പൈങ്ങോടന്‍സ് പടംസ്: ചേരമാന് ജുമാ മസ്ജിദ്\nPosted by പൈങ്ങോടന് at 5/11/2009 09:34:00 AM\nഇന്ത്യയിലെ ആദ്യത്തെ മുസ്ലീം പള്ളിയായ കൊടുങ്ങല്ലൂരിലെ ചേരമാന് ജുമാ മസ്ജിദിന്റെ ചിത്രമാണ് ഈ പോസ്റ്റില്\nപൈങ്ങോടാ.. പൂരത്തിന്റെ ഫോട്ടോ കിടിലന്..പൈങ്ങോടന്റെ സന്തോഷത്തില് ഞാനും പങ്ക്ചേരുന്നു.. :)\ncongrats machoo :)\n1000 പ്രാവശ്യമെങ്കിലും കടന്നുപോയിരിക്കുന്നു ചേരമാന് പള്ളിയുടെ മുന്നിലൂടെ.\nചേരമാന്.... ചേരമാന്... എന്നു വിളിച്ചുപറഞ്ഞ് ബസ്സുകള് നിറൂത്തുകയും കടന്നുപോവുകയുമൊക്കെ ചെയ്യുന്ന സ്ഥലമായതുകൊണ്ട് നമ്മള് നാട്ടുകാര്‍ക്ക് വലിയ പ്രാധാന്യമൊന്നും തോന്നിപ്പിക്കാത്ത, എന്നാല് ചരിത്രത്തില് വലിയൊരു സ്ഥാനമുള്ളതായിട്ടുള്ള പള്ളി.\nപൈങ്ങോടാ, മറ്റൊന്നുകൂടെയുണ്ട് ചേരമാന് ജുമമസ്ജിദിനെക്കുറിച്ച് പറയാന്- ഇതിന്റെ ആയിരത്തിനാനൂറോളം വര്‍ഷം പഴക്കമുള്ള അകത്തെപ്പള്ളി (തടിയില് പണിതത്) അതേപടി നിലനിര്‍ത്തിയിട്ടുണ്ട്! അതുകൂടാതെ അകത്തെപള്ളിയിയുടെ ഒത്ത നടുവില് മച്ചുമുതല് നിലംവരെ മുട്ടുന്ന ആയിരം തിരിയിട്ടു തെളിച്ചിരുന്ന ഒരു പടുകൂറ്റന് ഓട്ടു നിലവിളക്കും കാണാം! വൈദ്യുതി വിളക്കുകളോ മണ്ണെണ്ണ റാന്തലുകളോ ചിമ്മിനിവിളക്കുകളോ സാധാരണമല്ലാതിരുന്ന ആകാലത്ത് രാത്രികാലനമസ്കാരത്തിന് വെളിച്ചം നല്‍കാന് ഇന്‍ഡ്യയിലെ ആദ്യത്തെ മുസ്ലിം പള്ളിയില് നിലവിളക്ക് ഉപയോഗിച്ചിരുന്നു! അല്ലാതെ കുറേക്കാലം മുന്‍പ് ഒരു ഹറാമ്പിറന്ന മുന്‍മന്ത്രിപുംഗവന് ഒരു ചടങ്ങില് നിലവിളക്ക് തെളിച്ച് ഉദ്ഘാടിക്കുന്നതിനെക്കുറിച്ച് പറഞ്ഞതുപോലെയല്ല കര്യം എന്നും കാണാം!\nചരിത്ര പ്രാധാന്യമുള്ള ഒരിടമാണെന്ന് ചെറുപ്പത്തിലെ അറിയാതിരുന്ന ഒന്ന്. അതുവഴി ബസ്സിലൂടെ പോകുമ്പോള് എന്നും കാണാമായിരുന്നു എപ്പോഴും തെളിമയാര്‍ന്ന ഒരു കത്തുന്ന നിലവിളക്ക്. ഇന്നും അതും നിലനില്‍ക്കുന്നു. കഴിഞ്ഞ കുറേ വര്‍ഷങ്ങളായി ചേരമാന് മസ്ജിദില് വിജയദശമി ദിവസം എഴുത്തിനിരുത്തും നടക്കുന്നുണ്ട്. നിലവിളക്കിലും എഴുത്തിനിരുത്തിലും വര്‍ഗ്ഗീയത കാണുന്നവര് ഇവിടെ നടക്കുന്ന മത സൌഹാര്‍ദ്ദ കൂട്ടായ്മ മറക്കുന്നതാവാം പലപ്പോഴും.\n(പക്ഷെ ചരിത്രത്തിലെ ചേരമാന് മസ്ജിദിന്റെ ആദ്യരൂപം ഇങ്ങിനെയല്ല, കാലങ്ങള് ചെന്നപ്പോള്, സമുദായംഗങ്ങളില് പണം കൂടിയപ്പോള് വര്‍ഷാവര്‍ഷം മസ്ജിദിന്റെ മുഖത്ത് മേക്കപ്പ് നടത്തുന്നുണ്ട്. പത്തു വര്‍ഷം മുന്‍പ് ആ ഓടിട്ട മുന് ഭാഗത്തിനു പുറകിലെ ഭാഗം ആയിരുന്നു(ടിപ്പിക്കല് മുസ്ലീം പള്ളിയുടെ പോലെ) കഴിഞ്ഞ പത്തു വര്‍ഷത്തിനുള്ളില് നടന്ന മാറ്റമാണ് ഇപ്പോള് ഏറ്റവും മുന്‍ഭാഗത്ത് കാണുന്ന കേരളീയ ഗൃഹ നിര്‍മ്മാണ രീതിയിലുള്ള ഭാഗം)\nഓഫ് : മസ്ജിദിനു സമീപമുള്ള മ്യൂസിയത്തില് സന്ദര്‍ശിച്ചിരുന്നോ പൈങ്ങോടാ? അവിടെ പഴയ ചേരമാന് പള്ളിയുടെ മിനിയേച്ചര് രൂപം ഉണ്ട്.\nപടം മാഗസിന് കവര് ആയി അച്ചടിച്ചു വന്നതില് ഒട്ടും ആശംസയില്ല...പറയില്ല. അസൂയയാണെനിക്ക് എന്നു പറഞ്ഞാലും സാരമില്ല ;)\nചേരമാന് പള്ളിയെക്കുറിച്ച് അറിയാന് കഴിഞ്ഞതില് നന്ദി..\nപിറവിയുടെ കവറില് അടിച്ചുവന്ന ആ ഫോട്ടൊ എനിക്ക് വളരെയേറെ ഇഷ്ടപ്പെട്ടിരുന്ന ഒന്നായിരുന്നു. ആശംസകള്..\nഒരു പാട് തവണ ഇതിനു മുന്നിലൂടെ പോയിട്ടുണ്ടെങ്കിലും ഇതിനകത്ത് കയറി കാണാന് കഴിഞ്ഞിട്ടില്ല. എന്തായാലും ഈ ചരിത്ര സ്മാരകം ബ്ലോഗിലൂടെ കാണാന് കഴിഞ്ഞതില് സന്തോഷം.\nനന്ദേട്ടനുളള അസൂയ ഒന്നും എനിക്കില്ല. വേറെ ഒന്നും കൊണ്ടല്ല നന്ദേട്ടന് അസൂയപ്പെടാം ഇന്നല്ലെങ്കില് നാളെ നന്ദേട്ടന്റെ പടം ഇത് പോലെ ഏതെങ്കിലും മാഗസിന് കവറില് വരും. നമ്മുടെ പടങ്ങളൊന്നും ഈ ജന്മത്ത് വരുകയുമില്ല. അപ്പൊ വെറുതെ ഇരുന്ന് അസൂയപ്പെടാതെ ഒരായിരം അഭിനന്ദനങ്ങള്.\nകവര് ചിത്രമായതിന് അഭിനന്ദനങ്ങള്..!\nപൌരാനികതയെ തച്ചുടച്ചു കോണ്ക്രീറ്റാക്കിയതിന് ഇപ്പോള് എന്ത് കാഴ്ചാ സുഖം..?!\nപല തവണ ആ വഴി യാത്ര ചെയ്തിട്ടുണ്ടെങ്കിലും ഒരു തവണയേ അവിടെ ഇറങ്ങി കണ്ടിട്ടുള്ളൂ..\nചിത്രത്തോടൊപ്പം ചരിത്രവും...!!!ബലേ ഭേഷ്..


again Donald trump mistake corona case | കൊവിഡ് 19ന് മരുന്നായി അമേരിക്കൻ പ്രസിഡന്റ് ഡോണാൾഡ് ട്രംപ് നിർദേശിച്ച ക്ലോറോക്വിൻ കഴിച്ച രോഗി മരിച്ചു; ഇതേ മരുന്ന് കഴിച്ച ഇയാളുടെ ഭാര്യയും ആശുപത്രിയിൽ; ഇയാൾ മരുന്ന് കഴിച്ചത് ഡോക്ടർമാരുടെ നിർദേശമില്ലാതെ; മലേറിയക്ക് ഫലപ്രദമായ ക്ലോറോക്വിൻ വളരെയധികം പാർശ്വഫലങ്ങളുള്ള മരുന്നാണെന്നും കൊറോണക്ക് ഫലപ്രദമാണെന്നതിന് ശാസ്ത്രീയ തെളിവില്ലെന്നും വിദഗ്ദ്ധർ അഭിപ്രായപ്പെട്ടിരുന്നു; കോവിഡിൽ അബദ്ധങ്ങൾ തുടർന്ന് ഡോണാൾഡ് ട്രംപ് - MarunadanMalayali.com\nMarch 24, 2020 | 08:55 PM IST | Permalink\nന്യൂയോർക്ക്: പകർച്ചപ്പനിമൂലം മരിക്കുന്ന അത്ര ആളുകൾ കോവിഡിൽ മരിക്കില്ലെന്ന് പറഞ്ഞ്് തുടക്കം മുതലേ ഈ മഹാമാരിയെ നിസ്സാരവത്ക്കരിച്ച് കണ്ട വ്യക്തിയാണ് അമേരിക്കൻ പ്രസിഡന്റ് ഡൊണാൾഡ് ട്രംപ്. കോവിഡ് പടരുമ്പോഴും പലരെയും കെട്ടിപ്പിടിച്ചും ഹസ്തദാനം ചെയ്തും അദ്ദേഹം ഈ രോഗത്തെ വീണ്ടും നിസ്സാരവത്ക്കരിച്ചു. ഇതിന്റെ ഭാഗമായാണ് അമേരിക്കയിൽ കോവിഡ് ഈ രീതിയിൽ പടർന്നതെന്ന് പൊതുവെ വിമർശനം ഉണ്ടായിരുന്നു. എന്നാൽ ഇപ്പോഴിതാ കോവിഡി്ന് തെറ്റായ മരുന്ന് നിർദ്ദേശിച്ചും ട്രംപ് വിവാദ നായകൻ ആവുകയാണ്.\nകൊവിഡ് 19 രോഗബാധക്ക് മരുന്നായി അമേരിക്കൻ പ്രസിഡന്റ് ഡോണാൾഡ് ട്രംപ് നിർദ്ദേശിച്ച ക്ലോറോക്വിൻ കഴിച്ച അരിസോണ സ്വദേശി മരിച്ചു. ഡോക്ടർമാരുടെ നിർദ്ദേശമില്ലാതെ ഇയാൾ സ്വയം ചികിത്സ നടത്തുകയായിരുന്നു. കൊവിഡ് 19ന് ക്ലോറോക്വിൻ ശക്തമായ മരുന്നാണെന്ന് ട്രംപ് പറഞ്ഞിരുന്നു. ഇതേ മരുന്ന് കഴിച്ച ഇയാളുടെ ഭാര്യയെ ആശുപത്രിയിൽ പ്രവേശിപ്പിച്ചു. ക്ലോറോക്വിൻ കൊവിഡ് 19 ഭേദപ്പെടുത്തുമെന്ന് ഇയാൾ വിശ്വസിച്ചിരുന്നു. ഇയാൾക്ക് രോഗബാധയുണ്ടായിരുന്നോ എന്ന് സ്ഥിരീകരിച്ചിട്ടില്ല.\nമീൻടാങ്ക് വൃത്തിയാക്കാൻ കൊണ്ടുവന്ന ക്ലോറോക്വിൻ ഫോസ്‌ഫേറ്റ് ഇവർ കഴിക്കുകയായിരുന്നുവെന്ന് ആശുപത്രി അധികൃതർ പറഞ്ഞു. മരുന്ന് കഴിച്ച് 30 മിനിറ്റിനുള്ളിൽ തന്നെ ഇവർ അസ്വസ്ഥത പ്രകടിപ്പിച്ചു. തുടർന്ന് ആശുപത്രിയിലെത്തിക്കുകയായിരുന്നുവെന്ന് അധികൃതർ പറഞ്ഞു.\nകൊവിഡ് 19നെക്കുറിച്ച് ആളുകൾക്കിടയിൽ ഇപ്പോഴും അനിശ്ചിതത്വം തുടരുകയാണ്. ചിലർ രോഗത്തെ തടുക്കാൻ സ്വയം വഴി തേടുന്നു. എന്നാൽ രോഗത്തിന് സ്വയം ചികിത്സ അപകടം വരുത്തിവെക്കുമെന്ന് ആശുപത്രിയിലെ ഡോക്ടർ ഡാനിയൽ ബ്രൂക്‌സ് പറഞ്ഞു. ക്ലോറോക്വിൻ കൊവിഡ് 19ന് ഫലവത്തായ മരുന്നാണെന്നും ഫുഡ് ആൻഡ് ഡ്രഗ് അഡ്‌മിനിസ്‌ട്രേഷൻ അനുമതി നൽകിയെന്നും ട്രംപ് അവകാശപ്പെട്ടിരുന്നു. എന്നാൽ മലേറിയക്ക് ഫലപ്രദമായ ക്ലോറോക്വിൻ വളരെയധികം പാർശ്വഫലങ്ങളുള്ള മരുന്നാണെന്നും കൊവിഡ് 19ന് ഫലപ്രദമാണെന്നതിന് ശാസ്ത്രീയ തെളിവില്ലെന്നും വിദഗ്ദ്ധർ അഭിപ്രായപ്പെട്ടിരുന്നു.\nട്രംപിന്റെ അവകാശവാദം വിശ്വസിച്ചാണ് കൊവിഡ് 19നെതിരെ ഈ മരുന്ന് കഴിച്ചതെന്ന് മരിച്ചയാളുടെ ഭാര്യ പറഞ്ഞു. ക്ലോറോക്വിന്നിന് അനുമതി നൽകിയിട്ടില്ലെന്ന് ഡിസീസ് കൺട്രോൾ ആൻഡ് പ്രിവൻഷൻ വെബ്‌സൈറ്റും വ്യക്തമാക്കി. ചൈനയിൽ ചില കൊവിഡ് രോഗികൾക്ക് ക്ലോറോക്വിൻ ഫലപ്രദമായി എന്ന വാദത്തെ തുടർന്നാണ് ഇത്തരം പ്രചാരണങ്ങൾ ശക്തിപ്പെട്ടത്. എന്നാൽ, നൈജീരിയയിൽ ക്ലോറോക്വീൻ അമിതമായി നൽകിയതിനെ തുടർന്ന് മൂന്ന് പേരെ ആശുപത്രിയിൽ പ്രവേശിപ്പിച്ചിരുന്നു.\nകൊവിഡ് രോഗികൾക്ക് ക്ലോറോക്വിൻ ഫലപ്രദമാകാമെന്ന് വൈറ്റ് ഹൗസ് കൊറോണവൈറസ് ടാസ്‌ക് ഫോഴ്‌സ് അംഗം അന്തോണി ഫോസി സിബിഎസിനോട് പറഞ്ഞു. ഡ്രോക്ലോറോക്വിൻ അസിത്രോമൈസിൻ സംയുക്തം കൊവിഡിന് ഫലപ്രദമാണെന്ന റിപ്പോർട്ടിന്റെ അടിസ്ഥാനത്തിലായിരിക്കാം ട്രംപ് അങ്ങനെ പറഞ്ഞത്. എന്നാൽ, മരുന്ന് ഫലപ്രദമാണെന്ന് ശാസ്ത്രീയമായി തെളിയിക്കുകയാണ് എന്റെ ജോലിയെന്നും അദ്ദേഹം പറഞ്ഞു.


വീട് സ്വർഗ്ഗമാക്കാം | Catholic Church News Malayalam\nHome Articles വീട് സ്വർഗ്ഗമാക്കാം\nഒരാൾ ജയിക്കുകയും മറ്റൊരാൾ തോൽക്കുകയും ചെയ്യുന്ന ഒരു മത്സരക്കളിയല്ല കുടുംബ ജീവിതം. സ്റ്റീവൻ കവിയുടെ ഭാഷയിൽ പറഞ്ഞാൽ വിൻ- വിൻ മനോഭാവമാണ് രണ്ടു പേർക്കും ഉണ്ടാകേണ്ടത്. അല്ലാതെ ഞാൻ ജയിക്കണം നീ തോൽക്കണം, (വിൻ -ലോസ്) ഞാൻ തോറ്റേക്കാം നീ ജയിച്ചോട്ടെ, രണ്ടുപേരും തോൽക്കട്ടെ എന്നീ മനോഭാവങ്ങൾ ഭാര്യ ഭർതൃ ബന്ധത്തിൽ ഊഷ്മളത പകരില്ല. പരസ്പരം അറിഞ്ഞും മനസ്സിലാക്കിയും ഹൃദയം തുറന്നൊന്നു സംസാരിച്ചാൽ നമ്മുടെ കുടുംബങ്ങളെയും നമുക്ക് സ്വർഗ്ഗമാക്കാം.\nകൊച്ചുകൊച്ചു പിണക്കങ്ങളിലും വാക്കു തർക്കങ്ങളിലും ഒരിക്കലും തങ്ങളുടെ പങ്കാളിയെ മുറിപ്പെടുത്താതെ ശ്രദ്ധിക്കണം. ചിലപ്പോൾ മറുവശത്തു നിന്ന് ഒരു പ്രതികരണമോ ദേഷ്യമോ ഇല്ലായിരിക്കും. പക്ഷേ ഒന്നും പറയാതെ, മുറിപ്പെടുത്തുന്ന വാക്കുകളാൽ മൗനത്തെ കൂട്ടുപിടിക്കുന്ന ഒരു കൂട്ടം പങ്കാളികൾ ഉണ്ട്. ഒരാൾ തോറ്റുകൊടുക്കുകയും മറ്റൊരാൾ ജയിച്ചു നിൽക്കുവാനും ഉള്ള പ്രവണത ആണ് ഇത്. എന്നാൽ ‘ജയം- തോൽവി’ എന്നതിനേക്കാളുപരി ‘സ്നേഹം – വിശ്വാസം’ എന്നീ ഗുണങ്ങളെയാണ് നാം ചേർത്തു വെയ്ക്കേണ്ടത്.\nഏതു പ്രശ്നവും മനസ്സ് തുറന്നു സംസാരിക്കുന്നതു വഴി നമ്മുടെ ജീവിതത്തെ കുറച്ചൊക്കെ വരുതിക്ക് നിർത്തുവാൻ സാധിക്കും. എന്നാൽ രണ്ടുപേരും ആഗ്രഹിച്ചാൽ മാത്രമേ ഇത് സാധിക്കുകയുള്ളൂ. സ്വന്തം കുറവുകൾ അംഗീകരിക്കുവാനും തിരുത്തുവാനും തയ്യാറാകുമ്പോൾ കുറേക്കൂടി മെച്ചപ്പെട്ട ഒരു ജീവിതം നയിക്കുവാനാകും. അതിനുവേണ്ടിയുള്ള ഒരു ചെറിയ ശ്രമം നടത്തി തുടങ്ങുമ്പോൾ തന്നെ ജീവിതത്തിൽ വലിയ മാറ്റങ്ങൾ സംഭവിക്കും. അതിനൊപ്പം പങ്കാളിയിൽ കുറേക്കൂടി സ്നേഹവും ബഹുമാനവും വർദ്ധിപ്പിക്കുകയെ ഉള്ളൂ. എന്നാൽ കുറവുകൾ ചൂണ്ടിക്കാണിക്കുമ്പോൾ അങ്ങേയറ്റം സ്നേഹത്തോടെയും ബഹുമാനത്തോടെയും മാത്രമേ അത് സൂചിപ്പിക്കാവൂ.\nവിവാഹത്തിന്റെ ആദ്യ നാളുകളിൽ ഒരായുസ്സിലേക്കു വേണ്ടുന്ന സ്നേഹവും ബഹുമാനവുമാണ് നിങ്ങൾ പങ്കുവെച്ചിട്ടുള്ളത്. അതിനാൽ തന്നെ ദാമ്പത്യത്തിലെ സ്‌നേഹം തണുത്തു തുടങ്ങുമ്പോൾ ആദ്യ നാളുകളിലെ സ്നേഹത്തിലേക്ക് മടങ്ങുക. വിഷമതകളും അസ്വസ്ഥതകളും പിടിമുറുക്കുമ്പോൾ ആദ്യ നാളുകളിലെ സ്നേഹവും കാരുണ്യവും വിശ്വാസവും ദൈവത്തോടുള്ള ഭക്തിയും തിരിച്ചു കൊണ്ടുവരിക. പരസ്പരം കൈ കോർത്തു പിടിച്ചുകൊണ്ട് കണ്ണുകളടച്ച് അവിടുത്തെ മുൻപിൽ അൽപ സമയം ആയിരിക്കുവാൻ ശ്രമിക്കുക. അതിനു കഴിഞ്ഞാൽ നമുക്ക് നമ്മുടെ വീട് സ്വർഗ്ഗമാക്കാം.


Marakkar: എംജി ശ്രീകുമാറും ശ്രേയ ഘോഷാലും മരക്കാറിനായി തീർത്ത മധുരസംഗീതം; വീഡിയോ പുറത്ത് – CinemaDaddy\nHome»Celebrities»Marakkar: എംജി ശ്രീകുമാറും ശ്രേയ ഘോഷാലും മരക്കാറിനായി തീർത്ത മധുരസംഗീതം; വീഡിയോ പുറത്ത്\nBy Webdesk December 1, 2021 No Comments1 Min Read\n‘മരക്കാർ – അറബിക്കടലിന്റെ സിംഹം’ എന്ന മോഹൻലാൽ ചിത്രം റിലീസ് ആകാൻ മണിക്കൂറുകൾ മാത്രമാണ് ഉള്ളത്. അതിനു മുന്നോടിയായി മരക്കാറിലെ ‘ഇളവെയിൽ’ എന്ന ഗാനത്തിന്റെ വീഡിയോ റിലീസ് ചെയ്തു. എം ജി ശ്രീകുമാറും ശ്രേയ ഘോഷാലും പാടിയ ‘ഇളവെയിൽ’ എന്ന ഗാനത്തിന്റെ വീഡിയോ ടീസർ ആണ് പുറത്തു വിട്ടിരിക്കുന്നത്. നേരത്തെ ഈ ഗാനത്തിന്റെ ലിറിക്കൽ വീഡിയോ പുറത്തു വിട്ടിരുന്നു. സൈന മ്യൂസിക് ആണ് വീഡിയോ പുറത്തിറക്കിയത്.\nപ്രഭാ വർമയുടേതാണ് വരികൾ. റോണി റാഫേൽ ആണ് സംഗീതം. ലോകം മുഴുവൻ 4100 സ്ക്രീനുകളിലാണ് മരക്കാര് പ്രദര്‍ശനത്തിന് എത്തുന്നത്. റിലീസ് ദിനത്തില് തന്നെ ആകെ 16,000 പ്രദര്‍ശനങ്ങള് ഉണ്ടെന്നാണ് നിർമാതാക്കള് അറിയിച്ചിരിക്കുന്നത്. ആഴ്ചകള്‍ക്കു മുമ്പേ ചിത്രത്തിന്‍റെ ടിക്കറ്റ് ബുക്കിംഗ് ആരംഭിച്ചിരുന്നു. 2018 ഏപ്രില് 28ന് പ്രഖ്യാപിച്ച ചിത്രമാണ് മൂന്നര വര്‍ഷങ്ങള്‍ക്കിപ്പുറം തിയറ്ററുകളില് എത്തുന്നത്.\nമലയാള സിനിമ കണ്ട ഏറ്റവും വലിയ ചിത്രമാണ് മരക്കാർ. രചിച്ച് സംവിധാനം ചെയ്തത് പ്രിയദർശനും നിർമിച്ചിരിക്കുന്നത് ആശീർവാദ് സിനിമാസിന്റെ ബാനറിൽ ആന്റണി പെരുമ്പാവൂരുമാണ്. കോൺഫിഡന്റ് ഗ്രൂപ്പിന്റെ സി ജെ റോയ്, മൂൺ ഷോട്ട് എന്റർടൈൻമെൻറ്സിന്റെ സന്തോഷ് ടി കുരുവിള എന്നിവരും ഈ ചിത്രത്തിന്റെ സഹനിർമ്മാതാക്കൾ ആണ്. മലയാളം, തമിഴ്, തെലുങ്കു, ഹിന്ദി, കന്നഡ ഭാഷകളിലാണ് ചിത്രമെത്തുന്നത്.\nkeerthi suresh M G Sreekumar mohanlal Shreya ghoshal മരക്കാർ മരക്കാർ - അറബിക്കടലിന്റെ സിംഹം മോഹൻലാൽ


ബിബിസി സർവ്വേ പ്രകാരം ലോകത്തെ വിശ്വാസ്യതയുള്ള നേതാക്കളിൽ രാഹുൽ ഗാന്ധി മൂന്നാമതെത്തിയോ…? | FactCrescendo | The leading fact-checking website in India\nUDF for Development & Care എന്ന ഫേസ്‌ബുക്ക് പേജിൽ നിന്നും 2019 മാർച്ച് 31 മുതൽ പ്രചരിപ്പിച്ചു തുടങ്ങിയ ഒരു പോസ്റ്റിനു ഏകദേശം 3500 ഷെയറുകൾ ലഭിച്ചിട്ടുണ്ട്. കോൺഗ്രസ്സ് അധ്യക്ഷൻ രാഹുൽ ഗാന്ധിയുടെ ചിത്രത്തിനൊപ്പം നൽകിയ വാചകം ഇപ്രകാരമാണ്. “ബിബിസി നടത്തിയ സർവേയിൽ ലോകത്ത് വിശ്വാസ്യതയുള്ള ലോകനേതാക്കളിൽ രാഹുൽ ഗാന്ധി മൂന്നാം സ്ഥാനത്താണ്! മോദി അറുപത്തൊമ്പതാം .. സ്ഥാനത്തും…. അഭിവാദ്യങ്ങൾ..!” പോസ്റ്റിൽ വാദഗതിപോലെ ബിബിസി സർവ്വേ നടത്തിയോ…. അതിൽ രാഹുൽ ഗാന്ധി മൂംസ്ഥാനത്തു വന്നോ… മോദിക്ക് 69 മത്തെ സ്ഥാനമാണോ ലഭിച്ചത്…. നമുക്ക് സത്യാവസ്ഥ അന്വേഷിച്ചു നോക്കാം\nഞങ്ങൾ വാർത്ത ഗൂഗിളിൽ തിരഞ്ഞപ്പോൾ ആദ്യം തന്നെ ഞങ്ങൾക്ക് ലഭിച്ചത് പോസ്റ്റ് അസത്യമാണെന്ന വിവരമാണ്. ഇത് സംബന്ധിച്ച് Opindia വാർത്ത പ്രസിദ്ധീകരിച്ചിട്ടുണ്ട്. ഇതേ വാർത്ത നൽകിയിട്ടുള്ള ചില ട്വിറ്റർ പോസ്റ്റുകൾ അവലംബിച്ചാണ് അവർ വസ്തുതാ പരിശോധന നടത്തിയിരിക്കുന്നത്. അത്തരത്തിലെ ചില ട്വിറ്റർ പോസ്റ്റുകൾ താഴെ കൊടുത്തിരിക്കുന്നു.\n— Haryana Youth Congress (@Haryana_YC) March 22, 2017\narchived link twitter post\nപോസ്റ്റിനൊപ്പം നൽകിയിട്ടുള്ള ബിബിസി ചാനലിന്‍റെതെന്ന മട്ടിലുള്ള സ്‌ക്രീൻ ഷോട്ടിനെ ആധാരമാക്കിയാണ് ഈ വാർത്ത ട്വിറ്ററിൽ പോസ്റ്റ് ചെയ്തിരിക്കുന്നത്. ആ സ്‌ക്രീൻ ഷോട്ട് താഴെ കൊടുക്കുന്നു.\nബിബിസി ചാനൽ ഇതുവരെ രാഹുൽ ഗാന്ധിയെക്കുറിച്ച് പ്രസിദ്ധീകരിച്ച വാർത്തകളെല്ലാം ഞങ്ങൾ വിശദമായി പരിശോധിച്ചു നോക്കി. ഇത്തരത്തിലൊരു വാർത്ത ബിബിസി പ്രസിദ്ധീകരിച്ചതായി കാണാൻ കഴിഞ്ഞില്ല. സാധാരണഗതിയിൽ ഒരു വാർത്തയുടെ തലക്കെട്ട് ഗൂഗിളിൽ തിരയുമ്പോൾ ആ വാർത്ത പ്രസിദ്ധീകരിച്ച വെബ്‌സൈറ്റ് ഗൂഗിൾ നമുക്ക് എത്തിച്ചു തരും. എന്നാൽ ഇവിടെ ആ വാർത്തയുടെ തലക്കെട്ട് നൽകുമ്പോൾ ലഭിക്കുന്ന ഫലം ഇങ്ങനെയാണ്.\nഈ വർത്തയെക്കുറിച്ചുള്ള യഥാർത്ഥ വിവരങ്ങൾ ലഭ്യമാകാത്ത സ്ഥിതിയിൽ ഒരു കാര്യം ഉറപ്പിക്കാം വാർത്ത സത്യമാകാനിടയില്ല. ഈ സ്ക്രീൻഷോട്ട് ഫോട്ടോഷോപ്പ് ചെയ്തതാണെന്ന് നമുക്ക് അനുമാനിക്കാം. “ഗാലപ് ഇന്‍റർനാഷണൽ നടത്തിയ ഒരു സർവ്വേ പ്രകാരം ലോകത്തെ വിശ്വാസ്യതയുള്ള നേതാക്കളിൽ രാഹുൽ ഗാന്ധി യുഎസ് പ്രസിഡന്‍റ ഒബാമയ്ക്കും കനേഡിയൻ പ്രധാനമന്ത്രി ട്രൂഡാവുവിനും പിന്നാലെ മൂന്നാം സ്ഥാനത്ത് എത്തി. ചൈനീസ് പ്രധാനമന്ത്രിയായ ജിൻപിങുമായി അറുപത്തി ഒൻപതാം സ്ഥാനാം പ്രധാനമന്ത്രി നരേന്ദ്ര മോഡി പങ്കിട്ടു.” ഇതാണ് ഫോട്ടോഷോപ്പ് ചിത്രത്തിലെ വിവരണം. ബൗദ്ധികമായി നിലവാരം പുലർത്തുന്ന ഈ ഫോട്ടോഷോപ്പ് ചിത്രം കണ്ടു തെറ്റിദ്ധരിച്ചു പ്രചരിപ്പിച്ചവരിൽ പല പ്രമുഖരും പെടുന്നു. ഗാലപ് ഇന്‍റർനാഷണലിന്‍റെ വെബ്‌സൈറ്റ് എടുത്ത് സർവ്വേ ഫലങ്ങൾ തിരഞ്ഞു നോക്കുമ്പോൾ ഇത്തരത്തിലാണ് കാണാൻ സാധിക്കുന്നില്ല. കൂടാതെ Opindia ഈ വാർത്ത വ്യാജമാണെന്ന് ഒരു പഠനം പ്രസിദ്ധീകരിച്ചിട്ടുണ്ട്. ട്വിറ്റർ പേജുകളിൽ ഇതേക്കുറിച്ച് വന്ന പോസ്റ്റുകളും പ്രസ്തുത ഫോട്ടോഷോപ്പ് ചിത്രവും അവർ പഠന വിധേയമാക്കിയിട്ടുണ്ട്. ഇവിടെ ലേഖനം വായിക്കാം\nഈ വാർത്ത വ്യാജമാണ്. ഏതാണ് രണ്ടു വർഷമായി സാമൂഹിക മാധ്യമങ്ങളിൽ പ്രചരിച്ചു കൊണ്ടിരിക്കുന്ന ഒരു വ്യാജ ഫോട്ടോഷോപ്പ് ചിത്രത്തെ അവലംബിച്ചാണ് ഈ വാർത്ത പ്രചരിക്കുന്നത്. ഫോട്ടോഷോപ്പ് ചിത്രത്തിലെ തിയതി ശ്രദ്ധിക്കുക, 2016 ജനുവരി 11 ന്നാണ്. അങ്ങനെ നോക്കിയാൽ പോലും ചിത്രം രണ്ടു വർഷം പഴയതാണ്. അതിനാൽ വ്യാജമായ ഈ വാർത്തയോട് മാന്യ വായനക്കാർ പ്രതികരിക്കാതിരിക്കുക\nTitle:ബിബിസി സർവ്വേ പ്രകാരം ലോകത്തെ വിശ്വാസ്യതയുള്ള നേതാക്കളിൽ രാഹുൽ ഗാന്ധി മൂന്നാമതെത്തിയോ…?\nTagged BBCRahul GandhiSurveytrustworthy world leaders\nApril 15, 2019 April 15, 2019 Vasuki S


ശുചിത്വ പരിപാലനം : ആയുര്‍വേദ ഉല്‍പ്പന്നങ്ങളുമായി സൈക്കിള് | Future Kerala\nശുചിത്വ പരിപാലനം : ആയുര്‍വേദ ഉല്‍പ്പന്നങ്ങളുമായി സൈക്കിള്\nകൊച്ചി: സൈക്കിള് പ്യുവര് അഗര്‍ബത്തിയുടെ നിര്‍മാതാക്കളായ, എന്. രംഗറാവു ആന്‍ഡ് സണ്‍സ്, ആയുഷ് സര്‍ട്ടിഫിക്കറ്റോടു കൂടിയ, ആയുര്‍വേദിക് ഹാന്‍ഡ് സാനിറ്റൈസര്, മള്‍ട്ടി ഡിസ്ഇന്‍ഫെക്ടന്‍റ് സ്പ്രേ എന്നിവ വിപണിയില് എത്തിച്ചു. കോവിഡ് 19 വൈറസിന്‍റെ വ്യാപനം ശക്തമായി ചെറുക്കാന് ശേഷിയുള്ള പുതിയ ശുചിത്വ പരിപാലന ഉല്‍പ്പന്നങ്ങള് ഹീലിങ്ങ് ടച്ച് ബ്രാന്‍ഡിലാണ് അവതരിപ്പിച്ചിരിക്കുന്നത്.\nചെറുനാരങ്ങ സത്ത് ചേര്‍ത്ത് നിര്‍മിച്ചിരിക്കുന്ന സാനിറ്റൈസര്, ചര്‍മത്തിന് മൃദുത്വം നല്‍കുന്നതോടൊപ്പം 99.9 ശതമാനം സംരക്ഷണവും നല്‍കുന്നു. ഹീലിങ്ങ് ടച്ച് സര്‍ഫസ് ഡിസ്ഇന്‍ഫെക്റ്റന്‍റ് സ്പ്രേ, ഏതു പ്രതലത്തില് നിന്നുമുള്ള അണുക്കളെ ഉന്മൂലനം ചെയ്യുന്നു.ഹീലിങ്ങ് ടച്ച് ഹാന്‍ഡ് സാനിറ്റൈസറില് 70 ശതമാനം ആല്‍ക്കഹോളും പ്രകൃതിദത്ത നാരങ്ങാ നീരും സമ്പുഷ്ട വൈറ്റമിന് സിയും അടങ്ങിയിരിക്കുന്നു. ദ്രാവകരൂപത്തിലും ജെല്‍രൂപത്തിലുമായി 100 മിലി, 250 മിലി, 500 മിലി കുപ്പികളില് ലഭ്യം.\nകര്‍ണാടക, തമിഴ്നാട്, തെലുങ്കാന, ആന്ധ്രാപ്രദേശ്, മഹാരാഷ്ട്ര, യുപി, എന്‍സിആര്, പശ്ചിമബംഗാള് എന്നിവിടങ്ങളിലും പുതിയ ഉല്‍പ്പന്നങ്ങള് ലഭ്യമാണ്. ഹീലിംഗ് ടച്ച് മള്‍ട്ടി സര്‍ഫസ് ഡിസ്ഇന്‍ഫെക്റ്റന്‍റ് സ്പ്രേ തറ വൃത്തിയാക്കുന്നതോടൊപ്പം തറകള്‍ക്ക് സുഗന്ധവും തിളക്കവും നല്‍കുന്നു.\nവാതില്‍പ്പിടികള്, കാര് ഹാന്‍ഡിലുകള്, സീറ്റുകള്, താക്കോല് കൂട്ടം, ജിം ഉപകരണങ്ങള് തുടങ്ങി വൈറസും ബാക്റ്റീരിയകളും തങ്ങാന് സാധ്യത ഉള്ള എല്ലായിടത്തും സ്പ്രേ ഉപയോഗിക്കാം. ഡ്രഗ്സ് ആന്‍ഡ് കോസ്മെറ്റിക്സ് ആക്ടും ആയുഷ് മാനദണ്ഡങ്ങളും പാലിച്ചാണ് പുതിയ ഉല്‍പ്പന്നങ്ങള് നിര്‍മ്മിച്ചിട്ടുള്ളത്.\nPrevious തെലങ്കാനയില് വാക്‌സിന് വിതരണത്തിന് ഡ്രോണുകള്\nNext ഇടക്കാല ഉത്തരവ് : സ്വര്‍ണാഭരണങ്ങളിലെ ഹാള്‍മാര്‍ക്ക് നിബന്ധനയില് ഇളവ്


bsp big loss in uttar pradesh മായാവതിയുടെ ബിഎസ്പിക്ക് കാലിടറുന്നു; ഉത്തര്‍പ്രദേശില് നാമാവശേഷമാകുന്നു\nമായാവതിയുടെ ബിഎസ്പിക്ക് കാലിടറുന്നു; ഉത്തര്‍പ്രദേശില് നാമാവശേഷമാകുന്നു\nബഹുകോണ മത്സരം പ്രതീക്ഷിച്ചിരുന്ന ഉത്തര്‍പ്രദേശില് മത്സരം ബിജെപിയിലേക്കും സമാജ് വാദി പാര്‍ട്ടിയിലേക്കും മാത്രം ഒതുങ്ങുമ്പോള് യുപി രാഷ്ട്രീയത്തിലെ പ്രബലന്മാരായിരുന്ന കോണ്‍ഗ്രസും ബിഎസ്പിയും നാമാവശേഷമാകുന്ന കാഴ്ചയാണ് ദൃശ്യമായത്. കോണ്‍ഗ്രസിനും ബി എസ് പിക്കും ഇന്ത്യന് രാഷ്ട്രീയത്തിന്റെ ഗതി നിര്‍ണയിക്കുന്ന ഉത്തര്‍പ്രദേശില് വെറും നാല് സീറ്റുകള് വീതം മാത്രമാണ് നേടാനായത്.\nമായാവതിയുടെ ആനയ്ക്ക് കാലിടറുന്നതിന്റ നേട്ടം കൊയ്യാനായത് അഖിലേഷിന്റെ സമാജ്‌വാദി പാര്‍ട്ടിക്കാണെങ്കിലും ശക്തമായ ബിജെപി മുന്നേറ്റത്തെ പിടിച്ചുനിര്‍ത്താന് എസ് പിക്കും കഴിയുന്നില്ല. അഴിമതി ആരോപണങ്ങള്‍വരിഞ്ഞുമുറുക്കി കൂച്ചുവിലങ്ങിട്ടുകഴിഞ്ഞ ബിഎസ്പിക്ക് ബിജെപിയുടെ എതിരാളി എന്ന നിലയിലേക്ക് വളരാനുള്ള ശക്തിയുണ്ടാകില്ലെന്ന് മുന്‍പ് തന്നെ പ്രതീക്ഷിക്കപ്പെട്ടിരുന്നതാണ്.\nഉത്തര്‍പ്രദേശിലെ കേവല ഭൂരിപക്ഷത്തേയും ബഹുദൂരം പിന്നിലാക്കിക്കൊണ്ടാണ് ബിജെപിയുടെ മുന്നേറ്റം. ബിഎസ്പിയുടേയും കോണ്‍ഗ്രസിന്റേയും തകര്‍ച്ചയുടെ നേട്ടം കൊയ്യുമെന്ന് പ്രതീക്ഷിക്കപ്പെടുന്ന സമാജ്‌വാദി പാര്‍ട്ടിയാകട്ടെ മൂന്നക്കം നിലനിര്‍ത്താന് വിയര്‍ക്കുകയാണ്. നൂറ് സീറ്റുകളിലാണ് എസ് പിക്ക് നിലവില് ലീഡ് ചെയ്യാനായിരിക്കുന്നത്. ബിജെപി 293 ഇടത്താണ് ലീഡ് ചെയ്യുന്നത്.\n403 സീറ്റുകളാണ് യുപിയില് ഉള്ളത്. വിജയിക്കാനായി വേണ്ട കേവലഭൂരിപക്ഷം 202 ആണ്. 2017 ലെ തെരഞ്ഞെടുപ്പില് 312 സീറ്റുകളോടെയാണ് ബിജെപി അധികാരത്തിലേറിയത്. അഖിലേഷ് യാദവിന്റെ സമാജ്വാദി പാര്‍ട്ടിക്ക് 47 സീറ്റുകളും, മായാവതിയുടെ ബിഎസ്പിക്ക് 19 സീറ്റുകളും, കോണ്‍ഗ്രസിന് ഏഴ് സീറ്റുകളും ലഭിച്ചിരുന്നു. ഈ ചരിത്രം വീണ്ടും ആവര്‍ത്തികമോ എന്നാണ് കാത്തിരുന്നു കാണേണ്ടത്.\nബിജെപിയുടെ തട്ടകമെന്ന് വിശേഷിപ്പിക്കാവുന്ന സംസ്ഥാനമാണ് ഉത്തര് പ്രദേശ്. മുഖ്യമന്ത്രി യോഗി ആദിത്യനാഥ് തന്നെയാണ് മുഖ്യമന്ത്രി സ്ഥാനാര്‍ത്ഥി. 2022 ലെ തെരഞ്ഞെടുപ്പില് ആദിത്യനാഥ് വിജയിച്ച് ബിജെപി അധികാരത്തിലെത്തിയാല് 1985 ന് ശേഷം തുടര്‍ച്ചയായി മുഖ്യമന്ത്രി പദത്തിലെത്തുന്ന ആദ്യ വ്യക്തിയാകും യോഗി.\nStory Highlights: bsp big loss in uttar pradesh\nRead more on: bsp | MAYAWATI | uttar pradesh election 2022\nസ്വന്തം വീട് ചിട്ടയായി നോക്കാൻ കഴിയാത്തയാളാണ് ബിഎസ് പിയെ വിമർശിക്കുന്നത്; രാഹുലിനോട് മായാവതി Latest News


ഈ ആഴ്ചയിലെ രാശിഫലത്തിൽ പ്രത്യേകതകളുണ്ട് | Weekly Horoscope:3November To9- Malayalam BoldSky\n57 min ago ഒരുമാസം മുന്നേറയറിയാം ഹൃദ്രോഗ സാധ്യത; ലക്ഷണം\nഓരോ ആഴ്ചയിലെ രാശിഫലത്തിനും ഓരോ പ്രത്യേകതകൾ ഉണ്ട്. എന്നാൽ ഈ ആഴ്ചയിലെ രാശിഫലം എന്താണ് നിങ്ങള്‍ക്ക് നൽകുന്നത് എന്ന് നമുക്ക് നോക്കാം. ഓരോ ആഴ്ചയിലും ഉണ്ടാവുന്ന നേട്ടങ്ങൾ കോട്ടങ്ങൾ എന്തൊക്കെയെന്ന് നമുക്ക് നോക്കാവുന്നതാണ്.\nMost read:പുത്ര ഭാഗ്യത്തിന് തുളസി വിവാഹം ഫലം നല്‍കും\nഈ ആഴ്ചയിൽ രാശിഫലത്തിൽ പ്രത്യേകതകൾ ഉണ്ട്. ഏതൊക്കെ രാശിക്കാർക്ക് ഭാഗ്യം നൽകുന്നുണ്ട് ഈ ആഴ്ചയിലെ രാശിഫലം എന്ന് നോക്കാം. കൂടുതൽ അറിയാൻ വായിക്കൂ.\nമേടം രാശിക്കാർക്ക് ഈ ആഴ്ച സാമ്പത്തികം മെച്ചപ്പെടുന്നുണ്ട്. പുതിയ സുഹൃത്തുക്കളെ ലഭിക്കുന്നതിനുള്ള സാധ്യതയുണ്ട്. പ്രണയം തുറന്ന് പറഞ്ഞ് പ്രതിസന്ധികൾ ഉണ്ടാവുന്നതിനുള്ള സാധ്യതയുണ്ട്. പലപ്പോഴും മാനസിക സംഘർഷങ്ങൾ നിങ്ങളെ വളരെയധികം വേട്ടയാടുന്ന ആഴ്ചയാണ് മേടം രാശിക്കാർക്ക്. അസ്വസ്ഥതകൾ പല വിധത്തില് ഉണ്ടാവുന്നതിനുള്ള സാധ്യതയുണ്ട്.\nആത്മവിശ്വാസത്തോടെ വളരെയധികം പ്രവർത്തിക്കാനാവുന്ന ആഴ്ചയായിരിക്കും ഈ ആഴ്ച ഇടവം രാശിക്കാർക്ക്. കുടുംബത്തിൽ പല വിധത്തിലുള്ള അസ്വാരസ്യങ്ങൾ ഉണ്ടാവുന്നതിനുള്ള സാധ്യതയുണ്ട്. സാമ്പത്തിക നേട്ടം ഉണ്ടാവുന്നതിനുള്ള സാധ്യതയുണ്ട്.വിവാഹം കഴിഞ്ഞവർക്ക് നല്ല ദിവസമായിരിക്കും ഈ ആഴ്ച. ജോലിക്കാര്യത്തിൽ നേട്ടങ്ങൾ ഉണ്ടാവുന്നുണ്ട്.\nഏത് കാര്യം ചെയ്താലും അത് വിജയത്തിൽ എത്തുന്നതിനുള്ള സാധ്യതയുണ്ട്. മാനസിക സംഘർഷങ്ങൾ ഉണ്ടാവുന്നതിനുള്ള സാധ്യതയുണ്ട്. പഠനത്തിൽ മുന്നിൽ നിൽക്കുന്നതിന് ഇവർക്ക് സാധിക്കുന്നുണ്ട്. ജോലിയിൽ പല വിധത്തിലുള്ള ആശയക്കുഴപ്പങ്ങൾ വളരെയധികം ഉണ്ടാവുന്നതിനുള്ള സാധ്യതയുണ്ട്. സാമ്പത്തിക കാര്യങ്ങൾ കൈകാര്യം ചെയ്യുമ്പോൾ വളരെയധികം ശ്രദ്ധിക്കേണ്ടതാണ്.\nനിക്ഷേപങ്ങൾക്ക് പറ്റിയ ആഴ്ചയാണ് ഈ ആഴ്ച കർക്കിടകം രാശിക്കാർക്ക്. കടങ്ങൾ മുഴുവന് തീരുന്നതിനുള്ള സാധ്യതയുണ്ട്. ജോലിക്കാര്യത്തിൽ ബോസിൽ നിന്ന് വളരെയധികം പ്രശ്നങ്ങൾ അനുഭവിക്കേണ്ടതായി വരുന്നതിനുള്ള സാധ്യതയുണ്ട്. കുടുംബത്തിന്‍റെ കാര്യത്തിൽ പല വിധത്തിലുള്ള പ്രശ്നങ്ങൾ ഉണ്ടാവുന്നതിനുള്ള സാധ്യതയുണ്ട്. എങ്കിലും സംസാരിക്കുന്നതിൽ ശ്രദ്ധിച്ചാൽ അത് നിങ്ങളുടെ കുടുംബത്തിൽ പ്രശ്നങ്ങൾ ഉണ്ടാകാതിരിക്കുന്നതിന് സഹായിക്കുന്നു.\nആരോഗ്യത്തിന്‍റെ കാര്യത്തിൽ വളരെയധികം ശ്രദ്ധിക്കേണ്ടതാണ്. കടം കൊടുത്ത പണം തിരിച്ച് കിട്ടുന്നതിനുള്ള സാധ്യതയുണ്ട്. ബോസിൽ നിന്ന് അഭിനന്ദനം കിട്ടുന്നതിനുള്ള സാധ്യതയുണ്ട്. മതപരമായ കാര്യങ്ങൾക്ക് വളരെയധികം പ്രധാന്യം കൊടുക്കുന്ന ദിവസമായിരിക്കും. ഓരോ ദിവസവും നിങ്ങള്‍ക്ക് വരുന്ന പ്രതിസന്ധിയെ തന്ത്രപൂർവ്വം ഇല്ലാതാക്കുന്നതിന് സാധിക്കുന്നു.\nസാമ്പത്തിക നഷ്ടം ഉണ്ടാവുന്നതിനുള്ള സാധ്യതയുണ്ട്. ക്രിയേറ്റീവ് ആയി പല വിധത്തിലുള്ള ജോലികൾ ചെയ്ത് തീര്‍ക്കുന്നതിന് ഇവർക്ക് സാധിക്കുന്നുണ്ട്. കാര്യക്ഷമതയോടെ കാര്യങ്ങൾ കൈകാര്യം ചെയ്യുന്നതിന് സാധിക്കുന്നുണ്ട്. ആരോഗ്യം വളരെയധികം അനുകൂലമായിരിക്കും.\nനിക്ഷപത്തിന്‍റെ കാര്യത്തിൽ ഒരിക്കലും ചെന്ന് ചാടരുത്. ഇത് നിങ്ങളെ നഷ്ടത്തിലേക്ക് എത്തിക്കുന്നുണ്ട്. ആരോഗ്യം തൃപ്തികരമായിരിക്കും. ജോലിയിൽ പല വിധത്തിലുള്ള അവസരങ്ങൾ ലഭിക്കുന്നതിനുള്ള സാധ്യതയുണ്ട്. ആത്മനിയന്ത്രണത്തോടെ കാര്യങ്ങൾ ചെയ്യാൻ ശ്രദ്ധിക്കണം. അല്ലെങ്കിൽ അത് കൂടുതൽ പ്രതിസന്ധികളിലേക്ക് നിങ്ങളെ എത്തിക്കണം.\nആരോഗ്യം സമ്പൂർണമായിരിക്കും. ചിലവ് വളരെയധികം ചുരുക്കാൻ ശ്രമിക്കണം. കുടുംബാംഗങ്ങളിൽ നിന്ന് പ്രശ്നങ്ങൾ ഉണ്ടാവുന്നതിനുള്ള സാധ്യതയുണ്ട്. ചിലവ് ചുരുക്കാൻ വളരെയധികം ശ്രദ്ധിക്കേണ്ടതാണ്. അല്ലെങ്കിൽ സാമ്പത്തിക നഷ്ടങ്ങൾ അൽപം കൂടുതൽ ബാധിക്കുന്നുണ്ട്. നിക്ഷേപങ്ങൾ നടത്താതിരിക്കാൻ ശ്രദ്ധിക്കണം.\nപല വിധത്തിൽ പരിക്ക് പറ്റാൻ സാധ്യതയുണ്ട്. ശാരീരികവും മാനസികവുമായ പ്രശ്നങ്ങൾ ഉണ്ടാവുന്നതിനുള്ള സാധ്യതയുണ്ട്. ദാമ്പത്യ ജീവിതത്തിൽ പ്രതിസന്ധികൾ ഉണ്ടാവുന്നു. സമ്മാനങ്ങൾ ലഭിക്കുന്നതിനുള്ള സാധ്യതയുണ്ട്. ഗുണദോഷ സമ്മിശ്രമായിരിക്കും ഈ ആഴ്ച ധനു രാശിക്കാർക്ക്.\nവരുമാനം വർദ്ധിക്കുന്നതിനുള്ള സാധ്യതയുണ്ട്. പങ്കാളിയുടെ മേൽ അനാവശ്യ സംശയം ഉണ്ടാവുന്നു. ആരോഗ്യം തൃപ്തികരമായിരിക്കും. മാനസിക സംഘർഷങ്ങളെ നിയന്ത്രിക്കാന് ശ്രമിക്കണം. മറ്റുള്ളവരുടെ കാര്യത്തിൽ ഇടപെടുന്നത് അല്‍പം ശ്രദ്ധിക്കണം. അല്ലെങ്കിൽ അത് ബന്ധങ്ങൾ വഷളാക്കുന്നതിനുള്ള സാധ്യതയുണ്ട്.\nഊർജ്ജസ്വലതയോടെ കാര്യങ്ങൾ കൈകാര്യം ചെയ്യുന്ന ഒരാഴ്ചയായിരിക്കും നിങ്ങൾക്ക്. പുതിയ ആശയങ്ങൾ നിങ്ങളെ മുന്നോട്ട് എത്തിക്കുന്നുണ്ട്. അപ്രതീക്ഷിതമായി പല വിധത്തിലുള്ള കാര്യങ്ങൾ ലഭിക്കുന്നതിനുള്ള സാധ്യതയുണ്ട്. അപ്രതീക്ഷിതമായ യാത്രകളും അലച്ചിലുകളും എല്ലാം നിങ്ങളെ ബാധിക്കുന്നുണ്ട്.\nമീനം രാശിക്കാർക്ക് ഈ ആഴ്ച വിജയത്തിൽ എത്തുന്നതിന് കഠിന പരിശ്രമം വേണ്ടി വരുന്നുണ്ട്. പല വിധത്തിലുള്ള ആഗ്രഹങ്ങൾ പൂർത്തീകരിക്കുന്നതിനുള്ള സാധ്യതയുണ്ട്. സാമ്പത്തിക ഇടപാടുകൾ അൽപം ശ്രദ്ധിച്ച് വേണം. അല്ലെങ്കിൽ അത് കൂടുതൽ പ്രതിസന്ധികൾ ഉണ്ടാക്കുന്നുണ്ട്. ജോലിക്കാര്യത്തിൽ ശ്രദ്ധിച്ചില്ലെങ്കിൽ ജോലി പോവുന്നതിനുള്ള സാധ്യതയുണ്ട്.\nWeekly Horoscope:3November To 9\nLet's know how this week will be for you. Read on.\nNov 3, 2019 ലെ വാര്‍ത്തകള്


സ്പാനിഷ് വാര് : ഇന്ന് ബാര്‍സിലോണയും അത്‌ലറ്റികോ മാഡ്രിഡും – Chandrika Daily\nBy web desk3Saturday May 8, 2021 14:09 pm\nസ്പാനിഷ് ലാലീഗയില് ഇന്നാണ് വാര്. ചാമ്പ്യന്‍ഷിപ്പ് സാധ്യതകളില് മൂന്ന് ടീമുകള് ബലാബലം നില്‍ക്കവെ അതിലെ രണ്ട് പേര് ഇന്ന് മുഖാമുഖം. ഇന്ത്യന് സമയം രാത്രി 7-45 ന്…\nസ്പാനിഷ് ലാലീഗയില് ഇന്നാണ് വാര്. ചാമ്പ്യന്‍ഷിപ്പ് സാധ്യതകളില് മൂന്ന് ടീമുകള് ബലാബലം നില്‍ക്കവെ അതിലെ രണ്ട് പേര് ഇന്ന് മുഖാമുഖം. ഇന്ത്യന് സമയം രാത്രി 7-45 ന് ആരംഭിക്കുന്ന പോരാട്ടത്തില് നേര്‍ക്കുനേര് വരുന്നത് ഒന്നാം സ്ഥാനക്കാരായ അത്‌ലറ്റികോ മാഡ്രിഡും മൂന്നാം സ്ഥാനക്കാരായ ബാര്‍സിലോണയും. ഇന്ന് ജയിക്കുന്നവര്‍ക്ക് കിരീടത്തില് വ്യക്തമായ സാധ്യത കൈവരും.\nഇതാണ് ഇപ്പോള് പോയിന്റ്് നില: 34 മല്‍സരങ്ങളില് നിന്നായി അത്‌ലറ്റികോ മാഡ്രിഡിന്റെ സമ്പാദ്യം 76. ഇതേ മല്‍സരങ്ങളില് നിന്നായി രണ്ടാം സ്ഥാനത്ത് നില്‍ക്കുന്ന റയല് മാഡ്രിഡിന്റെ പോയിന്റ് 74. മൂന്നാമത് നില്‍ക്കുന്ന ബാര്‍സിലോണക്കും ഇതേ സമ്പാദ്യം-74. 34 മല്‍സരങ്ങളില് നിന്നായി 70 ല് നില്‍ക്കുന്ന സെവിയെക്കും സാധ്യത നിലനില്‍ക്കുന്നു. നാല് മല്‍സരങ്ങള് മാത്രമാണ് ഇനി ബാക്കി. രണ്ടാംസ്ഥാനക്കാരില് നിന്നും രണ്ട് പോയിന്റ് ലീഡ് കൈവശമുള്ള അത്‌ലറ്റികോ മാഡ്രിഡിന് ഇനിയുള്ള നാല് മല്‍സരങ്ങളും ജയിച്ചാല് കപ്പുറപ്പ്. ഇന്ന് ബാര്‍സിലോണയാണ് ജയിക്കുന്നതെങ്കില് അവര്‍ക്കായിരിക്കും മുന്‍ത്തൂക്കം. ഇന്ന് ജയിച്ചാല് ബാര്‍സയുടെ സമ്പാദ്യം 77 ലെത്തും. പിന്നെ മൂന്ന് മല്‍സരങ്ങള് താരതമ്യേന ദുര്‍ബലരുമായിട്ടാണ്. അതേ സമയം ചാമ്പ്യന്‍സ് ലീഗ് സെമി ഫൈനലില് പുറത്തായ റയല് മാഡ്രിഡിന് ഇനി ആകെയുള്ള പ്രതീക്ഷ ലാലീഗ മാത്രമാണ്. പക്ഷേ അവര്‍ക്ക് മറ്റുള്ളവരുടെ കാരുണ്യം നിര്‍ബന്ധമാണ്. ഇന്നത്തെ ബാര്‍സ- അത്‌ലറ്റികോ മല്‍സരം സമനിലയില് കലാശിക്കാനാണ് റയല് ആഗ്രഹിക്കുന്നത്. ആര് ജയിച്ചാലും അത് സിദാന് സംഘത്തിന്റെ സാധ്യതകളെ കാര്യമായി ബാധിക്കും. റയലിന് അടുത്ത പ്രതിയോഗികള് ശക്തരായ സെവിയെയാണെന്നിരിക്കെ. സ്വന്തം മൈതാനത്താണ് ഇന്നത്തെ മല്‍സരമെന്നതാണ് ബാര്‍സക്ക് പ്രതീക്ഷ നല്‍കുന്നത്. അവസാന മല്‍സരത്തില് വലന്‍സിയക്കെതിരെ നേടിയ തകര്‍പ്പന് വിജയവും ടീമിന്റെ ആത്മവിശ്വാസം വര്‍ധിപ്പിക്കുന്നു. നായകന് മെസിയുടെ കരുത്ത് തന്നെയാണ് ടീമിന്റെ ആത്മവിശ്വാസം. സമീപകാലത്തായി തന്റെ പഴയ കരുത്തിലേക്ക് മെസി തിരികെ വന്നിട്ടുണ്ട്. വലന്‍സിയക്കെതിരെ നേടിയ രണ്ട് ഗോളുകള് അതിന് ഉദാഹരണം. മെസിക്ക് പിന്തുണ നല്‍കാന് അന്റോണിയോ ഗ്രിസ്മാന്, ഫ്രാങ്ക് ഡി ജോംഗ് എന്നിവരെല്ലാം കരുത്തരായി നില്‍ക്കുന്നു. കിംഗ്‌സ് കപ്പിലെ വിജയം മാത്രമാണ് മെസി സംഘത്തിന്റെ ഇത്തവണത്തെ വലിയ നേട്ടം. അതേ സമയം കപ്പിനും ചുണ്ടിനുമിടയില് പലപ്പോഴും നിരാശരാവേണ്ടി വന്നവരാണ് അത്‌ലറ്റികോ സംഘം. ഇത്തവണ തുടക്കം മുതല് ഒന്നാം സ്ഥാനം നേടിയ ഡിയാഗോ സിമയോണിയുടെ സംഘം ഒരു വേള പ്രതിയോഗികളെക്കാള് 11 പോയിന്റ്് ലീഡ് നേടിയിരുന്നു. എന്നാല് സമീപ മല്‍സരങ്ങളിലെ തോല്‍വി ടീമിനെ ബാധിച്ചു. ഇന്ന് ജയിച്ചാല് പക്ഷേ കാര്യങ്ങള് മാറുമെന്നാണ് സിമയോണി വ്യക്തമാക്കുന്നത്.\nCategories: Football, sub story, world Tags: Atletico Madrid, FC Barcelon, la liga\nമനുഷ്യമാംസം പാകം ചെയ്യിപ്പിച്ച് കഴിപ്പിച്ചു; കോംഗോ യുവതി യുഎന്നില്\nആറായിരം യുക്രെയ്ന് സൈനികര് കീഴടങ്ങിയെന്ന് റഷ്യ\nഹാജിമാരെ വീണ്ടും കണ്ടതിന്റെ നിര്‍വൃതിയില് മുഹമ്മദ് മീരാന് സലീം\nതീര്‍ത്ഥാടകരെ വരവേല്‍ക്കാന് പുണ്യനഗരികള് സജ്ജമെന്ന് മക്ക ഗവര്‍ണര്\nസമാധാന നൊബേല് ജേതാവ് മരിയ റെസ്സയുടെ വാര്‍ത്താ സൈറ്റ് അടച്ചുപൂട്ടുന്നു\nപെരുന്നാള് ഇശലുകള്‍ക്ക് വീണ്ടും അരങ്ങൊരുങ്ങുന്നു\nമഠത്തിൽ മുസ്തഫ സാഹിബ് പ്രഥമ പുരസ്‌കാരം ഇ ടി മുഹമ്മദ് ബഷീർ സാഹിബിന് സമർപ്പിച്ചു\nറൗള ശരീഫ് പ്രവേശനം പൂര്‍ണമായും ഓണ്‍ലൈന് വഴി


സമ്പർക്കരോഗികൾ 8000 ത്തിന് മുകളിൽ; ഉറവിടമറിയാത്ത രോഗികളും കൂടുന്നു | covid contact case raise in kerala 8274 contact case\nസമ്പർക്കരോഗികൾ 8000 ത്തിന് മുകളിൽ; ഉറവിടമറിയാത്ത രോഗികളും കൂടുന്നു\nThiruvananthapuram, First Published 2, Oct 2020, 6:04 PM\nആരോഗ്യപ്രവര്‍ത്തകരിലെ രോഗബാധയും ആശങ്ക സൃഷ്ടിക്കുന്നതാണ്. 93 ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.\nതിരുവനന്തപുരം: സംസ്ഥാനത്ത് കടുത്ത ആശങ്കയേറ്റി കൊവിഡ് സമ്പര്‍ക്ക രോഗികളുടെ എണ്ണം പെരുകുന്നു. ഇന്ന് റിപ്പോര്‍ട്ട് ചെയ്ത 9258 കൊവിഡ് കേസുകളില് 8274 പേര്‍ക്കും സമ്പര്‍ക്കത്തിലൂടെയാണ് രോഗം ബാധിച്ചത്. ഉറവിടമറിയാത്ത കേസുകളുടെ എണ്ണവും വലിയ ആശങ്കയുണ്ടാക്കുന്നുണ്ട്. ഉറവിടം അറിയാത്ത 657 കൊവിഡ് കേസുകളാണ് ഇന്ന് റിപ്പോര്‍ട്ട് ചെയ്തത്.\nകോഴിക്കോട് ജില്ലയില് നിന്നുള്ള 1109, തിരുവനന്തപുരം ജില്ലയില് നിന്നുള്ള 956 പേര്‍ക്കും, എറണാകുളം ജില്ലയില് നിന്നുള്ള 851 പേര്‍ക്കും, മലപ്പുറം ജില്ലയില് നിന്നുള്ള 929 പേര്‍ക്കും, കൊല്ലം ജില്ലയില് നിന്നുള്ള 881 പേര്‍ക്കും, തൃശൂര് ജില്ലയില് നിന്നുള്ള 807 പേര്‍ക്കും, പാലക്കാട് ജില്ലയില് നിന്നുള്ള 441 പേര്‍ക്കും, കണ്ണൂര് ജില്ലയില് നിന്നുള്ള 475 പേര്‍ക്കും, ആലപ്പുഴ ജില്ലയില് നിന്നുള്ള 590 പേര്‍ക്കും, കാസര്‍കോട് ജില്ലയില് നിന്നുള്ള 451 പേര്‍ക്കും, കോട്ടയം ജില്ലയില് നിന്നുള്ള 421 പേര്‍ക്കും, പത്തനംതിട്ട ജില്ലയില് നിന്നുള്ള 161 പേര്‍ക്കും, ഇടുക്കി ജില്ലയില് നിന്നുള്ള 99 പേര്‍ക്കും, വയനാട് ജില്ലയില് നിന്നുള്ള 103 പേര്‍ക്കും സമ്പര്‍ക്കത്തിലൂടെയാണ് രോഗം ബാധിച്ചത്.\nആരോഗ്യപ്രവര്‍ത്തകരിലെ രോഗബാധയും ആശങ്ക സൃഷ്ടിക്കുന്നതാണ്. 93 ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്. തിരുവനന്തപുരം 27, കണ്ണൂര് 23, എറണാകുളം 11, കാസര്‍കോട് 6, പത്തനംതിട്ട, കോഴിക്കോട്5വീതം, കോട്ടയം, വയനാട്4വീതം, ആലപ്പുഴ 3, കൊല്ലം, തൃശൂര്2വീതം, മലപ്പുറം 1 എന്നിങ്ങനെ ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്. എറണാകുളം ജില്ലയിലെ മൂന്ന് ഐഎന്‍എച്ച്എസ് ജീവനക്കാര്‍ക്കും രോഗം ബാധിച്ചു.\nLast Updated 3, Oct 2020, 12:42 AM\nകൊവിഡിന് ഗ്ലൂക്കോസ് ചികില്‍സയെന്ന് പ്രചരണം; ഗ്ലൂക്കോസ് ലായനിയുടെ വിൽപ്പനയ്ക്ക് നിയന്ത്രണം\nസമ്പർക്ക വ്യാപനത്തിന് കുറവില്ല; സമ്പർക്കത്തിലൂടെ 7262 പേർക്ക് രോഗം, 883 പേരുടെ രോഗ ഉറവിടം അറിയില്ല\n'തനിക്കെതിരെ ആക്രമണം ഉണ്ടാകുമോ എന്ന് ഭീതി'; ഡോ. നജ്മ പൊലീസിൽ പരാതി നൽകി\nവിലക്കയറ്റം പിടിച്ച് നിർത്താൻ സർക്കാർ ഇടപെടുന്നു; നാഫെഡിൽ നിന്ന് സവാള വാങ്ങി കുറഞ്ഞ വിലയ്ക്ക് നൽകും\n'ശക്തര്' അതിശക്തര്; അടിയറവ് പറഞ്ഞ് റയല് മാഡ്രിഡ്\nകരുതൽ തടങ്കലുകൾ നിയമപരമാകണമെന്ന് ജസ്റ്റിസ് യുയു ലളിത്; ദേശ സുരക്ഷക്കായി തടങ്കലാകാമെങ്കിലും ഭരണഘടനാപരമാകണം\nചിരാഗിന്‍റെ പിന്തുണ വേണ്ടേ വേണ്ട; നിലപാട് വ്യക്തമാക്കി ബിജെപി ദേശീയ നേതൃത്വം\nകളമശ്ശേരിയിലെ ഹാരിസിന്റെ മരണത്തിൽ അന്വേഷണവുമായി പൊലീസ്; ഇന്ന് ബന്ധുക്കളുടെ മൊഴിയെടുക്കും\nകോണ്‍സുലേറ്റില് വഴിവിട്ട ഇടപെടലുകളോ ? ജലീല് വീണ്ടും വിവാദത്തിലാകുന്നോ ? | News Hour\nമന്ത്രി കെടി ജലീല് മകനെതിരെ രാഷ്ട്രീയ വിരോധം തീര്‍ക്കുകയാണെന്ന് യാസിറിന്റെ അച്ഛന്\nവെറും പരിചയമാണെങ്കില് ഒരാളെ നാടുകടത്തണമെന്ന് മന്ത്രി സ്വപ്‌നയോട് ആവശ്യപ്പെടുമോ; ശ്രീജിത്ത് പണിക്കര്\nസിദ്ദിഖ് കാപ്പന്, സ്റ്റാന് സ്വാമി; ഇവര് ഷഹീന് ബാഗിന്റെയും കൊറേഗാവിന്റെയും പ്രതിനിധികള് ആകുന്നത് എങ്ങനെ\nറെഡ് കൊമാഡോ ക്യാമറയുടെ അണ്‍ബോക്‌സിംഗ് റിവ്യു കാണാം


ബദാംതോട്ടങ്ങളില് കീടനാശിനികളുടെ അമിത ഉപയോഗം, തേനീച്ചകള് കൊല്ലപ്പെടുന്നത് കണക്കില്ലാതെ! | use of pesticides in almond orchards and condition of bees\nബദാംതോട്ടങ്ങളില് കീടനാശിനികളുടെ അമിത ഉപയോഗം, തേനീച്ചകള് കൊല്ലപ്പെടുന്നത് കണക്കില്ലാതെ!\nഅമേരിക്കയില് വന്‍തോതില് ബദാം കൃഷി ചെയ്യുന്ന മേഖലകളില് തേനീച്ചകളെ ഉപയോഗിച്ച് പരാഗണം നടത്തുന്നത് ഫെബ്രുവരി മുതല് മാര്‍ച്ച് പകുതി വരെയുള്ള കാലയളവിലാണ്. ബദാമില് പരാഗണകാരി പ്രധാനമായും തേനീച്ചകളാണ്. ഇവിടെയുള്ള തേനീച്ച കര്‍ഷകര് തങ്ങളുടെ കൈയിലുള്ള തേനീച്ചക്കോളനികളുമായി ബദാം തോട്ടങ്ങള് പൂക്കുന്നതിന് ഏതാനും ആഴ്‍ചകള്‍ക്കുമുമ്പേ അവിടെയത്തി പരാഗണം നടത്താനുള്ള ശ്രമങ്ങള് ആരംഭിക്കും.\nUSA, First Published Jan 10, 2020, 1:41 PM IST\nകീടനാശിനികളുടെ അമിതമായ ഉപയോഗം ലോകത്തുനിന്നും തുടച്ചുനീക്കിയാല് മാത്രമേ ഇന്ന് അവശേഷിക്കുന്ന ഷഡ്‍പദങ്ങളെയും ഉപകാരികളായ പ്രാണികളെയും നമുക്ക് സംരക്ഷിക്കാന് കഴിയുകയുള്ളൂ. അതുപോലെ പരിസ്ഥിതി സംരക്ഷണത്തിനുതകുന്ന തരത്തിലുള്ള കൃഷിരീതികള് അവലംബിക്കുകയും വെള്ളവും വായുവും മലിനമാക്കപ്പെടാത്ത രീതിയില് സംരക്ഷിക്കുകയും വേണം. കാലാവസ്ഥയിലുണ്ടാകുന്ന മാറ്റങ്ങള്, ജീവികളുടെ ആവാസവ്യവസ്ഥ നഷ്ടപ്പെടല് എന്നിവയെല്ലാം മനുഷ്യരുടെ കൈകടത്തല് മൂലം സംഭവിക്കുന്ന ദുരന്തങ്ങളാണെന്ന് പലവട്ടം ശാസ്ത്രജ്ഞന്‍മാര് ഓര്‍മപ്പെടുത്തിക്കഴിഞ്ഞു. തേനീച്ചകളുടെ വന്‍തോതിലുള്ള നാശത്തിന് കാരണമാകുന്നത് ബദാം തോട്ടങ്ങളിലെ കീടനാശിനികളാണെന്നും ഇവര് ഓര്‍മപ്പെടുത്തുന്നു. തേനീച്ചക്കൂട്ടങ്ങളെ യുദ്ധഭൂമിയിലേക്ക് പറഞ്ഞയക്കുന്നതിന് തുല്യമാണ് ബദാംതോട്ടങ്ങളില് പരാഗണം നടത്താനായി കൊണ്ടുപോകുന്നതെന്നാണ് കര്‍ഷകരുടെ അഭിപ്രായം.\n'നേച്ചര് ഇക്കോളജി ആന്‍ഡ് ഇവല്യൂഷന്' പ്രസിദ്ധീകരിച്ച പഠനത്തില് കാര്‍ഷിക വിളകള്‍ക്ക് ഉപയോഗപ്പെടുന്ന പരാഗണകാരികളെയും മണ്ണിലെ പോഷകമൂല്യങ്ങള് നിലനിര്‍ത്താന് സഹായിക്കുന്ന ജീവികളെയും കണ്ടെത്തി സംരക്ഷിക്കേണ്ടതിന്റെ ആവശ്യകത ചൂണ്ടിക്കാട്ടുന്നു. ഹരിതഗൃഹ വാതകങ്ങളുടെ പുറന്തള്ളലും കൃഷിഭൂമിയുടെ അശാസ്ത്രീയമായ ഉപയോഗവും എണ്ണിയാലൊടുങ്ങാത്ത ഷഡ്‍പദങ്ങളുടെ വംശനാശത്തിന് കാരണമായിക്കഴിഞ്ഞു. ഏകദേശം 40 ശതമാനത്തോളം ശലഭങ്ങളുടെ ഇനങ്ങള് ഇന്ന് നശിച്ചുകഴിഞ്ഞു. 2019 ഫെബ്രുവരിയില് ജര്‍മനിയില് ഷഡ്‍പദങ്ങളെ സംരക്ഷിക്കാനുള്ള ആക്ഷന് പ്ലാന് ശാസ്ത്രജ്ഞന്‍മാരുടെ നേതൃത്വത്തില് രൂപം നല്‍കിയിരുന്നു.\nകാലിഫോര്‍ണിയയില് എല്ലാ തരത്തില്‍പ്പെട്ട വിളകള്‍ക്കും കീടനാശിനികള് ഉപയോഗിക്കുന്നുണ്ട്. എന്നാല്, ബദാം തോട്ടങ്ങളില് മറ്റേതൊരു വിളയേക്കാളും കൂടിയ അളവില് കീടനിയന്ത്രണമാര്‍ഗങ്ങള് അവലംബിക്കുന്നുണ്ട്. ഗ്ലൈഫോസേറ്റ് എന്ന കുമിള്‍നാശിനിയാണ് ഇവിടെ വ്യാപകമായി ഉപയോഗിച്ചു വരുന്നത്. മാരകകീടനാശിനിയായ ഇത് തേനീച്ചകള്‍ക്ക് മാത്രമല്ല, മനുഷ്യര്‍ക്കും അപകടകരമാണ്.\nകാലിഫോര്‍ണിയയില് ബദാം കൃഷി വന്‍തോതിലുണ്ട്. ലോകത്ത് വില്‍പ്പനയ്ക്ക് എത്തിക്കുന്ന ബദാമില് വളരെ വലിയ പങ്ക് കാലിഫോര്‍ണിയിലെ തോട്ടങ്ങളില് നിന്നുമാണ്. 2018 -ല് ഏകദേശം ഒരു മില്യന് ടണ് ബദാം ഇവര് ഉല്‍പ്പാദിപ്പിച്ചിട്ടുണ്ട്. ബദാം മിഠായിയിലും ചോക്ലേറ്റുകളിലും ചേര്‍ക്കുന്ന പ്രധാനപ്പെട്ട ഘടകമാണ്. ജാം, പേസ്റ്റുകള്, ചീസ് തൈര്, ഐസ്‌ക്രീം എന്നിവയിലും ചേര്‍ക്കുന്നു. ബദാം മാവ് ഉപയോഗിച്ച് കേക്കുകളും നിര്‍മിക്കാം. ബദാം ലോകത്തിന്റെ പല ഭാഗങ്ങളിലും വളരുന്നുണ്ടെങ്കിലും അമേരിക്കയില് വന്‍തോതില് ഉത്പാദിപ്പിക്കുന്നുണ്ട്. ഒരു ശരാശരി അമേരിക്കക്കാരന് ഒരു വര്‍ഷം 900 ഗ്രാം ബദാം കഴിക്കുന്നുണ്ട്. അതുപോലെ ബദാം മില്‍ക്ക് വിപണനം കഴിഞ്ഞ അഞ്ചുവര്‍ഷങ്ങള്‍ക്കുള്ളില് ഏകദേശം 250 ശതമാനത്തോളം ഉയര്‍ന്നതായാണ് വിവരങ്ങള് സൂചിപ്പിക്കുന്നത്. മറ്റേതൊരു സസ്യത്തില് നിന്നും വേര്‍തിരിച്ചെടുക്കുന്ന പാലിനേക്കാള് നാല് മടങ്ങ് അധികമാണ് ബദാം മില്‍ക്കിന്റെ ഉപയോഗം.\nകാലിഫോര്‍ണിയയില് തേനീച്ചകള് എല്ലാ തരത്തില്‍പ്പെട്ട അസുഖങ്ങളും ബാധിക്കാന് സാധ്യതയുള്ളതാണെന്ന് കര്‍ഷകര് പറയുന്നു. തേനീച്ചകളെ പരിചരിക്കുകയും നോര്‍ത്തേണ് അരിസോണ സര്‍വകലാശാലയിലെ പരിസ്ഥിതി വിഭാഗത്തില് പ്രവര്‍ത്തിക്കുകയും ചെയ്യുന്ന പാട്രിക് പൈന്‍സ് പറയുന്നത് ബദാം തോട്ടങ്ങളില് പരാഗണത്തിനായി കൊണ്ടുപോകുന്ന തേനീച്ചകള് വന്‍തോതില് ചൂഷണം ചെയ്യപ്പെടുകയാണെന്നാണ്. അവയുടെ നാശത്തിന് കാരണമാകുന്നത് പരിസ്ഥിതിയില് മനുഷ്യരുടെ വിവേകമില്ലാത്ത ഇടപെടല് കാരണമാണെന്ന് ഇദ്ദേഹം സൂചിപ്പിക്കുന്നു.\nയു.എസിലെ അരിസോണയില് തേനീച്ച കര്‍ഷകര്‍ക്കിടയില് നടത്തിയ സര്‍വേയില് ഏകദേശം 50 ബില്യണ് തേനീച്ചകള് 2018-19 ല് നശിച്ചുകഴിഞ്ഞതായി മനസിലാക്കുന്നു. ബദാംതോട്ടങ്ങളില് കീടനാശിനികള് അമിതമായി ഉപയോഗിക്കുന്നതാണ് തങ്ങളുടെ തേനീച്ചകളെ കൊന്നൊടുക്കിയതെന്ന് കര്‍ഷകര് പറയുന്നു.\nഇത് കൂടാതെ 'ട്രക്കിയല് മൈറ്റ്' എന്നറിയപ്പെടുന്ന ഒരുതരം പുഴുക്കള് തേനീച്ചകളുടെ ശ്വസനവ്യവസ്ഥയില് തകരാറുണ്ടാക്കുന്നു. ചില പ്രത്യേകതരം പുഴുക്കള് തേനീച്ചകളുടെ ശരീരത്തിനകത്ത് നിന്ന് ആഹാരം സ്വീകരിക്കുകയും പ്രതിരോധ ശേഷി തകര്‍ക്കുകയും തേനീച്ചകളെ കൊല്ലുകയും ചെയ്യുന്നു.\nഅമേരിക്കയിലെ അഗ്രികള്‍ച്ചര് ഡിപ്പാര്‍ട്ട്‌മെന്റ് തേനീച്ചകളെ വളര്‍ത്തുമൃഗങ്ങളുടെ ഗണത്തിലാണ് ഉള്‍പ്പെടുത്തിയിരിക്കുന്നത്. കാരണം തേനീച്ചകള്‍ക്ക് ഭക്ഷ്യോത്പാദനത്തില് വലിയ പങ്കുണ്ട്. എന്നാല്, മറ്റൊരു ജീവികള്‍ക്കും നേരിടേണ്ടി വരാത്തത്ര വലിയ ദുരന്തമാണ് തേനീച്ചകള് അനുഭവിക്കുന്നതെന്നാണ് ഇവര് വിലയിരുത്തുന്നത്. കഴിഞ്ഞ 50 വര്‍ഷങ്ങളിലായി 77 ശതമാനത്തോളം ചിത്രശലഭങ്ങളുടെ ആവാസവ്യവസ്ഥകള് നശിച്ചു. അമേരിക്കയില് കഴിഞ്ഞ 25 വര്‍ഷക്കാലമായി കീടനാശിനികളുടെ ഉപയോഗം വലിയ അളവില് വര്‍ധിച്ചതായി കണ്ടെത്തിയിരിക്കുന്നു.\nLast Updated Jan 10, 2020, 1:41 PM IST


വാഴാനി ഡാമിന്റെ വലതുകര കനാല് തുറന്നു\nFri May 07 2021 13:01:27 GMT+0530 (India Standard Time)\nAPH28 March 2021 6:05 AM GMT\nതൃശൂര്: വാഴാനി ഡാമിന്റെ വലതുകര കനാലിലൂടെ വെള്ളം തുറന്നു വിട്ടു തുടങ്ങിയതായി ജില്ലാ കലക്ടര് എസ് ഷാനവാസ് അറിയിച്ചു. ഒമ്പത് ദിവസത്തേക്കാണ് വെള്ളം തുറന്നു വിടുക. വടക്കാഞ്ചേരി നഗരസഭയിലും സമീപ ഗ്രാമപഞ്ചായത്തുകളിലും രൂക്ഷമായ കുടിവെള്ള ക്ഷാമം അനുഭവപ്പെടുന്നതിനാല് ഈ മേഖലയിലെ കുടിവെള്ള ദൗര്‍ലഭ്യം പരിഹരിക്കുന്നതിനായാണ് നടപടി.\nജലം പുറത്തേക്ക് ഒഴുക്കിവിടുന്നത് മൂലം പുഴയില് ജലനിരപ്പ് ഉയരാന് സാധ്യതയുള്ളതിനാല് ആളുകള് പുഴയില് ഇറങ്ങുന്നതിനും കന്നുകാലികളെ കുളിപ്പിക്കുന്നതിനും നിയന്ത്രണമേര്‍പ്പെടുത്തിയിട്ടുണ്ട്. മേല്‍പ്പറഞ്ഞ നിര്‍ദേശങ്ങള് പാലിക്കാത്തപക്ഷം ദുരന്തനിവാരണ ആക്ട് പ്രകാരമുള്ള ശിക്ഷാനടപടികള്‍ക്ക് വിധേയമാക്കുമെന്നും ജില്ലാ കലക്ടര് അറിയിച്ചു.\nവടക്കാഞ്ചേരി പുഴയില് മതിയായ വെള്ളമില്ലാത്തതിനാല് സമീപപ്രദേശങ്ങളില് അതിരൂക്ഷമായ കുടിവെള്ള ക്ഷാമം അനുഭവപ്പെടുന്നതായി പരാതികള് ലഭിച്ചിട്ടുള്ളതിനാലും വടക്കാഞ്ചേരി പുഴയിലൂടെ ജലം തുറന്നു വിടുകയാണെങ്കില് സമീപ പഞ്ചായത്തുകളിലും വടക്കാഞ്ചേരി മുന്‍സിപ്പാലിറ്റിയില്‍പ്പെട്ട പുഴയുടെ സമീപ പ്രദേശങ്ങളിലുമുള്ള ജലസ്രോതസ്സുകള് റീച്ചാര്‍ജ് ചെയ്യുന്നത് മൂലം കുടിവെള്ളക്ഷാമം ഒരു പരിധി വരെ പരിഹരിക്കാമെന്നും ഇറിഗേഷന് ഡിവിഷന് എക്‌സിക്യൂട്ടീവ് എന്‍ജിനീയര് അറിയിച്ചിട്ടുണ്ട്.


ഒരു പൊടിക്ക് സ്പീഡ് കുറച്ച് പറയൂട്ടോ… ഉള്‍ട്ട എന്ന സിനിമയുടെ ഷൂട്ടിംഗ് ലെക്കേഷനില് കെപിഎസി ലളിതയുമായുള്ള ഷൂട്ടിംഗ് അനുഭവം പറയുകയാണ് നിര്‍മല്‍പാലാഴി - Media Malayalam (മീഡിയ മലയാളം)\nHome Kerala ഒരു പൊടിക്ക് സ്പീഡ് കുറച്ച് പറയൂട്ടോ… ഉള്‍ട്ട എന്ന സിനിമയുടെ ഷൂട്ടിംഗ് ലെക്കേഷനില് കെപിഎസി ലളിതയുമായുള്ള...\nഒരു പൊടിക്ക് സ്പീഡ് കുറച്ച് പറയൂട്ടോ… ഉള്‍ട്ട എന്ന സിനിമയുടെ ഷൂട്ടിംഗ് ലെക്കേഷനില് കെപിഎസി ലളിതയുമായുള്ള ഷൂട്ടിംഗ് അനുഭവം പറയുകയാണ് നിര്‍മല്‍പാലാഴി\nകോഴിക്കോട്: ഒരു പൊടിക്ക് സ്പീഡ് കുറച്ച് പറയൂട്ടോ… ഉള്‍ട്ട എന്ന സിനിമയുടെ ഷൂട്ടിംഗ് ലെക്കേഷനില് കെപിഎസി ലളിതയുമായുള്ള ഷൂട്ടിംഗ് അനുഭവം പറയുകയാണ് നിര്‍മല്‍പാലാഴി. സണ്‍ഡേ ഹോളിഡേ, ഉള്‍ട്ട തുടങ്ങിയ ചിത്രങ്ങളില് കെപിഎസി ലളിതയ്ക്കാപ്പം അഭിനയിക്കാന് കഴിഞ്ഞത് ഭാഗ്യമായി കരുതുന്നു.\nഉള്‍ട്ട എന്ന സിനിമയില് മുഴുനീള ഡയലോഗ് പറഞ്ഞുകൊണ്ടിരിക്കേയായിരുന്നു ലളിതച്ചേച്ചിയുടെ ഉപദേശം. അതോടെ ഷോട്ട് ഓകെയായി. ആ അനുഭവം ഒരിക്കലും മറക്കാന് കഴിയില്ല. വളരെ സ്‌നേഹത്തോട അടുത്തിരുത്തി ഷൂട്ടിംഗിനിടയില് കാര്യങ്ങള് പറഞ്ഞു തരുമായിരുന്നു ലളിതചേച്ചി. വിയോഗം വളരെ വേദനയുണ്ടാക്കുന്നു. അവസാനമായി കാണാന് സാധിക്കുമെന്ന് തോന്നുന്നില്ല. കോഴിക്കോട് ദൈവമേ കാത്തോളീ എന്ന സിനിമയുടെ ഷൂട്ടിംഗ് നടന്നുകൊണ്ടിരിക്കുന്നതാണ് കാരണം.\nഈ ഒരു രീതിതന്നെയായിരുന്നു സിനിമയില് സജീവമായി നിന്നിരുന്ന കാലത്തോളം കെപിഎസി ലളിത എന്ന അഭിനേത്രി തുടര്‍ന്നുപോന്നിരുന്നത്. വലുപ്പച്ചെറുപ്പമില്ലാതെ ഒപ്പം അഭിനയിക്കുന്നവരോടു പെരുമാറുന്ന അവര് സിനിമയില് മാത്രമല്ല പുറത്തും സഹതാരങ്ങള്‍ക്ക് അമ്മ തന്നെയായിരുന്നു.\nനാടകത്തില്‍നിന്നു വന്നതിനാല് തന്നെ രണ്ടു തലത്തിലുള്ള അഭിനയ പരിചയവും അവര്‍ക്കുണ്ടായിരുന്നു. ഗ്രാമീണത തുളുമ്പുന്ന നന്മ വേഷങ്ങളും കുശുമ്പുകാരിയായും പത്രാസുകാരിയായും അവര് നിറഞ്ഞാടിയപ്പോള് അതിന്‍റെ ഗുണ വശം ലഭിച്ചതു മറ്റ് നടന്‍മാര്‍ക്കുകൂടിയായിരുന്നു.\nമാടമ്പി എന്ന ബി. ഉണ്ണികൃഷ്ണന്- മോഹന്‍ലാല് സിനിമയിലെ അമ്മ വേഷവും അമ്മ മഴക്കാറിന് കണ് നിറഞ്ഞു എന്ന ഗാനവും ഇന്നും മലയാളികളുടെ മനസില് നിറഞ്ഞുനില്‍ക്കുന്നു. ഇതിനൊപ്പം ഭ്രമരം എന്ന സിനിമയിലെ മോഹന്‍ലാലിന്‍റെ തന്നെ അമ്മ വേഷവും പ്രേക്ഷകരെ കണ്ണീരണിയിപ്പിക്കുന്നതായി.\nഅപ്പുറത്ത് ലളിതചേച്ചി നില്‍ക്കുന്നതുകൊണ്ടാണ് മികച്ച അഭിനയം മറ്റുള്ളവര്‍ക്കു പുറത്തെടുക്കാന് കഴിയുന്നതെന്നാണ് ഇതിനെക്കുറിച്ചു മോഹന്‍ലാല് ഒരു അഭിമുഖത്തില് പറഞ്ഞത്. അതുകൊണ്ടുതന്നെയാണ് ഇവരുടെ വിയോഗം മറ്റ് അഭിനേതാക്കളുടെ കൂടി നഷ്ടമാകുന്നത്.\nNirmal Palazhi talks about her shooting experience\nof the movie Ulta.\nwith KPAC Lalitha at the shooting location\nPrevious articleഡ്രൈവര്‍ക്ക് മര്‍ദ്ദനമേറ്റു; കോട്ടയം- എറണാകുളം റൂട്ടില് സ്വകാര്യ ബസുകളുടെ മിന്നല് പണിമുടക്ക്.\nNext articleചാത്തന്നൂരിൽ യുവാവ് വാഹനാപകടത്തിൽ മരിച്ചു


ഇത് ജനാധിപത്യത്തെ അവഹേളിക്കല്; പത്രിക തള്ളിയ തെരഞ്ഞെടുപ്പ് കമ്മീഷന് നടപടിക്കെതിരെ ആഞ്ഞടിച്ച് വിശാല് - FUTURELINE\nതെരഞ്ഞെടുപ്പ് കമ്മീഷനെതിരെ ആഞ്ഞടിച്ച് നടന് വിശാല് രംഗത്ത്. ആര്‍കെ നഗര് ഉപതെരഞ്ഞെടുപ്പില് മത്സരിക്കാനായി വിശാല് സമര്‍പ്പിച്ച നാമനിര്‍ദേശ പത്രിക നീണ്ട നാടകീയ സംഭവങ്ങള്‍ക്കൊടുവില് തെരഞ്ഞെടുപ്പ് കമ്മീഷന് തള്ളിയിരുന്നു.\nഇതിനു പിന്നാലെയാണ് വിഷയത്തോട് വൈകാരികമായി പ്രതികരിച്ച് വിശാല് രംഗത്തെത്തിയത്. തെരഞ്ഞെടുപ്പ് കമ്മീഷന്റെ നടപടി ജനാധിപത്യത്തോടുള്ള അവഹേളനമെന്ന് നടന് ആരോപിച്ചു. നടപടിയെ നിയപരമായി നേരിടുമെന്നും അദ്ദേഹം പറഞ്ഞു.\n10 വോട്ടര്‍മാര് പിന്താങ്ങണമെന്ന വ്യവസ്ഥയനുസരിച്ചു വിശാല് ഹാജരാക്കിയ രേഖകളില് രണ്ടു പേരുടെ ഒപ്പ് വ്യാജമാണെന്നായിരുന്നു ആരോപണം. സുമതി, ദീപന് എന്നിവര് നേരിട്ടു ഹാജരായി ഇത് തങ്ങളുടെ ഒപ്പല്ലെന്നു സാക്ഷ്യപ്പെടുത്തിയതോടെ വരണാധികാരി പത്രിക തള്ളുകയായിരുന്നു.\nഇതിനിടെ പത്രിക തള്ളിയതിനെ തുടര്‍ന്ന് തെരഞ്ഞെടുപ്പ് കമ്മീഷന് ഓഫീസിന് മുന്നില് കുത്തിയിരുന്ന് വിശാല് പ്രതിഷേധിക്കുക.യും ഒടുവില് പോലീസെത്തി അറസ്റ്റ് ചെയ്ത് നീക്കുകയും ചെയ്തിരുന്നു. വിശാലിനെ പിന്തുണച്ച സ്ത്രീയെ ഭീഷണിപ്പെടുത്തി താന് ഒപ്പിട്ടില്ലെന്ന് തെളിയിക്കുന്ന കത്ത് നല്‍കാന് ആവശ്യപ്പെടുന്ന ഫോണ് സംഭാഷണവും നടന് വരമാധികാരിക്ക് മുന്നില് ഹാജരാക്കിയിരുന്നു.\nഈ തെളിവ് കൂടി പരിഗണിക്കുമെന്നു വരണാധികാരി അറിയിച്ചെങ്കിലും പിന്നീട് പത്രിക തള്ളിയതായി അറിയിക്കുകയായിരുന്നു. പാര്‍ട്ടികളുടെ ഒന്നും പിന്തുണ ഇല്ലാതെ സ്വതന്ത്ര സ്ഥാനാര്‍ത്ഥിയായിട്ടായിരുന്നു വിശാലിന്റെ സ്ഥാനാര്‍ത്ഥിത്വം. രേഖ അപൂര്‍ണ്ണമാണെന്ന് ചൂണ്ടിക്കാട്ടി ജയലളിതയുടെ സഹോദരപുത്രി ദീപയുടെയും നാമനിര്‍ദേശ പത്രിക കമ്മീഷന് തള്ളുകയുണ്ടായി.\nPrevious: താന് മതം മാറാനുള്ള കാരണം വെളിപ്പെടുത്തി നടി മാതു…\nലോകകപ്പ് യോഗ്യത മത്സരത്തില് ബ്രസീല് അര്‍ജന്റീനയെ തോല്‍പ്പിച്ചതിനു…!


സിപിഎം കുടുംബങ്ങള് ബിജെപിയില് ചേര്‍ന്നു :: Janmabhumi Daily\nMonday 24 November 2014 5:31 pm IST\nകുട്ടനാട്: മുട്ടാര് പഞ്ചായത്തില് സിപിഎമ്മിന്റെ സജീവ പ്രവര്‍ത്തരടക്കം 22 കുടുംബങ്ങള് ബിജെപിയില് ചേര്‍ന്നു. മുട്ടാര് ഒമ്പത്, പത്ത് വാര്‍ഡുകളിലെ സിപിഎം ബ്രാഞ്ച് കമ്മറ്റി അംഗങ്ങള് ഉള്‍പ്പെടെയാണ് കഴിഞ്ഞദിവസം ബിജെപി അംഗത്വം സ്വീകരിച്ചത്. ഓണ്‍ലൈന് വഴി ഇവര്‍ക്ക് അംഗത്വം നല്‍കി. ബിജെപിയില് ചേര്‍ന്ന അംഗങ്ങളെ ഉള്‍ക്കൊള്ളിച്ച് നടന്ന പൊതുസമ്മേളനം ബിജെപി കുട്ടനാട് നിയോജക മണ്ഡലം പ്രസിഡന്റ് എം.ആര്. സജീവ് ഉദ്ഘാടനം ചെയ്തു. മുട്ടാര് പഞ്ചായത്ത് കമ്മറ്റി പ്രസിഡന്റ് സി.വി. സുരേഷ്‌കുമാര് അദ്ധ്യക്ഷത വഹിച്ചു. സെക്രട്ടറി ഡി. പ്രസന്നകുമാര്, നവനീത് കൃഷ്ണ, കൃഷ്ണകുമാര്, ചെറിയാന് ജോസഫ്, കൃഷ്ണന്‍കുട്ടി എന്നിവര് സംസാരിച്ചു.\n50 കുടുംബങ്ങള് ബിജെപിയില് ചേര്‍ന്നു\nപീരുമേട്ടില് നൂറ് കുടുംബങ്ങള് ബിജെപിയില് ചേര്‍ന്നു\n15 മുസ്ലിം കുടുംബങ്ങള് ബിജെപിയില്


Kim Kardashian, Kanye West's surrogate their next child - Malayalam Filmibeat\nലോകത്തിലെ ഏറ്റവും ഹോട്ട് സുന്ദരിയായി അറിയപ്പെടുന്ന താരമാണ് കിം കര്‍ദാഷിയാന്. പ്രശസ്ത മോഡലും അമേരിക്കന് ടിവി റിയാലിറ്റി ഷോ അവതാരകയുമായ കിം പാരീസ് ഹില്‍ട്ടനുമായിട്ടുള്ള സൗഹൃദം വഴിയാണ് മാധ്യമ ശ്രദ്ധ നേടുന്നത്. പിന്നീട് കാമുകന് റേ ജെയുമായിട്ടുള്ള സെക്‌സ് ടേപ്പ് പുറത്താവുകയും അതുവഴി ലോകശ്രദ്ധ നേടുകയുമായിരുന്നു. ഇതെല്ലാം സ്വന്തമായി ഒരു റിയാലിറ്റി ഷോ എടുക്കാന് കിമ്മിനെ സഹായിച്ചിരുന്നു.\nഡാമോണ് തോമസിനെ 2000 ത്തില് വിവാഹം കഴിച്ച നടി 2004 വേര്‍പിരിഞ്ഞിരുന്നു. 2011 ല് ക്രിസ് ഹംഫ്രീസുമായി വിവാഹം കഴിച്ചെങ്കിലും ഇതും പിരിയുകയായിരുന്നു. ഇപ്പോള് റാപ്പ് ഗായകന് കെന്‍യി വെസ്റ്റുമായിട്ടുള്ള ബന്ധത്തിന്റെ പേരില് കിം കര്‍ദാഷിയാന് വാര്‍ത്തകളില് നിറയാറുണ്ടായിരുന്നു. കിമ്മും കെന്‍യി വെസ്റ്റും അവരുടെ മൂന്ന് മക്കളും സുഖമായി കഴിയുകയാണ്.\nഇപ്പോള് പുറത്ത് വരുന്ന റിപ്പോര്‍ട്ടുകള് പ്രകാരം കിം കര്‍ദാഷിയാനും കെന്‍യി വെസ്റ്റും അവരുടെ നാലമത്തെ കുഞ്ഞിന് വേണ്ടി കാത്തിരിക്കുകയാണെന്നാണ്. എന്നാല് ഇത് വാടക ഗര്‍ഭപാത്രം വഴിയാണെന്നുള്ളതാണ് ശ്രദ്ധേയം. യുഎസ് മാഗസിനുകളെല്ലാം ഇക്കാര്യം റിപ്പോര്‍ട്ട് ചെയ്തിരിക്കുകയാണ്. കഴിഞ്ഞ വര്‍ഷം ഇതുപോലെ തന്നെ താരദമ്പതികള്‍ക്ക് മൂന്നാമത്തെ കുഞ്ഞ് പിറന്നിരുന്നു.\nRead more about: actress kim kardashian child കിം കര്‍ദാഷിയാന് ഫോട്ടോ കുഞ്ഞ്\nKim Kardashian, Kanye West's surrogate their next child


ഒരു വര്‍ഷത്തിനുള്ളില് ലാഭത്തിലാക്കും കെ.എസ്.ആര്.ടി.സിയില് ജീവനക്കാരെ കുറക്കുന്നു – Chandrika Daily\nBy chandrika Tuesday May 16, 2017 16:09 pm\nഒരു വര്‍ഷത്തിനുള്ളില് ലാഭത്തിലാക്കും കെ.എസ്.ആര്.ടി.സിയില് ജീവനക്കാരെ കുറക്കുന്നു\nതിരുവനന്തപുരം: കെ.എസ്.ആര്.ടി.സി നവീകരണത്തിന്റെ ഭാഗമായി ജീവനക്കാരെ കുറക്കുന്നു. ഗതാഗത മന്ത്രി തോമസ് ചാണ്ടി നിയമസഭയിലാണ് ഇത് സംബന്ധിച്ച സൂചന നല്‍കിയത്. ദേശീയ ശരാശരിയുമായി തട്ടിച്ചു നോക്കുമ്പോള്…\nതിരുവനന്തപുരം: കെ.എസ്.ആര്.ടി.സി നവീകരണത്തിന്റെ ഭാഗമായി ജീവനക്കാരെ കുറക്കുന്നു. ഗതാഗത മന്ത്രി തോമസ് ചാണ്ടി നിയമസഭയിലാണ് ഇത് സംബന്ധിച്ച സൂചന നല്‍കിയത്. ദേശീയ ശരാശരിയുമായി തട്ടിച്ചു നോക്കുമ്പോള് കേരളത്തില് ജീവനക്കാര് കൂടുതലാണെന്നും ഇത് കുറക്കാന് നടപടി എടുക്കുമെന്നും അദ്ദേഹം ചോദ്യോത്തരവേളയില് വ്യക്തമാക്കി.\nകേരളത്തില് ഒരു ബസിനു 9.4 ജീവനക്കാരാണുള്ളത്. ദേശീയ ശരാശരിയാകട്ടെ ബസ് ഒന്നിനു 5.4 ആണ്. ദേശീയ അനുപാതം വിലയിരുത്തുമ്പോള് കണ്ടക്ടര്‍ന്മാരുടെയും ഡ്രൈവര്‍ന്മാരുടെയും എണ്ണം അധികമാണ്. നാലായിരത്തോളം ഡബിള് ഡ്യൂട്ടി സിംഗിള് ഡ്യൂട്ടിയായി പുനക്രമീകരിക്കുമ്പോള് വീണ്ടും ഈ തസ്തികയിലെ ജീവനക്കരുടെ എണ്ണം കൂടുമെന്ന് അദ്ദേഹം ചൂണ്ടിക്കാട്ടി.\nകെ.എസ്.ആര്.ടി.സി നവീകരണവുമായി ബന്ധപ്പെട്ട് നിയോഗിച്ച സുശീല് ഖന്നയുടെ പ്രാഥമിക റിപ്പോര്‍ട്ടു ലഭിച്ചിട്ടുണ്ടെന്നും തൊഴിലാളികളുമായി കൂടിയാലോചിച്ചു മാത്രമേ പരിഷ്‌കാരങ്ങള് നടപ്പിലാക്കുവെന്നും അദ്ദേഹം പറഞ്ഞു. ഒരു വര്‍ഷത്തിനുള്ളില് കെ.എസ്.ആര്.ടി.സിയെ ലാഭത്തിലാക്കും. 2018 ജനുവരി മുതല് ഒന്നാം തീയതി തന്നെ പെന്‍ഷനും ശമ്പളവും വിതരണം ചെയ്യും.\n1000 പുതിയ സി.എന്.ജി ബസുകള് ഇറക്കുന്നതിനു 300 കോടി രൂപ (ആദ്യ വര്‍ഷം 50 കോടി) പ്രത്യേക നിക്ഷേപ പദ്ധതിയില് നിന്നു വായ്പയായി ലഭ്യമാക്കുന്നതിനു ഭരണാനുമതിയായി. കെ.എസ്ആര്.ടി.സിയുടെ അധീനതയിലുള്ള ഉപയോഗശൂന്യമായി കിടക്കുന്ന സ്ഥലങ്ങള് വികസന പദ്ധതികള്‍ക്കായി നടപ്പാക്കും.\nബാങ്ക് കണ്‍സോര്‍ഷ്യത്തില് നിന്നു 1300 കോടി രൂപ വായ്പ എടുത്തതിന്റെ പ്രതിദിന അടവു 53 ലക്ഷം രൂപയാണ്. അതേസമയം കെ.ടി.ഡി.എഫ്.സിയില് നിന്നെടുത്ത 1650 കോടി രൂപക്കു പ്രതിദിനം 2.61 കോടിയാണ് അടയ്ക്കേണ്ടി വരുന്നത്. ഇത് 61 ലക്ഷമായി കുറയ്ക്കുന്നതിനു ധനകാര്യ വകുപ്പില് ഇടപ്പെട്ടു നടപടി സ്വീകരിക്കും. പലിശ കുറയുന്നതോടെ ശബളത്തിനായി നിലവിലെ കടമെടുക്കലിനു അയവുവരുമെന്നും മന്ത്രി ചൂണ്ടിക്കാട്ടി.\nഉത്തര മലബാറില് നിന്നു ഹൈദരാബാദ്, മുംബൈ, ഗോവ എന്നിവിടങ്ങളിലേക്കു ദീര്‍ഘദൂര സര്‍വീസുകള് ആരംഭിക്കുന്നതിനു നടപടി സ്വീകരിക്കും. കൊല്ലം ഡിപ്പോയില് നിന്നു ബംഗളൂരു, വേളാങ്കണ്ണി എന്നിവിടങ്ങളിലേക്കുള്ള സര്‍വീസുകളും പരിഗണനയിലാണ്. കെ.എസ്.ആര്.ടി.സിയുടെ കോഴിക്കോട്, അങ്കമാലി, തിരുവല്ല, തമ്പാനൂര് എന്നിവിടങ്ങളിലെ കോംപ്ലക്സുകള് പ്രയോജനപ്പെടുത്തുന്നതിനു ആറുമാസത്തിനകം നടപടിയുണ്ടാകും.\nകഴിഞ്ഞ ഒരു വര്‍ഷത്തിനിടക്കു കെ.എസ്.ആര്.ടി.സിയില് 1163 പേര്‍ക്ക് പി.എസ്.സി വഴി നിയമനം നല്‍കിയിട്ടുണ്ട്. പത്തു വര്‍ഷത്തിലധികം താല്‍ക്കാലികമായിയ സര്‍വീസ് ചെയ്തു വരുന്ന ജീവനക്കാരെ സ്ഥിരപ്പെടുത്തുന്നതു പരിഗണനയിലില്ലെന്നും ടി.എ അഹമ്മദ് കബീര്, സി.കൃഷ്ണന്, പ്രഫ.കെ.യു.അരുണന്, കെ.ജെ.മാക്സി, എം.മുകേഷ് തുടങ്ങിയവരുടെ ചോദ്യങ്ങള്‍ക്ക് മന്ത്രി മറുപടി നല്‍കി.


Janmabhumi| ട്രാക്റ്റര് ഓടിച്ച രാഗേഷിനേയും ടിവിയിലെ സ്ഥിരം മുഖം റഹീമിനേയും വെട്ടി; ബ്രിട്ടാസ്, ശിവദാസന് സ്ഥാനാര്‍ത്ഥിത്വത്തില് തെളിയുന്നത് പിണറായി അപ്രമാദിത്വം\nApril 16, 2021, 02:51 p.m.\nസിപിഎമ്മിനു വേണ്ടി സജീവ രംഗത്തുള്ള നിരവധി നേതാക്കളെ തള്ളിയാണ് ജോണ് ബ്രിട്ടാസിനു സ്ഥാനാര്‍ത്ഥിത്വം നല്‍കുന്നത്. ഇതു വരും ദിവസങ്ങളില് പാര്‍ട്ടിക്കുള്ളില് ചര്‍ച്ച വിഷയമാകും.\nതിരുവനന്തപുരം: പാര്‍ട്ടിക്കു വേണ്ടി പൊതുവേദികളിലും ടിവി ചാനലുകളിലും നിലപാടുകളുമായി എത്തിയിരുന്നു യുവനേതാക്കളായ കെ.കെ.രാഗേഷിനേയും എ.എ.റഹീമിനേയും രാജ്യസഭാ സ്ഥാനാര്‍ത്ഥിത്വത്തില് നിന്ന് വെട്ടിയതോടെ സിപിഎമ്മിനുള്ളില് തെളിയുന്നത് പിണറായി വിജയന്റെ അപ്രമാദിത്വം. തന്റെ മാധ്യമ ഉപദേഷ്ടാവും കൈരളി ടിവി എംഡിയുമായ ജോണ് ബ്രിട്ടാസ്, കണ്ണൂരില് നിന്നുള്ള നേതാവും സിപിഎം സംസ്ഥാന സമിതി അംഗവുമായ വി.ശിവദാസനും രാജ്യസഭയിലേക്ക് എത്തുന്നതിന് പിന്നിലെ നിര്‍ദേശം പിണറായി വിജയന്റേത് മാത്രമായിരുന്നു. ദേശാഭിമാനിയുടെ ജനറല് എഡിറ്ററും റസിഡന്റ് എഡിറ്ററുമായി കെ. മോഹനന് മാത്രമാണ് പാര്‍ട്ടി മാധ്യമങ്ങളില് നിന്ന് രാജ്യസഭയിലേക്ക് സിപിഎം നിയോഗിച്ച് ഒരേ ഒരു വ്യക്തി. വര്‍ഷങ്ങളോളം പാര്‍ട്ടിക്കു വേണ്ടിയും ദേശാഭിമാനിക്കു വേണ്ടിയും പ്രവര്‍ത്തിച്ച പരിചയസമ്പത്തിന്റെ പശ്ചാത്തലത്തിലായിരുന്നു പാര്‍ട്ടി തീരുമാനം. എന്നാല്, സിപിഎമ്മിനു വേണ്ടി സജീവ രംഗത്തുള്ള നിരവധി നേതാക്കളെ തള്ളിയാണ് ജോണ് ബ്രിട്ടാസിനു സ്ഥാനാര്‍ത്ഥിത്വം നല്‍കുന്നത്. ഇതു വരും ദിവസങ്ങളില് പാര്‍ട്ടിക്കുള്ളില് ചര്‍ച്ച വിഷയമാകും.\nദല്‍ഹിയില് പാര്‍ട്ടി പരിപാടികളിലെ സജീവ മുഖമായിരുന്ന കെ.കെ. രാഗേഷിന് രണ്ടാംതവണ കൂടി അവസരം നല്‍കുമെന്ന റിപ്പോര്‍ട്ടുകള് സജീവമായിരുന്നു. റിപ്പബ്ലിക് ദിനത്തില് ട്രാക്റ്റര് ഓടിച്ച് ഇടതുനേതാക്കളോടൊപ്പം ദല്‍ഹി സമരത്തിലും രാഗേഷ് സജീവമായിരുന്നു. അതേസമയം, നിയമസഭ തെരഞ്ഞെടുപ്പില് സീറ്റ് നിഷേധിച്ചത് ഡിവൈഎഫ്‌ഐ നേതാവ് എ.എ.റഹീമിനെ രാജ്യസഭയിലേക്ക് അയക്കാനാണെന്ന് പാര്‍ട്ടിക്കുള്ളില് തന്നെ ചര്‍ച്ചയുണ്ടായിരുന്നു. എന്നാല്, കണ്ണൂരില് നിന്നുള്ള വി.ശിവദാസനെ തീരുമാനിക്കാന് പിണറായി വഴി കണ്ണൂര് ലോബി തീരുമാനിക്കുകയായിരുന്നു.\nകഴിഞ്ഞ തവണം എളമരം കരീമിനു വേണ്ടി മാറി നിന്ന് ഇടതുസഹയാത്രികന് ചെറിയാന് ഫിലിപ്പ്, കിസാന് സഭ ജോയിന്റ് സെക്രട്ടറയും സിപിഎം കേന്ദ്ര കമ്മിറ്റി അംഗവുമായി വിജു കൃഷ്ണന്, പി. ജയരാജന്, പി.സതീദേവി, എ. സമ്പത്ത്, രാജു എബ്രഹാം എന്നീ നേതാക്കളുടേയും പേരുകള് സാധ്യത പട്ടികയില് ഉയര്‍ന്നു വന്നിരുന്നു.


sex toys | സെക്‌സ് ടോയികളും ലൈംഗിക ഉത്തേജക വസ്തുക്കളും ഇന്ത്യയിൽ വിറ്റഴിയുന്നത് ചൂടപ്പംപോലെ; നിയമം നിരോധിച്ചിട്ടും ഓൺലൈൻ കച്ചവടം കൊഴുക്കുന്നു; മെട്രോ നഗരങ്ങളോട് മത്സരിച്ച് ചെറുകിട പട്ടണങ്ങളും വിൽപനയിൽ മുന്നോട്ട് - MarunadanMalayali.com\nസെക്‌സ് ടോയികളും ലൈംഗിക ഉത്തേജക വസ്തുക്കളും ഇന്ത്യയിൽ വിറ്റഴിയുന്നത് ചൂടപ്പംപോലെ; നിയമം നിരോധിച്ചിട്ടും ഓൺലൈൻ കച്ചവടം കൊഴുക്കുന്നു; മെട്രോ നഗരങ്ങളോട് മത്സരിച്ച് ചെറുകിട പട്ടണങ്ങളും വിൽപനയിൽ മുന്നോട്ട്\nMarch 21, 2017 | 09:27 AM IST | Permalink\nസെക്‌സ് ടോയികളുടെയും ലൈംഗിക ഉത്തേജക വസ്തുക്കളുടെയും വിൽപന ഇന്ത്യയിൽ നിയമം മൂലം നിരോധിച്ചിട്ടുണ്ട്. ഇന്ത്യൻ ശിക്ഷാനിയമത്തിലെ 292-ാം വകുപ്പ് ഇത്തരം വസ്തുക്കളുടെ വിൽപന നിരോധിച്ചിരിക്കുന്നു. എന്നാൽ, ഇന്ത്യയിൽ ഇത്തരം വസ്തുക്കളുടെ വിൽപന പൊടിപൊടിക്കുകയാണെന്ന് റിപിപോർട്ട്. 'വെൽനെസ് പ്രോഡക്ട്‌സ്' എന്ന പേരിലാണ് ഇവയുടെ ഓൺലൈൻ വ്യാപാരം കുത്തനെ കൂടുന്നത്.\n2013-ൽ സമീർ സരായിയ തുടക്കമിട്ട ദാറ്റ്‌സ് പേഴ്‌സണൽ ഡോട്ട് കോം പോലുള്ള വെബ്‌സൈറ്റുകൾ ഓൺലൈൻ വ്യാപാര രംഗത്ത് വന്മുന്നേറ്റമാണ് ഇക്കാലയളവിനിടെ കാഴ്ചവെച്ചത്. മെട്രോ നഗരങ്ങളിലായിരിക്കും ഇവയുടെ വിൽപന കൂടുതലെന്നാണ് വെബ്‌സൈറ്റ് തുടങ്ങുമ്പോൾ നടത്തിയ പഠനം ആദ്യം സൂചിപ്പിച്ചതെന്ന് സമീർ പറയുന്നു. എന്നാൽ, വിനോദോപാധികൾ കുറഞ്ഞ ചെറുകിട പട്ടണങ്ങളിലും സെക്‌സ് കളിപ്പാട്ടങ്ങൾക്ക് ആവശ്യക്കാരേറെയുണ്ടെന്നാണ് വിൽപന സൂചിപ്പിക്കുന്നത്.\nവിനോദയാത്രയ്ക്ക് പോകാൻ കൂട്ടുകാരെ കാത്ത് നിൽക്കവേ മൂത്രശങ്കയെത്തി; ഇ ടോയിലറ്റ് വില്ലനായപ്പോൾ ഇൻഫോ പാർക്ക് ജീവനക്കാരൻ കുടുങ്ങി; മൂവാറ്റുപുഴയിലെ നെഹ്‌റു പാർക്കിൽ എബി രാജിനെ രക്ഷിക്കാൻ ഒടുവിൽ ഫയർഫോഴ്‌സുമെത്തി\nമെട്രോ നഗരങ്ങളിലാണ് ഇപ്പോഴും വിൽപനയേറെയും. 48 ശതമാനം ആവശ്യക്കാരും അവിടെനിന്നുള്ളവർതന്നെ. എന്നാൽ, രണ്ടാം നിര നഗരങ്ങളിൽനിന്് 40 ശതമാനവും 12 ശതമാനം പേർ ചെറുകിട പട്ടണങ്ങളിൽനിന്നും ഇതിനാവശ്യക്കാരായുണ്ട്. മറ്റു ചില ഓൺലൈൻ സൈറ്റുകളുടെ കണക്കനുസരിച്ച് ചെറുകിട പട്ടണങ്ങളിൽ ആവശ്യക്കാർ കൂടുതലുള്ളതായും തെളിയുന്നു. നോട്ടിമീ ഡോട്ട് ഇൻ വെബ്‌സൈറ്റിന്റെ സിഇഒ വി എസ് ഹരികുമാറിന്റെ അഭിപ്രായത്തിൽ സമൂഹത്തിൽ ലൈംഗികോപകരണങ്ങളോടുള്ള സമീപനത്തിൽ വലിയ മാറ്റം വന്നിട്ടുമുണ്ട്.\nലൈംഗികോത്തേജനം നൽകുന്ന ക്രീമുകളുടെയും മറ്റും കാര്യത്തിൽ വലിയ മാറ്റമാണ് വന്നിരിക്കുന്നത്. ഉത്തരം ഉത്പന്നങ്ങളെക്കുറിച്ച് സുഹൃത്തുക്കളുമായി ചർച്ച ചെയ്യുന്നവരുടെയും എണ്ണം കൂടുന്നു. ഓൺലൈൻ വ്യാപാരം ശീലമായതോടെ, രഹസ്യമായി ഇത്തരം വസ്തുക്കൾ വാങ്ങാനാവുമെന്നതാണ് ആവശ്യക്കാരുടെ എണ്ണത്തിൽ വൻതോതിലുള്ള വർധനയുണ്ടാക്കിയത്. ഓരോരുത്തർക്കും അവരുടെ ആവശ്യം നിറവേറ്റുന്ന വസ്തുക്കൾ തിരഞ്ഞെടുക്കാനുള്ള സൗകര്യവും ഈ വെബ്‌സൈറ്റുകൾ നൽകുന്നു.\nവടക്കുകിഴക്കൻ സംസ്ഥാനങ്ങളിലാണ് ഇത്തരം വസ്തുക്കൾക്ക് ആവശ്യക്കാരേറെയും. ഉത്സവ സീസണുകളിലും മറ്റും സെക്‌സ് ടോയ്‌സിനും ലൈംഗികോത്തേജന വസ്തുക്കൾക്കും ആവശ്യക്കാരേറുന്നുണ്ട്. മറ്റുത്പനങ്ങൾക്ക് ഈ കാലയളവിൽ വിൽപനയിലുണ്ടാകുന്ന വർധന ഈ വസ്തുക്കളുടെ കാര്യത്തിലും പ്രതിഫലിക്കുന്നുവെന്ന് ഇറ്റ്‌സ്‌പ്ലെഷർ നടത്തിയ പഠനത്തിൽ തെളിയുന്നു.\nവിവാഹ സീസണിലാണ് ഇവയുടെ വർധന കുതിച്ചുയരുന്നത്. 40 ശതമാനത്തിൽനിന്ന് 80 ശതമാനം വരെയാണ് ഈ കാലയളവിൽ വർധന. നവരാത്രി ആഘോഷവേളയിലും വർധന കൂടാറുണ്ട്. ഗുജറാത്തിൽനിന്നാണ് ആവശ്യക്കാരേറുന്നത്. ആനന്ദ്, വാപി, ഭവനഗർ തുടങ്ങിയ ചെറിയ പട്ടണങ്ങളിൽനിന്നുപോലും ഇവയ്ക്കാവശ്യക്കാരുണ്ടെന്ന് ഇറ്റ്‌സ്‌പ്ലെഷറിന്റെ സ്ഥാപക ദിവ്യ ചൗഹാൻ പറയുന്നു.\nസെക്‌സ് ടോയ് ഓൺലൈനിൽ തിരയുന്നതും അതുവാങ്ങുന്നതും സാധാരണ കാര്യമായി മാറിയിരിക്കുന്നു എന്നതാണ് കഴിഞ്ഞ നാലുവർഷത്തിനിടെയുണ്ടായ പ്രകടമായ മാറ്റം. ജീവിത ശൈലിയിലുണ്ടായ മാറ്റവും ഇന്റർനെറ്റിന്റെയും ഇ-കൊമേഴ്‌സിന്റെയും വ്യാപനവും അതിനൊരു കാരണമാണ്. ജീവിതത്തിൽ എല്ലാവരും കൂടുതൽ സാഹസികത ഇഷ്ടപ്പെടാൻ തുടങ്ങിയിരിക്കുന്നു എന്നതാണ് അതിനൊരു കാരണമായി ഈ മേഖലയിൽ പഠനം നടത്തിയ ഗവേഷകരൊന്നടങ്കം അഭിപ്രായപ്പെടുന്നു.


Sreenivasan to act in Hollywood Film - Malayalam Filmibeat\n54 min ago മമ്മൂക്ക നായകനായ ആ ചിത്രത്തിലാണ് എനിക്ക് ആദ്യമായി അവസരം കിട്ടുന്നത്,തുറന്നുപറഞ്ഞ് അനില് നെടുമങ്ങാട്\nശ്രീനിവാസന് നായകനാവുന്ന ഹോളിവുഡ് ചിത്രം രാജീവ് അഞ്ചല് ഒരുക്കുന്നു. ലൈഫ്എന്നാണ് ചിത്രത്തിന്റെ പേര്.\nബിയോണ്ട് ദി സോള് എന്ന ഹോളിവുഡ് ചിത്രത്തിന് ശേഷം രാജീവ് അഞ്ചല് ഹോളിവുഡില് വീണ്ടും പരീക്ഷണം നടത്തുകയാണ് പുതിയ ചിത്രത്തിലൂടെ. ബിയോണ്ട് ദി സോള് ന്യൂയോര്‍ക്ക് അന്താരാഷ്ട്ര ചലച്ചിത്ര മേളയില് പുരസ്കാരങ്ങള് നേടിയിരുന്നു.\nശ്രീനിവാസന് പുറമെ മലയാള താരങ്ങളുടെ ഒരു നിര തന്നെ ലൈഫിലുണ്ട്. ഇന്നസെന്റ്, നെടുമുടി വേണു, തമ്പി ആന്റണി, ജ്യോതിര്‍മയി, കാവേരി, കിരണ്, സിബി എന്നിവരാണ് രാജീവ് അഞ്ചലിന്റെ ഹോളിവുഡ് ചിത്രത്തില് വേഷമിടുന്ന മറ്റ് മലയാള താരങ്ങള്. പൂര്‍ണമായും ഹോളിവുഡില് ചിത്രീകരിക്കുന്ന ലൈഫില് വിദേശ താരങ്ങളും അഭിനയിക്കുന്നു.\nബോബി നായരുടേതാണ് തിരക്കഥ. മാര്‍ച്ച് 26ന് ലോസ്വാഗസില് ചിത്രത്തിന്റെ ഷൂട്ടിംഗ് ആരംഭിക്കും.


Gokul Suresh joins with Pranav Mohanlal latest - Malayalam Filmibeat\n| Updated: Friday, November 23, 2018, 12:37 [IST]\nപ്രണവും ഗോകുലും ഒന്നിക്കുന്നു | filmibeat Malayalam\nതാരങ്ങള്‍ക്ക് പിന്നാലെ സിനിമയിലേക്കെത്തുന്നവര്‍ക്ക് മികച്ച സ്വീകാര്യതയാണ് ലഭിക്കാറുള്ളത്. മോഹന്‍ലാലിനും മമ്മൂട്ടിക്കും പിന്നാലെ അടുത്ത തലമുറയും സിനിമയിലേക്കെത്തിയിരിക്കുകയാണ്. പ്രണവ് മോഹന്‍ലാലും ദുല്‍ഖര് സല്‍മാനും ഗോകുല് സുരേഷുമൊക്കെ അടുത്ത സൗഹൃദത്തിലാണ്. പരസ്പരം പിന്തുണച്ചും സഹായിച്ചുമാണ് ഇരുവരും മുന്നേറുന്നത്. എന്നാണ് ഇവരൊക്കെ ഒരുമിച്ച് ഒരു സിനിമയെന്നായിരുന്നു പ്രേക്ഷകരുടെ ചോദ്യം. സിനിമാലോകവും പ്രേക്ഷകരും ഒരുപോലെ കാത്തിരുന്ന ആ സമാഗമം നടക്കാന് പോവുകയാണെന്നുള്ള റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്. ആദിക്ക് ശേഷം പ്രണവ് മോഹന്‍ലാല് അഭിനയിക്കുന്ന ചിത്രമായ ഇരുപത്തിയൊന്നാം നൂറ്റാണ്ടിന്റെ ചിത്രീകരണം പുരോഗമിച്ച് വരികയാണ്.\nനേരത്തെ പാര്‍ക്കൗര് പരിശീലനത്തിലൂടെയാണ് പ്രണവ് പ്രേക്ഷകരെ അമ്പരപ്പിച്ചത്. എന്നാല് ഇത്തവണ സര്‍ഫറിലൂടെയാണ് പ്രണവ് ഞെട്ടിക്കാന് പോവുന്നത്. ബാലിയില് പോയാണ് താരപുത്രന് സര്‍ഫര് അഭ്യസിച്ചത്. സാഹസികതയെ ഒരുപാട് ഇഷ്ടപ്പെടുന്ന പ്രണവ് തന്റെ സിനിമകളെല്ലാം ഒന്നിനൊന്ന് വ്യത്യസ്തമായിരിക്കണമെന്ന കാര്യത്തിലും നിര്‍ബന്ധം പിടിക്കാറുണ്ട്. ആദിയുടെ റിലീസിന് ശേഷം സിനിമയില് തുടരുന്ന കാര്യം തീരുമാനിക്കാനെന്നായിരുന്നു താരം പറഞ്ഞത്. നീണ്ട നാളത്തെ കാത്തിരിപ്പിനൊടുവില് അരുണ് ഗോപിയായിരുന്നു പ്രണവിന്റെ അടുത്ത സിനിമയെക്കുറിച്ച് പ്രഖ്യാപിച്ചത്.\nഇരുപത്തിയൊന്നാം നൂറ്റാണ്ടെന്ന് പേരിട്ടിരിക്കുന്ന ചിത്രത്തില് ഗോകുല് സുരേഷും എത്തുന്നുണ്ടെന്നുള്ള റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്. ഫാന്‍സ് ഗ്രൂപ്പുകളിലൂടെയാണ് ഇക്കാര്യം വ്യാപകമായി പ്രചരിക്കുന്നത്. ഇരുപതാം നൂറ്റാണ്ടിനായി മോഹന്‍ലാലും സുരേഷ് ഗോപിയും ഒരുമിച്ചിരുന്നു. ആ സിനിമയുമായി പേരില് മാത്രം സാമ്യമുള്ള ചിത്രത്തിലൂടെ താരപുത്ര സമാഗമം നടക്കുമോയെന്നറിയാനായി കാത്തിരിക്കുകയാണ് സിനിമാലോകം.\nRead more about: pranav mohanlal gokul mohanlal suresh gopi aadhi ഗോകുല് പ്രണവ് മോഹന്‍ലാല് സുരേഷ് ഗോപി മോഹന്‍ലാല് ആദി\nGokul Suresh joins with Pranav Mohanlal


BCCI AGM : വൈകുമോ ദക്ഷിണാഫ്രിക്കന് പര്യടനം? ബിസിസിഐ വാര്‍ഷിക പൊതുയോഗം ഇന്ന്; ഐപിഎല് താരലേലവും ചര്‍ച്ചയാവും | BCCI AGM today in Kolkata will discuss fate of India tour of South Africa 2021 22\nടി20 ലോകകപ്പിലെ മോശം പ്രകടനത്തെ കുറിച്ചുള്ള റിപ്പോർട്ടും ബിസിസിഐ വാര്‍ഷിക പൊതുയോഗത്തിന്‍റെ അജണ്ടയിലുണ്ട്\nKolkata, First Published Dec 4, 2021, 9:17 AM IST\nകൊല്‍ക്കത്ത: ബിസിസിഐ വാര്‍ഷിക പൊതുയോഗം (BCCI Annual General Meeting) ഇന്ന് കൊൽക്കത്തയിൽ. ഇന്ത്യയുടെ ദക്ഷിണാഫ്രിക്കന് പര്യടനം (India Tour of South Africa 2021-22) സംബന്ധിച്ച തീരുമാനം ഉണ്ടായേക്കും. ഐപിഎൽ താരലേലത്തിന്‍റെ (IPL Player Auction) തീയതിയും വിവാദങ്ങളില് ഉള്‍പ്പെട്ട പുതിയ അഹമ്മദാബാദ് ഫ്രാഞ്ചൈസിയുടെ അംഗീകാരവും ചര്‍ച്ചയ്ക്ക് വരും. ടി20 ലോകകപ്പിലെ (T20 World Cup 2021) മോശം പ്രകടനത്തെ കുറിച്ചുള്ള റിപ്പോർട്ട്, സെലക്‌ടര്‍മാരുടെ കാലാവധി നീട്ടുന്നതിലെ തീരുമാനം, ഐപിഎൽ ഭരണസമിതി നിയമനം എന്നിവയും അജണ്ടയിലുണ്ട്.\nവൈകുമോ ദക്ഷിണാഫ്രിക്കന് പര്യടനം?\nകൊവിഡിന്‍റെ 'ഒമിക്രോൺ' വകഭേദത്തിന്‍റെ പശ്ചാത്തലത്തില് ടീം ഇന്ത്യയുടെ ദക്ഷിണാഫ്രിക്കന് പര്യടനം വൈകിയേക്കുമെന്ന് നേരത്തെ റിപ്പോര്‍ട്ടുകള് പുറത്തുവന്നിരുന്നു. മൂന്ന് വീതം ടെസ്റ്റുകളും ഏകദിനങ്ങളും നാല് ടി20യുമുള്ള ദക്ഷിണാഫ്രിക്ക-ഇന്ത്യ പരമ്പര ഡിസംബര് 17 മുതല് ജനുവരി 26 വരെ നടത്താനാണ് നേരത്തെ നിശ്ചയിച്ചിരുന്നത്.\nന്യൂസിലന്‍ഡിനെതിരായ ടെസ്റ്റ് പരമ്പര അവസാനിച്ച ശേഷം ഡിസംബര് എട്ടിനോ ഒന്‍പതിനോ ഇന്ത്യന് ടീം ദക്ഷിണാഫ്രിക്കയിലേക്ക് പറക്കും എന്നായിരുന്നു കരുതിയിരുന്നത്. എന്നാല് നിലവിലെ സാഹചര്യത്തില് ഇന്ത്യന് താരങ്ങള് ഡിസംബര് 15നോ 16നോ മാത്രമായിരിക്കും യാത്രതിരിക്കുക എന്നും ദേശീയ മാധ്യമമായ ഇന്ത്യ ടുഡേ റിപ്പോര്‍ട്ട് ചെയ്‌തു. പര്യടനം കഴിഞ്ഞ് തിരിച്ചെത്തിയാല് താരങ്ങള് കര്‍ശന ക്വാറന്‍റീന് വിധേയരാവേണ്ടിവരുമോ എന്ന ആശങ്ക ബിസിസിഐക്കുണ്ട്.\n'ഗാംഗുലിയെ വീഴ്ത്തി ജെയ് ഷാ'\nബിസിസിഐ വാര്‍ഷിക ജനറല് ബോഡി യോഗത്തിന് മുന്നോടിയായി നടന്ന സൗഹൃദ മത്സരത്തിൽ ബിസിസിഐ പ്രസിഡന്‍റ്സ് ഇലവനെ ഒരു റണ്ണിന് സെക്രട്ടറീസ് ഇലവന് തോൽപ്പിച്ചു. ആദ്യം ബാറ്റ് ചെയ്‌ത ജെയ് ഷായുടെ ടീം 15 ഓവറില് മൂന്ന് വിക്കറ്റിന് 128 റൺസെടുത്തു. മറുപടി ബാറ്റിംഗില് ഗാംഗുലിയുടെ ടീം അഞ്ച് വിക്കറ്റിന് 127 റൺസാണെടുത്തത്. 35 റൺസെടുത്ത ഗാംഗുലി റിട്ടയേർഡ് ഔട്ടായി. രണ്ട് റൺസെടുത്ത അസ്ഹറുദ്ദീന്‍റെ അടക്കം മൂന്ന് വിക്കറ്റെടുത്ത ജെയ് ഷാ പുറത്താകാതെ 10 റൺസുമെടുത്തു.\nBCCI AGM Kolkata\nബിസിസിഐ വാര്‍ഷിക പൊതുയോഗം


കഴിഞ്ഞ രണ്ട് മത്സരങ്ങളിലും ഇന്ത്യയ്ക്ക് ജയം സമ്മാനിച്ച് ടീമിൽ മാറ്റത്തിന് വിരാട് കോഹ്‌ലി മുതിർന്നേക്കില്ല എന്നാ. സഞ്ജു ഉൾപ്പടെയുള്ള താരങ്ങൾക്ക് ഈ പരമ്പരയിൽ തന്നെ അവസരം ലഭിക്കും\nUpdated: January 28, 2020 9:15:35 pm\nഓക്‌ലൻഡിൽ നടന്ന ആദ്യ രണ്ട് ടി20 പരമ്പരകളിലും ആധികാരിക ജയം സ്വന്തമാക്കിയ ഇന്ത്യ തുടർച്ചയായ മൂന്നാം ജയം ലക്ഷ്യമാക്കി നാളെ ഹാമിൾട്ടണിൽ ന്യൂസിലൻഡിനെതിരെ ഇറങ്ങും. ബാറ്റിങ്ങിലും ബോളിങ്ങിലും ആധിപത്യം തുടരാനായാൽ നാളെയും ഇന്ത്യൻ ജയം അനായാസമാകുമെന്നാണ് വിലയിരുത്തൽ. ജയിച്ചാൽ ന്യൂസിലൻഡ് മണ്ണിൽ ഇന്ത്യയുടെ ആദ്യ ടി20 പരമ്പ നേട്ടംകൂടിയാകും. പരമ്പര ജയത്തോടൊപ്പം ചരിത്രനേട്ടംകൂടി മുന്നിൽ കാണുന്ന കോഹ്‌ലിപ്പട ജയത്തിൽ കുറഞ്ഞതൊന്നും പ്രതീക്ഷിക്കുന്നില്ല. അതുകൊണ്ട് തന്നെ കഴിഞ്ഞ രണ്ട് മത്സരങ്ങളിലും ഇന്ത്യയ്ക്ക് ജയം സമ്മാനിച്ച് ടീമിൽ മാറ്റത്തിന് വിരാട് കോഹ്‌ലി മുതിർന്നേക്കില്ല.\nകഴിഞ്ഞ രണ്ട് മത്സരങ്ങളിലും ഇന്ത്യൻ ഇന്നിങ്സിൽ നിർണായക പങ്കു വഹിക്കുകയും ജയം ഉറപ്പാക്കുകയും ചെയ്ത കെ.എൽ.രാഹുലിലും ശ്രേയസ് അയ്യരിലും തന്നെയാണ് ഇന്ത്യൻ പ്രതീക്ഷകൾ. ഒപ്പം നായകൻ വിരാട് കോഹ്‌ലി, രോഹിത് ശർമ എന്നിവർ കൂടി മികച്ച പിന്തുണ നൽകിയാൽ ഇന്ത്യയെ പിടിച്ചുകെട്ടുക ന്യൂസിലൻഡിന് അത്ര എളുപ്പമാകില്ല. സ്‌പിന്നിനെയും പേസിനെയും ഒരുപോലെ നേരിടാൻ കഴിവുള്ള ശ്രേയസ് തന്നെയാകും മൂന്നാം മത്സരത്തിലേക്ക് എത്തുമ്പോഴും ആതിഥേയരുടെ പ്രധാന തലവേദന.\nAlso Read: ലക്ഷ്യം കന്നി പരമ്പര; ന്യൂസിലൻഡ് മണ്ണിൽ ചരിത്ര നേട്ടത്തിനരികെ ഇന്ത്യ\nമധ്യനിരയിൽ മനീഷ് പാണ്ഡെയാണ് ഇന്ത്യയുടെ വിശ്വസ്തൻ. ഏത് സമ്മർദ്ദ ഘട്ടത്തിലും ക്രീസിൽ നിലയുറപ്പിച്ച് ബാറ്റ് വീശാൻ സാധിക്കുന്ന, അനായാസം റൺസ് കണ്ടെത്താൻ സാധിക്കുന്ന മനീഷിനൊപ്പം ശിവം ദുബെയും ഫിനിഷറുടെ റോളിലെത്തും. ഓക്‌ലൻഡിൽ നടന്ന രണ്ടാം മത്സരത്തിൽ ശിവം ദുബെയുടെ സിക്സറിലൂടെയായിരുന്നു ഇന്ത്യ വിജയലക്ഷ്യം മറികടന്നത്.\nAlso Read: ഐപിഎൽ 2020: ധോണിയും കോഹ്‌ലിയും രോഹിത്തും ഇനി ഒരു ടീമിൽ\nബോളർമാരുടെ പ്രകടനമാണ് കഴിഞ്ഞ മത്സരത്തിൽ ഇന്ത്യൻ വിജയത്തിന് അടിത്തറ പാകിയത്. കഴിഞ്ഞ മത്സരത്തിന് സമാനമായി ന്യൂസിലൻഡിനെ ചെറിയ സ്കോറിലൊതുക്കാൻ ബുംറ നയിക്കുന്ന ഇന്ത്യൻ സംഘത്തിനായാൽ ഇന്ത്യൻ ജയം അനായാസമാകും. മുഹമ്മദ് ഷമി, ഷാർദുൽ ഠാക്കൂർ എന്നിവരാണ് ടീമിലെ മറ്റ് പേസർമാർ. രവീന്ദ്ര ജഡേജയ്ക്കൊപ്പം ചാഹൽ തന്നെയായിരിക്കും\nസഞ്ജു സാംസൺ ഉൾപ്പടെയുള്ള മറ്റ് താരങ്ങളുടെ കാത്തിരിപ്പ് ഇനിയും തുടരാനുള്ള സാധ്യതയാണ് നിലവിലുള്ളത്. നാളെ പരമ്പര സ്വന്തമാക്കാൻ ഇന്ത്യയ്ക്കായാൽ അവശേഷിക്കുന്ന മത്സരങ്ങളിൽ മുതിർന്ന താരങ്ങൾക്ക് വിശ്രമം അനുവദിച്ചേക്കം. ഈ സാഹചര്യത്തിൽ സഞ്ജുവിനും അവസരം ലഭിക്കുമെന്നാണ് പ്രതീക്ഷിക്കുന്നത്.\nമറുവശത്ത് ന്യൂസിലൻഡാകട്ടെ പരമ്പരയിൽ തിരിച്ചുവരാമെന്ന പ്രതീക്ഷയിലാണ്. റൺസ് കണ്ടെത്താൻ ബുദ്ധിമുട്ടുന്ന മധ്യനിരയാണ് ന്യൂസിലൻഡിന്റെ പ്രധാന തലവേദന. റോസ് ടെയ്‌ലർ മാത്രമാണ് കഴിഞ്ഞ രണ്ട് മത്സരങ്ങളിലും തിളങ്ങിയത്. ബോളർമാർ മികച്ച പ്രകടനം പുറത്തെടുക്കുന്നുണ്ടെങ്കിലും രാഹുലിനെയും ശ്രേയസിനെയും നേരിടാൻ പുതിയ ആയുധങ്ങളും അടവുകളും പുറത്തിറക്കേണ്ടി വരും കിവികൾക്ക്.\nWeb Title: India vs new zealand 3rd t20 preview


തിരഞ്ഞെടുപ്പിൽ മത്സരിക്കാനില്ലെന്ന് എഐസിസി ജനറല് സെക്രട്ടറി പ്രിയങ്കാ ഗാന്ധി. തിരഞ്ഞെടുപ്പ് മത്സരം രാഹുൽ ഗാന്ധിയും നരേന്ദ്ര മോദിയും തമ്മിലാണ്. ഉത്തർപ്രദേശിൽ പാർട്ടിയെ ശക്തിപ്പെടുത്തുകയെന്ന ദൗത്യം അത് ഭംഗിയായി പൂര്‍ത്തിയാക്കുമെന്നും പ്രിയങ്ക ഗാന്ധി പറഞ്ഞു. തിരഞ്ഞെടുപ്പ് രാഷ്ട്രീയമല്ല തന്റെ ലക്ഷ്യമെന്നും പ്രിയങ്ക ഗാന്ധി വ്യക്തമാക്കി.\nസോണിയാ ഗാന്ധിയുടെ റായ്ബറേലി മണ്ഡലത്തിൽ പ്രിയങ്ക മത്സരിക്കുമെന്ന് റിപ്പോര്‍ട്ടുകളുണ്ടായിരുന്നു. എന്നാൽ റിപ്പോർട്ടുകൾ പൂർണമായും തള്ളിക്കളഞ്ഞാണ് പ്രിയങ്ക ഇപ്പോൾ മറുപടി നൽകിയത്. ഉത്തർപ്രദേശിൽ പാർട്ടിക്ക് അധികാരം തിരിച്ച് പിടിക്കുന്നതിനുള്ള കഠിനശ്രമത്തിലാണ് പ്രിയങ്കാഗാന്ധി ഇപ്പോൾ. ലക്നൗവിലെ റോഡ് ഷോക്കു ശേഷം യുപിയിൽ തങ്ങിയാണ് തിരഞ്ഞെടുപ്പ് ഒരുക്കങ്ങൾ നടത്തുന്നത്.\nTags : AICC General SecretaryPriyanka GandhiUnique Times MalayalamUttar Pradesh\nPrevious Postബിജെപി സ്ഥാനാർത്ഥികളുടെ സാധ്യതാ പട്ടികയായി: അധ്യക്ഷൻ കേന്ദ്രനേതൃത്വത്തിന് നല്‍കി\nNext Postജമ്മു കാശ്മീരിലെ അവന്തിപുരയിൽ ഭീകരാക്രമണത്തിൽ 44 ജവാന്മാർ വീരമൃത്യുവരിച്ചു. വീരമൃത്യുവരിച്ചവരില് ഒരാൾ മലയാളി


ഉറൂസിന്റെ പുതിയ വേരിയന്റ് ഇന്ത്യയില് അവതരിപ്പിക്കാനൊരുങ്ങി ലംബോര്‍ഗിനി; അവതരണം ഉടന് - Malayalam DriveSpark\n14 min ago കൂടുതൽ പ്രായോഗികത, ആൾട്രേസിനേക്കാൾ കൂടുതൽ ബൂട്ട് സ്പേസ്; മിടുക്കനാണ് Punch മിനി എസ്‌യുവി\nPublished: Monday, July 26, 2021, 18:12 [IST]\nഉറൂസ് എസ്‌യുവിയുടെ മറ്റൊരു വകഭേദം കൂടി ഇന്ത്യയില് അവതരിപ്പിക്കുമെന്ന് അറിയിച്ച് നിര്‍മാതാക്കളായ ലംബോര്‍ഗിനി. ഏതാനും മാസങ്ങള്‍ക്കുള്ളില് ഈ വേരിയന്റ് ഇന്ത്യയില് അവതരിപ്പിക്കാന് ഒരുങ്ങുകയാണെന്ന് കമ്പനി അറിയിച്ചു.\n2018 ല് അവതരിപ്പിച്ച ഉറൂസ് എസ്‌യുവി വിക്ഷേപിച്ച് ഒരു വര്‍ഷത്തിനുള്ളില് അമ്പത് യൂണിറ്റ് വില്‍പ്പന നടത്തി. മാത്രമല്ല, അടുത്തിടെ ലംബോര്‍ഗിനി ഉറൂസ് പേള് കാപ്‌സ്യൂള് രാജ്യത്തേക്ക് കൊണ്ടുവരികയും ചെയ്തിരുന്നു.\nഇപ്പോള് മറ്റൊരു പതിപ്പ് പ്രദര്‍ശിപ്പിക്കാന് ഒരുങ്ങുകയാണ് കമ്പനി. അതേസമയം, ഈ പുതിയ വേരിയന്റ് ചില മികച്ച എക്സ്റ്റീരിയര് പെയിന്റ് ഓപ്ഷനുകളും കുറച്ച് പുതിയ ഇന്റീരിയര് നിറങ്ങളും അവതരിപ്പിക്കുമെന്നും പ്രതീക്ഷിക്കുന്നു.\nആഡംബര, സ്പോര്‍ട്സ് കാറുകളുടെ ആവശ്യം ഗണ്യമായി വര്‍ധിക്കുന്നുവെന്നാണ് ലംബോര്‍ഗിനി പ്രതീക്ഷിക്കുന്നത്. എന്നാല് സ്പോര്‍ട്സ് കാറുകളുടെ ആവശ്യം ഏറ്റവും ഉയര്‍ന്ന സമയത്ത് 2018 ലെ കണക്കുകള് സമാനമാകില്ല.\n2021 ല് ലംബോര്‍ഗിനി ഇന്ത്യ ഒരു വില്‍പ്പന ലക്ഷ്യം വെച്ചിട്ടുണ്ട്, ഈ വര്‍ഷം ആദ്യ പകുതിയില് വില്‍പ്പന ലക്ഷ്യത്തിന്റെ അമ്പത് ശതമാനത്തിലധികം അത് ഇതിനകം നേടിയിട്ടുണ്ടെന്നും റിപ്പോര്‍ട്ടില് പറയുന്നു. ഉറൂസ് എസ്‌യുവിയുടെ വില്‍പ്പന 15,000 യൂണിറ്റ് പിന്നിട്ടതായി ഏതാനും ദിവസങ്ങള് മുന്നെയാണ് കമ്പനി വെളിപ്പെടുത്തിയത്.\nമൂന്ന് വര്‍ഷം മുമ്പ് അവതരിപ്പിച്ച സ്‌പോര്‍ട്‌സ് കാര് വളരെ വേഗത്തിലാണ് ഈ നാഴികക്കല്ല് പിന്നിട്ടതെന്നും റിപ്പോര്‍ട്ടില് പറയുന്നു. ഹുറാക്കന്, അവന്റഡോര് എന്നിവരെ പിന്നിലാക്കി ഉറൂസ്, ബ്രാന്‍ഡിന്റെ വളരെ വിജയകരമായ ഒരു മോഡലാണെന്ന് തെളിയിച്ചുവെന്നും ലംബോര്‍ഗിനി അവകാശപ്പെടുന്നു.\nഅതേസമയം വാഹനത്തില് എന്തെങ്കിലും മെക്കാനിക്കല് മാറ്റങ്ങള് വരുത്തുമോ എന്നത് സംബന്ധിച്ച് നിലവില് സൂചനകള് ഒന്നും തന്നെ ലഭ്യമല്ല.4ലിറ്റര് ട്വിന്-ടര്‍ബോ V8 എഞ്ചിനാണ് നിലവിലെ പതിപ്പിന് കരുത്ത് നല്‍കുന്നത്.\n6,000 rpm-ല് 650 bhp കരുത്തും 2,250 rpm-ല് 850 Nm torque ഉം ആണ് ഈ യൂണിറ്റ് സൃഷ്ടിക്കുന്നത്. കമ്പനി അവകാശപ്പെടുന്നതനുസരിച്ച്, 3.6 സെക്കന്‍ഡുകള് മാത്രം മതി വാഹനത്തിന് പൂജ്യത്തില് നിന്നും 100 കിലോമീറ്റര് വേഗത കൈവരിക്കാന്.\n305 കിലോമീറ്ററാണ് ഉയര്‍ന്ന വേഗത. കൂടാതെ, 2024 ഓടെ അവന്റഡോര്, ഉറൂസ്, ഹുറാക്കന് എന്നീ മൂന്ന് മോഡലുകളും വൈദ്യുതീകരിച്ച പതിപ്പിനെയും കമ്പനി വിപണിയില് എത്തിച്ചേക്കും. 2025 ല് ഒരു പൂര്‍ണ ഇലക്ട്രിക് സ്‌പോര്‍ട്‌സ് കാറും അവതരിപ്പിക്കും.\nകൂടാതെ ഈ ലംബോര്‍ഗിനി മോഡലുകള് ഇന്ത്യയിലേക്ക് കൊണ്ടുവരാന് കാര് നിര്‍മാതാവ് ഉദ്ദേശിക്കുന്നതയും നേരത്തെ വ്യക്തമാക്കിയിട്ടുണ്ട്. നിലവില്, ലംബോര്‍ഗിനി ഇന്ത്യ രാജ്യത്ത് അവന്റഡോര്, ഹുറാക്കന്, ഉറൂസ് എന്നിവ വില്‍പ്പനയ്ക്ക് എത്തിക്കുന്നുണ്ട്. ഹുറാക്കന് ഇവോ സ്‌പൈഡര് RWD, ഉറൂസ് പേള് കാപ്സ്യൂള്, ഹുറാക്കന് STO എന്നിവയും ബ്രാന്‍ഡ് അടുത്തിടെ പുറത്തിറക്കി.\nസ്‌പോര്‍ട്‌സ് കാറുകളുടെ നിലവിലെ ആവശ്യം നിറവേറ്റുന്ന ഷോറൂമുകള് രാജ്യത്ത് ഉള്ളതിനാല് ഇറ്റാലിയന് കാര് നിര്‍മാതാവ് നിലവില് ഡീലര് ശൃംഖല വിപുലീകരിക്കാന് ഉദ്ദേശിക്കുന്നില്ല. കൂടാതെ ലംബോര്‍ഗിനി രാജ്യത്തുടനീളമുള്ള ഷോറൂമുകളും സര്‍വീസ് കേന്ദ്രങ്ങളും പുതുക്കിയിട്ടുണ്ട്.\nLamborghini Planning To Introduce New Variant For Urus SUV, Launching Soon In India. Read in Malayalam.\nStory first published: Monday, July 26, 2021, 18:12 [IST]


സെപ്റ്റംബറില് ആഭ്യന്തര വിമാനയാത്രക്കാരുടെ എണ്ണത്തില് 16% വര്‍ധന - FUTURE KERALA - Future Kerala\nഓഗസ്റ്റില് ആഭ്യന്തര വിമാനയാത്രക്കാരുടെ എണ്ണം 15.63 ശതമാനം വര്‍ധിച്ച് 96.90 ലക്ഷമായിരുന്നു\nന്യൂഡെല്‍ഹി: സെപ്റ്റംബറില് രാജ്യത്തെ ആഭ്യന്തര വിമാന യാത്രക്കാരുടെ എണ്ണം 95.83 ലക്ഷമായി ഉയര്‍ന്നു. കഴിഞ്ഞ വര്‍ഷം സമാനകാലയളവിലെ 82.30 ലക്ഷവുമായി താരതമ്യം ചെയ്യുമ്പോള് 16.43 ശതമാനം ഉയര്‍ച്ചയാണിത്. ഓഗസ്റ്റില് ആഭ്യന്തര വിമാനയാത്രക്കാരുടെ എണ്ണം 15.63 ശതമാനം വര്‍ധിച്ച് 96.90 ലക്ഷമായിരുന്നു.\nജനുവരി-സെപ്റ്റംബര് കാലയളവില് യാത്രക്കാരുടെ എണ്ണത്തില് 17 ശതമാനം വര്‍ധനവുണ്ടായെന്ന് വ്യോമയാന റെഗുലേറ്ററായ ഡയറക്ടറേറ്റ് ജനറല് ഓഫ് സിവില് ഏവിയേഷന് (ഡിജിസിഎ) പുറത്തുവിട്ട ഡാറ്റ പറയുന്നു.\n2017 ജനുവരി മുതല് സെപ്തംബര് വരെയുള്ള കാലയളവില് ആഭ്യന്തര വിമാന യാത്രികരുടെ എണ്ണം 849.94 ലക്ഷമാണ്. കഴിഞ്ഞ വര്‍ഷം ഇതേ കാലയളവില് 726.98 ലക്ഷം ആയിരുന്നു ആഭ്യന്തര യാത്രികരുടെ എണ്ണം. കഴിഞ്ഞ വര്‍ഷത്തേക്കാള് 16.91 ശതമാനം വര്‍ധനവാണ് ഇത്തവണയുണ്ടായതെന്ന് പ്രതിമാസ റിപ്പോര്‍ട്ടില് ഡിജിസിഎ പറയുന്നു.\nകുറഞ്ഞ ചെലവില് വിമാനയാത്ര സാധ്യമാക്കുന്ന സ്‌പൈസ് ജെറ്റ് സെപ്റ്റംബറില് പാസഞ്ചര് ലോഡ് ഫാക്റ്റര് (പിഎല്‍എഫ്) 94.2 ശതമാനം നേടി ഒന്നാം സ്ഥാനത്തെത്തി. പിഎല്‍എഫ് 90 ശതമാനത്തിലധികമെന്ന നേട്ടത്തിലേക്ക് സ്‌പൈസ്‌ജെറ്റ് പറക്കുന്ന തുടര്‍ച്ചയായ 31-ാം മാസമാണിത്. ആഗോള വ്യോമയാന ചരിത്രത്തില് സമാനതകളില്ലാത്തതാണിത്-സ്‌പൈസ് ജെറ്റിന്റെ ചീഫ് റവന്യൂ ആന്‍ഡ് സെയില്‍സ് ഓഫീസര് ശില്‍പ ഭാട്ടിയ പറഞ്ഞു.\nസ്‌പെസ് ജെറ്റിന് പിന്നാലെ ബജറ്റ് വിമാനക്കമ്പനികളായ ഗോഎയര് 88.5 ശതമാനം പിഎല്‍എഫും ഇന്‍ഡിഗോ 85.2 ശതമാനം പിഎല്‍എഫും നേടി\nസ്‌പെസ് ജെറ്റിന് പിന്നാലെ ബജറ്റ് വിമാനക്കമ്പനികളായ ഗോഎയര് 88.5 ശതമാനം പിഎല്‍എഫും ഇന്‍ഡിഗോ 85.2 ശതമാനം പിഎല്‍എഫും നേടി. വിനോദ സഞ്ചാര സീസണ് അവസാനിച്ചതിനാല് മുന്‍മാസത്തെ അപേക്ഷിച്ച് സെപ്റ്റംബറില് പിഎല്‍എഫ് ഇടിഞ്ഞുവെന്ന് പ്രതിമാസ സ്ഥിതിവിവരക്കണക്ക് വിശകലനം ചെയ്യുന്നു.\nനാല് പ്രധാന എയര്‍പോര്‍ട്ടുകളെ അടിസ്ഥാനമാക്കി വിമാനങ്ങളുടെ കൃത്യനിഷ്ടയുടെ കാര്യത്തില് 89.8 ശതമാനം സ്‌കോറുമായി ഇന്‍ഡിഗോയാണ് ഒന്നാമത്. തൊട്ടുപിന്നില് വിസ്താര (86.8 ശതമാനം), സ്‌പൈസ്‌ജെറ്റ് (86.4 ശതമാനം), എയര് ഇന്ത്യയുടെ ആഭ്യന്തര സര്‍വീസുകള് (78.4 ശതമാനം) എന്നിവയാണുള്ളത്. ഷെഡ്യൂള് ചെയ്ത ആഭ്യന്തര എയര്‍ലൈനുകളുടെ മൊത്ത കാന്‍സലേഷന് നിരക്ക് 2017 സെപ്റ്റംബറില് 0.78 ശതമാനം ഉയര്‍ന്നു.കൂടാതെ വിമാനയാത്ര സംബന്ധിച്ച് മൊത്തം 606 പരാതികളാണ് കഴിഞ്ഞമാസം ലഭിച്ചത്.\nവ്യോമയാന മന്ത്രാലയത്തിന്റെ കണക്കനുസരിച്ച് 38.2 ശതമാനം വിപണി പങ്കാളിത്തത്തോടെ ഇന്‍ഡിഗോ എയര്‍ലൈനനാണ് യാത്രക്കാര് ഉപയോഗപ്പെടുത്തിയതില് ഒന്നാം സ്ഥാനത്ത്. 15.4 ശതമാനത്തോടെ ജെറ്റ് എയര്‍വെയ്‌സ് രണ്ടാം സ്ഥാനത്തുണ്ട്. സ്‌പൈസ് ജെറ്റ് (13.8 ശതമാനം), എയര് ഇന്ത്യ (13.5 ശതമാനം), ഗോ എയര് (8.4 ശതമാനം), എയര് ഏഷ്യ ഇന്ത്യ (4.1 ശതമാനം), വിസ്താര (3.8 ശതമാനം),ജെറ്റ്‌ലൈറ്റ് (2.3 ശതമാനം), ട്രൂജെറ്റ് (0.4 ശതമാനം) എന്നിങ്ങനെയാണ് മറ്റ് വിമാനക്കമ്പനികളുടെ വിപണി വിഹിതം.\nഇന്ത്യയില് സെപ്റ്റബര് വരെ രജിസ്റ്റര് ചെയ്യപ്പെട്ടത് 17 ലക്ഷത്തിനടുത്ത് കമ്പനികള്\nസുരക്ഷയും സാമ്പത്തിക സഹകരണവും മുഖ്യ അജണ്ട


വര്‍ക്കല തീപ്പിടിത്തം: തീരാവേദനയില് നാട്; ഫോറന്‍സിക് പരിശോധന വിവരങ്ങള് ഇന്ന് ലഭിക്കും - Mangalam News Online\nPosted On: March 10, 2022 2:10 am IST\nതിരുവനന്തപുരം>>വര്‍ക്കലയില് വീടിന് തീപിടിച്ച് മരിച്ച അഞ്ച് പേരുടേയുും സംസ്‌ക്കാരം വെള്ളിയാഴ്ച നടക്കും. മരിച്ച അഭിരാമിയുടെ അച്ഛന് ലണ്ടനില് നിന്ന് ഇന്ന് രാത്രിയെത്തും. അഞ്ച് പേരുടേയും സംസ്‌കാരം അപകടം നടന്ന വീട്ടുവളപ്പിലാണ് നടക്കുന്നത്. തീപിടുത്തത്തില് വീട്ടുടമസ്ഥന് പ്രതാപന്റെ ഭാര്യ ഷേര്‍ളി, മരുമകള് അഭിരാമി, മകന് അഖിന്, എട്ട് മാസം പ്രായമായ കൊച്ചുമകന് എന്നിവരാണ് മരിച്ചത്. സംഭവത്തെക്കുറിച്ച് പൊലീസ് അന്വേഷണം തുടരുകാണ്. ഫോറന്‍സിക് പരിശോധനയുടെ പ്രാഥമികവിവരം ഇന്ന് കിട്ടും.\nവീട്ടിനുള്ളിലെ സിസിടിവി ദൃശ്യങ്ങള് പൊലീസ് ഇന്ന് പരിശോധിക്കും. വര്‍ക്കലയില് വീട്ടിലേക്ക് തീപടര്‍ന്നത് കാര്‍പോര്‍ച്ചിലെ സ്വിച്ച് ബോര്‍ഡില് നിന്നാണെന്നുള്ള വിവരങ്ങള് ഇന്നലെ പുറത്ത് വന്നിരുന്നു. സ്വിച്ച് ബോര്‍ഡിലുണ്ടായ തീപ്പൊരി പോര്‍ച്ചില് നിര്‍ത്തിയിട്ടിരുന്ന ബൈക്കിലേക്ക് വീണതോടെ വാഹനം പൊട്ടിത്തെറിക്കുകയായിരുന്നു. നിര്‍ണ്ണായക സിസിടിവി ദൃശ്യങ്ങള് ഏഷ്യാനെറ്റ് ന്യൂസിന് ലഭിച്ചിരുന്നു. തീപ്പൊരി ഉണ്ടായി അഞ്ച് മിനിട്ടിന് ശേഷമാണ് പൊട്ടിത്തെറി ഉണ്ടായത്.\nതുടര്‍ന്ന് അതിശക്തമായി തീ വീടിനകത്തേക്ക് കയറുകയായിരുന്നു. തീപ്പിടിത്തത്തില് അട്ടിമറി സാധ്യതയില്ലെന്നാണ് പൊലീസ് വ്യക്തമാക്കുന്നത്. പുക ശ്വസിച്ചതാണ് മരണകാരണമെന്നാണ് പോസ്റ്റുമോര്‍ട്ടം റിപ്പോര്‍ട്ട്. ഇന്നലെ രാവിലെ ഇലട്രിക് പരിശോധനാ വിഭാഗം ഉദ്യോഗസ്ഥ സംഘം തീപ്പിടത്തമുണ്ടായ വര്‍ക്കല അയന്തിയിലെ രാഹുല് നിവാസിലെത്തി മീറ്റര് ബോക്‌സും വയറിംഗും വിശദമായി പരിശോധിച്ചിരുന്നു. സര്‍ക്യൂട്ട് ബ്രേക്കറിന് കാര്യമായി നാശം സംഭവിച്ചിട്ടുണ്ട്. ഫോറന്‍സിക് പരിശോധ ഫലവും വീട്ടിനുള്ളിലെ നശിച്ച സിസിടിവി ദൃശ്യങ്ങളും അന്വേഷണത്തില് നിര്‍ണ്ണായകമാണ്.\nരണ്ട് ദിവസത്തില് ഇക്കാര്യങ്ങള് ലഭിക്കുമെന്ന് തിരുവനന്തപുരം റേഞ്ച് ഡിഐജി ആര് നിശാന്തിനി ഏഷ്യാനെറ്റ് ന്യൂസിനോട് പറഞ്ഞു. തീപ്പിടുത്തത്തില് ഗുരുതരമായി പരിക്കേറ്റ നിഹുലിന്റെ ആരോഗ്യ നില മെച്ചപ്പെടുന്നതായി ബന്ധുക്കള് അറിയിച്ചു. തിരുവന്തപുരത്തെ സ്വകാര്യ ആശുപത്രിയില് കഴിയുന്ന ഇദ്ദേഹത്തിന്റെ മൊഴിയും നിര്‍ണ്ണായകമാകും. അപ്രതീക്ഷിതമായി ഉണ്ടായ ദുരന്തത്തിന്റെ ഞെട്ടലിലാണ് ഒരു നാട് മുഴുവനും. തീപ്പിടിത്തമുണ്ടായ വീടിന് ചുറ്റമുള്ള സിസിടിവി ദൃശ്യങ്ങള് പൊലീസ് പരിശോധിച്ചിട്ടുണ്ട്.\nഅസ്വഭാവികമായി ആരും ഈ പ്രദേശത്ത് എത്തിയിട്ടില്ലെന്നാണ് നിഗമനം. രാത്രി ഒന്നരക്ക് തീപ്പിടിത്തമുണ്ടാകുന്നത് കണ്ടെത്തിയ നാട്ടുകാര്‍ക്ക് വീട്ടിനുള്ളിലേക്ക് കയറാന് കഴിഞ്ഞില്ല. വീടിന്റെ ഗേറ്റ് അകത്തുനിന്നും പൂട്ടിയിരുന്നു. വലിയൊരു വളര്‍ത്തു നായെയും അഴിച്ചുവിട്ടിരുന്നു. അതിനാല് പെട്ടെന്ന് നാട്ടുകാര്‍ക്ക് വീട്ടിനുള്ളിലേക്ക് പ്രവേശിക്കാന് കഴിഞ്ഞില്ല. നാട്ടുകാര് ബഹളുമുണ്ടാക്കിയിട്ടും വീട്ടിലുള്ളവര് ഉണരാത്തതിനാല് നിഹുലിനെ അയല്‍വാസി ഫോണില് വിളിച്ചുണര്‍ത്തുകയായിരുന്നു.


ടെക്സസിൽ പാസ്റ്റർ വെടിയേറ്റു മരിച്ചു; രണ്ടു പേർക്ക് പരുക്ക് | Global Indian News\nHome America ടെക്സസിൽ പാസ്റ്റർ വെടിയേറ്റു മരിച്ചു; രണ്ടു പേർക്ക് പരുക്ക്\nടെക്സസിൽ പാസ്റ്റർ വെടിയേറ്റു മരിച്ചു; രണ്ടു പേർക്ക് പരുക്ക്\nഡാലസ്: ഡാലസിൽ നിന്നും നൂറുമൈൽ ദൂരെ സ്റ്റാർവില്ലി മെത്തഡറിസ്റ്റ് ചർച്ചിലുണ്ടായ വെടിവെപ്പിൽ ചർച്ചിലെ പാസ്റ്റർ കൊല്ലപ്പെടുകയും മറ്റൊരു അംഗത്തിനു വെടിയേൽക്കുകയും പാസ്റ്ററുടെ ഭാര്യയ്ക്ക് തിരക്കിനിടയിൽ വീണു പരിക്കേൽക്കുകയും ചെയ്തു. മാർക്ക വില്യമാണ് (62) മരിച്ചത്. 21 വയസ്സുള്ള മിട്രസുവുളനാണ് അറസ്റ്റിലായത്. ഞായറാഴ്ച രാവിലെയായിരുന്നു സംഭവം. ചർച്ചിലെ ബാത്ത് റൂമിൽ ഒളിച്ചിരിക്കുകയായിരുന്നു പ്രതി. ഉടനെ പാസ്റ്റർ തന്റെ കൈവശമുണ്ടായിരുന്ന റിവോൾവർ ചൂണ്ടി നിലത്തു കിടക്കുന്നതിന് പ്രതിയോട് ആവശ്യപ്പെട്ടു. പ്രതി നിലത്തു കിടന്നതിനുശേഷം പാസ്റ്റർ തന്റെ കൂടെയുണ്ടായിരുന്ന ഭാര്യയുമായി സംസാരിക്കുന്നതിനിടയിൽ ശ്രദ്ധ പതറുകയും ഇതിനിടെ നിലത്തു കിടന്നിരുന്ന പ്രതി പാസ്റ്ററിൽ നിന്ന് തോക്ക് തട്ടിയെടുത്ത് വെടിവെക്കുകയുമായിരുന്നു.\nതുടർന്ന് രക്ഷപ്പെടുന്നതിനിടയിലാണ് മറ്റൊരു ചർച്ച് അംഗത്തിനു നേരെ ഇയാൾ വെടിവെച്ചത്. ഗുരുതരമായി പരിക്കേറ്റ അദ്ദേഹത്തിന്റെ ആരോഗ്യ സ്ഥിതിയെ കുറിച്ചു പൊലീസ് വിശദീകരണം നൽകിയില്ല. സംഭവത്തിനുശേഷം ഓടി രക്ഷപ്പെട്ട പ്രതിയെ ഹാരിസൺ കൗണ്ടിയിൽ വെച്ചു പൊലീസ് അറസ്റ്റു ചെയ്തു. ജയിലിലടച്ച ഇയാൾക്ക് 3.5 മില്യൺ ഡോളറിന്റെ ജാമ്യം അനുവദിച്ചിട്ടുണ്ട്.\nPrevious articleനാൻസി പെലോസി നാലാം തവണയും യുഎസ് ഹൗസ് സ്പീക്കർ\nNext article‘ആന’കളുടെ കലപിലയും സൂം മീറ്റിങ് മലിനീകരണങ്ങളും പിന്നെയൊരു ഹാന്‍ഡിക്യാപ്ഡ് വര്‍ഷവും (പി.പി ചെറിയാന്)


ചര്‍ച്ച ആവശ്യം തള്ളി; കൃഷി നിയമങ്ങള് റദ്ദാക്കാനുള്ള ബില് ഇരുസഭകളും പാസാക്കി | Lok Sabha passes bill to repeal farm laws\nPublished: Nov 29, 2021, 12:28 PM IST Updated: Nov 29, 2021, 03:29 PM IST\nകൃഷി നിയമങ്ങള് റദ്ദാക്കാനുള്ള ബില് കൃഷിമന്ത്രി നരേന്ദ്ര സിങ് തോമര് അവതരിപ്പിക്കുന്നു | Photo: ANI\nന്യൂഡല്‍ഹി: കാര്‍ഷിക നിയമങ്ങള് പിന്‍വലിക്കുന്നതിനുള്ള ബില് ലോക്സഭക്ക് പിന്നാലെ രാജ്യസഭയിലും പാസാക്കി. ബില്ലില് ചര്‍ച്ചകള് വേണമെന്ന പ്രതിപക്ഷത്തിന്റെ ആവശ്യം സര്‍ക്കാര് അംഗീകരിച്ചില്ല. ഇതേ തുടര്‍ന്ന് ഇരുസഭകളിലും പ്രതിപക്ഷം ബഹളംവെച്ചു. എന്നാല് ലോക്‌സഭയില് നിന്ന് വ്യത്യസ്തമായി ചെറിയ ചര്‍ച്ചക്ക് ശേഷമാണ് രാജ്യസഭ ബില് പാസാക്കിയത്.\nകൃഷി മന്ത്രി നരേന്ദ്ര സിങ് തോമറാണ് ബില് അവതരിപ്പിച്ചത്. എല്ലാ പാര്‍ട്ടികളും ബില്ലിനെ അനുകൂലിക്കുന്നുവെന്നും ആരും എതിര്‍ക്കുന്നില്ലെന്നും രാജ്യസഭ പ്രതിപക്ഷ നേതാവ് മല്ലികാര്‍ജ്ജുന് ഖാര്‍ഗെ പറഞ്ഞു. രാജ്യസഭയിലും ബില് പാസാക്കിയതോടെ രാഷ്ട്രപതി ഒപ്പുവെച്ചാല് ഇത് നിയമമായി മാറും.\nനേരത്തെ കാര്‍ഷിക നിയമങ്ങള് പിന്‍വലിക്കുന്നതിനുള്ള ബില് ലോക്സഭ പാസാക്കിയിരുന്നു. ബില്ലിന്മേല് ചര്‍ച്ച വേണമെന്ന് ആവശ്യപ്പെട്ടുള്ള പ്രതിപക്ഷ പ്രതിഷേധത്തിനിടയില് ശബ്ദ വോട്ടോടെയാണ് ബില് പാസാക്കിയത്. ബില്ലിന്മേല് ചര്‍ച്ച നടത്താത്തതിനെ പ്രതിപക്ഷം ലോക്‌സഭയില് എതിര്‍ത്തിരുന്നു. നിയമം പിന്‍വലിക്കും മുമ്പ് അഞ്ചോ ആറോ തവണ ചര്‍ച്ച വേണമെന്നായിരുന്നു പ്രതിപക്ഷത്തിന്റെ ആവശ്യം.\nരാവിലെ പാര്‍ലമെന്റിന്റെ ശീതകാല സമ്മേളനം ആരംഭിച്ചത് മുതല് ലോക്സഭയില് പ്രതിപക്ഷം ബഹളം ആരംഭിച്ചിരുന്നു. കാര്‍ഷിക നിയമം പിന്‍വലിക്കുന്നതിനുള്ള ബില്ലില് ചര്‍ച്ച ആവശ്യപ്പെട്ട് പ്രതിപക്ഷം സഭയുടെ നടുത്തളത്തിലിറങ്ങി പ്രതിഷേധിച്ചു. തുടര്‍ന്ന് നിര്‍ത്തിവെച്ച സഭ 12 മണിക്ക് പുന:രാരംഭിച്ചപ്പോഴാണ് ബില് പാസാക്കിയത്.\nഏറെ പ്രതിഷേധങ്ങള്‍ക്കും സമരങ്ങള്‍ക്കുമൊടുവില് ഈ മാസം 19-നാണ് മൂന്ന് കാര്‍ഷിക നിയമങ്ങളും പിന്‍വലിക്കുകയാണെന്ന് പ്രധാനമന്ത്രി നരേന്ദ്ര മോദി പ്രഖ്യാപിച്ചത്. കര്‍ഷക സമരം ശക്തമായി തുടരുന്ന പശ്ചാത്തലത്തില് നിയമം പാസാക്കി ഒരു വര്‍ഷത്തിന് ശേഷമാണ് പ്രധാനമന്ത്രിയുടെ അപ്രതീക്ഷിത പ്രഖ്യാപനമുണ്ടായത്.\nഅത് നടപ്പായി, ഇനി താങ്ങുവില അടക്കമുള്ള കര്‍ഷകരുടെ മറ്റു പ്രശ്നങ്ങളെ കുറിച്ച് സംസാരിക്കാമെന്ന് കാര്‍ഷിക നിയമങ്ങള് പിന്‍വലിക്കുന്നതിനുള്ള ബില് ലോക്സഭയില് പാസാക്കിയതിന് പിന്നാലെ കര്‍ഷക നേതാവ് രാകേഷ് ടികായത്ത് പ്രതികരിച്ചു. ഇത് ആഘോഷിക്കുമോ എന്ന ചോദ്യത്തിന് സമരത്തിനിടെ എത്ര കര്‍ഷകരാണ് മരിച്ചുവീണത്. അത് ആഘോഷിക്കണോ എന്നായിരുന്നു ടികായത്തിന്റെ മറുചോദ്യം.\nContent Highlights: After Lok Sabha, Rajya Sabha passes bill to roll back farm laws


ജല വിതരണ പദ്ധതി നിര്‍മാണം ജനപ്രതിനിധികള് തടഞ്ഞു | Madhyamam\nHomechevron_rightHot Wheelschevron_rightജല വിതരണ പദ്ധതി...\ndate_range 23 March 2012 9:54 AM GMT\nജല വിതരണ പദ്ധതി നിര്‍മാണം ജനപ്രതിനിധികള് തടഞ്ഞു\nമൂവാറ്റുപുഴ: മുളവൂ൪-ഇരമല്ലൂ൪-അശമന്നൂ൪ ശുദ്ധജല വിതരണ പദ്ധതിയുടെ പൈപ്പിടുന്നതിൻെറ നി൪മാണം പഞ്ചായത്ത് പ്രസിഡൻറിൻെറ നേതൃത്വത്തിലെത്തിയ ജനപ്രതിനിധികൾ തടഞ്ഞു. വ്യാഴാഴ്ച ഉച്ചക്ക് ഒന്നോടെ നിരപ്പ് ഒഴുപാറയിലാണ് പൈപ്പിടൽ നടപടി തടഞ്ഞത്.\nപായിപ്ര,അശമന്നൂ൪, നെല്ലിക്കുഴി പഞ്ചായത്തുകളിൽ കുടിവെള്ളമെത്തിക്കുന്ന പദ്ധതി രണ്ടുമാസം മുമ്പാണ് തുറന്നുകൊടുത്തത്. 2000ൽ നി൪മാണമാരംഭിച്ച പദ്ധതി ഒരുപതിറ്റാണ്ടിന് ശേഷം 2011 ഡിസംബറിലാണ് മുഖ്യമന്ത്രി ഭാഗികമായി തുറന്നുകൊടുത്തത്. പായിപ്ര പഞ്ചായത്തിലെ മുളവൂ൪, പായിപ്ര മേഖലകളിൽ മാത്രമാണ് പദ്ധതിയിൽ നിന്നും കുടിവെള്ളം ലഭിക്കുന്നുള്ളൂ. നെല്ലിക്കുഴി പഞ്ചായത്തിലേക്ക് വെള്ളമെത്തിക്കുന്നതിനുള്ള നി൪മാണം ദിവസങ്ങൾക്ക് മുമ്പാണ് ആരംഭിച്ചത്.\nഎന്നാൽ, മൂന്ന് പഞ്ചായത്തിനുവേണ്ടിയുള്ള ശുദ്ധജല വിതരണ പദ്ധതിയുടെ ടാങ്ക് സ്ഥിതി ചെയ്യുന്ന മുളവൂ൪ നിരപ്പിൽ ഒരേക്ക൪ ഇരുപത് സെൻറ് സ്ഥലം പായിപ്ര പഞ്ചായത്താണ് വാങ്ങിയിരുന്നത്. 12 ലക്ഷം രൂപക്ക് വാങ്ങിയ സ്ഥലത്തിൻെറ വിഹിതം പഞ്ചായത്തുകൾ നൽകണമെന്നായിരുന്നു ധാരണ.\nഎന്നാൽ, ഇതുവരെ വിഹിതം നൽകാൻ നെല്ലിക്കുഴി, അശമന്നൂ൪ പഞ്ചായത്തുകൾ തയാറായില്ല. ഇതേ തുട൪ന്നാണ് നെല്ലിക്കുഴിയിലേക്ക് വെള്ളമെത്തിക്കുന്ന പൈപ്പിൻെറ നി൪മാണം തടഞ്ഞതെന്ന് പഞ്ചായത്ത് പ്രസിഡൻറ് പി.എ. ബഷീറും മറ്റു മെംബ൪മാരും പറഞ്ഞു. പദ്ധതിയുടെ മെയിൻ ടാങ്ക് അടക്കം സ്ഥിതി ചെയ്യുന്ന മുളവൂ൪ മേഖലയിൽ പോലും കുടിവെള്ളം കൊടുക്കാതെയാണ് മറ്റു പഞ്ചായത്തുകളിലേക്ക് വെള്ളം കൊണ്ടുപോകുന്നതെന്നും അവ൪ ചൂണ്ടിക്കാട്ടി.\nഇതിനിടെ തക൪ന്ന് കിടക്കുന്ന കീച്ചേരിപ്പടി-ഇരമല്ലൂ൪ റോഡ് വ൪ഷങ്ങൾക്ക് ശേഷം കഴിഞ്ഞ മാസമാണ് ടാ൪ ചെയ്തത്. പി.ഡബ്ള്യു.ഡിയുടെ അനുവാദമില്ലാതെ ഏകപക്ഷീയമായി റോഡ് വെട്ടിപ്പൊളിച്ചാണ് പൈപ്പിട്ടതെന്ന ആരോപണവും ഉയരുന്നുണ്ട്.


സെന്‍സെക്സ് 396 പോയന്റ് നഷ്ടത്തില് ക്ലോസ് ചെയ്തു - Express Kerala\nസെന്‍സെക്സ് 396 പോയന്റ് നഷ്ടത്തില് ക്ലോസ് ചെയ്തു\nBusiness November 16, 2021 | Published by : Express Kerala Network\nമുംബൈ: രണ്ടാം ദിവസവും സൂചികകള്‍ക്ക് നേട്ടം നിലനിര്‍ത്താനായില്ല. ബാങ്ക്, ഫാര്‍മ, ഓയില് ആന്‍ഡ് ഗ്യാസ്, മെറ്റല് ഓഹരികളിലെ വില്പന സമ്മര്‍ദമാണ് സൂചികകളെ ബാധിച്ചത്. നിഫ്റ്റി 18,000ന് താഴെയെത്തി.\nസെന്‍സെക്സ് 396.34 പോയന്റ് നഷ്ടത്തില് 60,322.37 ലും നിഫ്റ്റി 110.30 പോയന്റ് താഴ്ന്ന് 17,999.20ലുമാണ് വ്യാപാരം അവസാനിപ്പിച്ചത്. ശ്രീ സിമെന്റ്സ്, റിലയന്‍സ് ഇന്‍ഡസ്ട്രീസ്, ഹിന്‍ഡാല്‍കോ ഇന്‍ഡസ്ട്രീസ്, ടാറ്റ കണ്‍സ്യൂമര് പ്രൊഡക്ട്സ്, എസ്ബിഐ തുടങ്ങിയ ഓഹരികളാണ് പ്രധാനമായും നഷ്ടം നേരിട്ടത്.\nമാരുതി സുസുകി, മഹീന്ദ്ര ആന്‍ഡ് മഹീന്ദ്ര, ടാറ്റ മോട്ടോഴ്സ്, ഹീറോ മോട്ടോര്‍കോര്‍പ്, ടെക് മഹീന്ദ്ര തുടങ്ങിയ ഓഹരികള് നേട്ടമുണ്ടാക്കുകയും ചെയ്തു. പൊതുമേഖല ബാങ്ക് സൂചിക രണ്ടുശതമാനം നഷ്ടം നേരിട്ടു. നിഫ്റ്റി ബാങ്ക്, എനര്‍ജി, ഫാര്‍മ സൂചികകള് ഒരുശതമാനം വീതം താഴ്ന്നു.\nഅതേസമയം, ഓട്ടോ സൂചിക രണ്ടുശതമാനം നേട്ടമുണ്ടാക്കി. ബിഎസ്ഇ മിഡ്ക്യാപ് 0.22ശതമാനം താഴ്ന്നപ്പോള് സ്മോള് ക്യാപ് നേരിയ നേട്ടത്തിലാണ് വ്യാപാരം അവസാനിപ്പിച്ചത്.\nof 396 points


ISL: എടിക്കെ- ഹൈദരാബാദ് എഫ്‌സി പോരാട്ടം - Malayalam MyKhel\n» ISL: അരങ്ങേറ്റത്തില് നാണംകെട്ട് ഹൈദരാബാദ്... അഞ്ചടിച്ച് എടിക്കെയുടെ മാസ് തിരിച്ചുവരവ്\nUpdated: Friday, October 25, 2019, 21:38 [IST]\nISL 2019-20- ATK Thrash Hyderabad 5-0 | Oneindia Malayalam\nകൊല്‍ക്കത്ത: ഐഎസ്എല്ലിലെ അരങ്ങേറ്റക്കാരായ ഹൈദരാബാദ് എഫ്‌സിയെ നാണംകെടുത്തി മുന് ചാംപ്യന്‍മാരായ എടിക്കെ വിജയവഴിയില്. ഉദ്ഘാടന മല്‍സരത്തില് കേരള ബ്ലാസ്റ്റേഴ്‌സിനോടേറ്റ 1-2ന്റെ തോല്‍വിയില് നിന്നു പാഠമുള്‍ക്കൊണ്ട് തിരിച്ചുവന്ന എടിക്കെ പുതുമുഖങ്ങളായ ഹൈദരാബാദിനെ സ്വന്തം കാണികള്‍ക്കു മുന്നില് വാരിക്കളയുകയായിരുന്നു. ഏകപക്ഷീയമായ അഞ്ചു ഗോളുകളുടെ മിന്നുന്ന വിജയമാണ് മുന് ജേതാക്കള് നേടിയത്. ഇരട്ടഗോളുകള് വീതം നേടിയ ഡേവിഡ് വില്ല്യംസും (25, 44), പകരക്കാരനായി ഇറങ്ങിയ എഡു ഗാര്‍ഷ്യയുമാണ് (88, 90+4), എടിക്കെയ്ക്കു വമ്പന് ജയം നേടിക്കൊടുത്തത്. മറ്റൊരു ഗോള് റോയ് കൃഷ്ണയുടെ (27) വകയായിരുന്നു.\nതുടക്കക്കാരുടെ പതര്‍ച്ചയോടെ ഇറങ്ങിയ ഹൈദരാബാദിനെ എടിക്കെ നിലം തൊടീച്ചില്ല. അറ്റാക്കിങ് ഫുട്‌ബോളിലൂടെ എതിരാളികളെ ആതിഥേയര് നോക്കുകുത്തികളാക്കുകയായിരുന്നു. ആദ്യപകുതിയില് തന്നെ മൂന്നു ഗോളുകള് ഹൈദരാബാദിന്‍റെ വലയില് അടിച്ച് കയറ്റി എടിക്കെ വിജയമുറപ്പാക്കിയിരുന്നു.\nFULL-TIME 👉🏻 ATK 5-0 HFC@willo_15's brace ✅@Edu_Garcia90's double ✅\n11ാം മിനിറ്റിള് ആതിഥേയരായ എടിക്കെ അക്കൗണ്ട് തുറക്കേണ്ടതായിരുന്നു. എന്നാല് ഗോളിയും ക്യാപ്റ്റനുമായ കമല്‍ജിത്തിന്റെ മിന്നുന്ന സേവ് ഹൈദരാബാദിനെ രക്ഷിച്ചു. ബോക്‌സിനു പുറത്തു നിന്ന് വില്ല്യംസ് തൊടുത്ത വെടിയുണ്ട കണക്കെയുള്ള ഷോട്ട് ഗോളി കമല്‍ജിത്ത് ചാടിയുയര്‍ന്ന് കുത്തിയകറ്റുകയായിരുന്നു.\nKnock on wood! 👊\nJioTV users can watch it LIVE on the app.#ISLMoments #HeroISL #LetsFootball #TrueLove pic.twitter.com/BEyoa0PNYg\nഗോള് തടുത്ത് ഗോള് പോസ്റ്റ്\n18ാം മിനിറ്റില് എടിക്കെയ്ക്കു ലീഡ് നേടാന് മറ്റൊരു സുവര്‍ണാവസരം. ഇത്തവണ ഗോളി കമല്‍ജിത്തല്ല മറിച്ച് ഗോള് പോസ്റ്റാണ് ഹൈദരാബാദിന്റെ രക്ഷയ്‌ക്കെത്തിയത്. വലതു വിങിലൂടെ കട്ട് ചെയ്ത് മുന്നോട്ടു കയറി മൈക്കല് സുസൈരാജ് തൊടുത്ത ഷോട്ട് ഡൈവ് ചെയ്ത ഗോളി കമല്‍ജിത്തിന് തൊടാനായില്ലെങ്കിലും വലതു പോസ്റ്റിന് തട്ടി പുറത്തേക്കു പോയി.\n24ാം മിനിറ്റില് കമല്‍ജിത്ത് ഒരിക്കല്‍ക്കൂടി എടിക്കെയക്കു ലീഡ് നിഷേധിച്ചു. ഇത്തവണ ജയേഷ് റാണെയുടെ ഷോട്ടാണ് ഗോളിക്കു മുന്നില് വിഫലമായത്. ബോക്‌സിന് തൊട്ടരികില് വച്ച് റാണെ പരീക്ഷിച്ച കരുത്തുറ്റ ഷോട്ട് കമല്‍ജിത്ത് കുത്തിയകറ്റി. റീബൗണ്ട് ചെയ്ത പന്ത് പിടിച്ചെടുത്ത് സുസൈരാജ് ക്രോസ് നല്‍കിയെങ്കിലും ഇത്തവണ കമല്‍ജിത്ത് അനായാസം കൈയ്ക്കുള്ളിലാക്കി.\nAussie, Aussie, Aussie! 🔥🔥🔥\nJioTV users can watch it LIVE on the app.#ISLMoments #HeroISL #LetsFootball #TrueLove pic.twitter.com/iVWe3cgVpR\nഅക്കൗണ്ട് തുറന്ന് കൊല്‍ക്കത്ത\n26ാം മിനിറ്റില് വിദേശ താരം ഡേവിഡ് വില്ല്യംസിലൂടെ എടിക്കെ അര്‍ഹിച്ച ലീഡ് പിടിച്ചുവാങ്ങി. വലതു വിങിലൂടെയുള്ള മുന്നേറ്റമാണ് ഗോളില് കലാശിച്ചത്. രണ്ടു ഡിഫന്‍ഡര്‍മാര്‍ക്കിടയിലൂടെ ജാവി ഹെര്‍ണാണ്ടസ് നല്‍കിയ ത്രൂബോള് ഓഫ്‌സൈഡ് പൂട്ട് പൊട്ടിച്ച് മുന്നോട്ട് കയറി വില്ല്യംസ് പിടിച്ചെടുത്തു. പന്തുമായി ഒറ്റയ്ക്ക് മുന്നേറിയ വില്ല്യംസ് ഗോളി കമല്‍ജിത്തിന്റെ കാലുകള്‍ക്കിടയിലൂടെ ലക്ഷ്യം കാണുകയായിരുന്നു.\nഹൈദരാബാദിന്റെ ഞെട്ടല് മാറും മുമ്പ് രണ്ടു മിനിറ്റിനുള്ളില് എടിക്കെ ലീഡുയര്‍ത്തി. ഇത്തവണ മറ്റൊരു വിദേശ താരം റോയ് കൃഷ്ണയാണ് വല ചലിപ്പിച്ചത്. ഗോളി കമല്‍ജിത്തിന്റെ കൂടി പിഴവായിരുന്നു ഈ ഗോളില് കലാശിച്ചത്. ആദ്യ ഗോള് നേടിയ വില്ല്യംസിന്റെ പാസ് പിടിച്ചെടുത്ത് ബോക്‌സിന് അരികില് നിന്ന് കൃഷ്ണ തൊടുത്ത ഗ്രൗണ്ട് ഷോട്ട് വലതു പോസ്റ്റിന്റെ മൂലയില് തട്ടി വലയില് കയറുകയായിരുന്നു.\nMake some noise, Kolkata! 📢\nWatch #KOLHYD LIVE on @hotstartweets - https://t.co/GuRAawFSgr\nJioTV users can watch it LIVE on the app.#ISLMoments #HeroISL #LetsFootball #TrueLove pic.twitter.com/d15YrjKf8x\n44ാം മിനിറ്റില് എടിക്കെയുടെ വിജയമുറപ്പാക്കിക്കൊണ്ട് ഡേവിഡ് വില്ല്യംസ് തന്റെ രണ്ടാമത്തെയും ടീമിന്റെ മൂന്നാമത്തെയും ഗോള് നേടി. മധ്യനിരയില് നിന്നും ജയേഷ് റാണ മറിച്ചു നല്‍കിയ പന്തുമായി ഇടതു വിങിലൂടെ ചീറിപ്പാഞ്ഞ വില്ല്യാസ് മുന്നോട്ട് കയറി വന്ന ഗോളി കമല്‍ജിത്തിന്റെ കാലുകള്‍ക്കിടയിലൂടെ ഷോട്ടുതിര്‍ക്കുകയായിരുന്നു.\nഗാര്‍ഷ്യയിലൂടെ നാലാം ഗോള്\nനിശ്ചിത സമയം അവസാനിക്കാന് രണ്ടു മിനിറ്റ് ബാക്കിയുള്ളപ്പോള് ഹൈദരാബാദിന്റെ പതനം പൂര്‍ത്തിയാക്കി പകരക്കാരനായി ഇറങ്ങിയ എഡു ഗാര്‍ഷ്യ എടിക്കെയുടെ നാലാം ഗോളും നേടി. വലതു മൂലയിലൂടെ പ്രബീര് ദാസ് ബോക്‌സിനു കുറുകെ നല്‍കിയ മനോഹരമായ ക്രോസ് ഗാര്‍ഷ്യ ക്ലോസ് റേഞ്ച് ഷോട്ടിലൂടെ വലയുടെ മേല്‍ക്കൂരയിലേക്കു അടിച്ചുകയറ്റി.\nഇഞ്ചുറിടൈമില് എടിക്കെയുടെ വിജയത്തിന് മാറ്റ് കൂട്ടി ഗാര്‍ഷ്യ തന്റെ രണ്ടാം ഗോളും നിക്ഷേപിച്ചു. തൊട്ടുമുമ്പത്തെ ഗോളിനു വഴിയൊരുക്കിയ പ്രബീര് ദാസ് തന്നെയായിരുന്നു ഈ ഗോളിനു ചരടുവലിച്ചത്. വലതു വിങില് നിന്നും പ്രബീര് ദാസ് ബോക്‌സിലേക്കു നല്‍കിയ ക്രോസ് തകര്‍പ്പനൊരു ഹെഡ്ഡറിലൂടെ ഗാര്‍ഷ്യ വലയിലേക്കു വഴി തിരിച്ചുവിട്ടു.\nRead more about: isl isl 2019 atk hyderabad fc indian super league football ഐഎസ്എല് ഐഎസ്എല് 2019 എടിക്കെ ഹൈദരാബാദ് എഫ്‌സി ഇന്ത്യന് സൂപ്പര് ലീഗ്\nStory first published: Friday, October 25, 2019, 20:31 [IST]


ബോക്സ്ഓഫിസ് ഹിറ്റിനുവേണ്ടിയുള്ള സിനിമയല്ല മൂത്തോൻ: നിവിന് പോളി | Nivin Pauly Moothon\nബോക്സ്ഓഫിസ് ഹിറ്റിനുവേണ്ടിയുള്ള സിനിമയല്ല മൂത്തോൻ: നിവിന് പോളി\nലിറ്റി സൈമൺ November 07, 2019 06:18 PM IST\nറിലീസിനു മുമ്പേ തന്നെ പ്രേക്ഷക ശ്രദ്ധ നേടിയ ചിത്രമാണ് മൂത്തോൻ. നിരവധി രാജ്യാന്തര മേളകളിൽ അമ്പരപ്പിക്കുന്ന പ്രകടനം കാഴ്ചവച്ച ചിത്രം നവംബർ എട്ടിന് കേരളത്തിൽ റിലീസ് ചെയ്യുന്നു. കരിയറിലെ ഏറ്റവും മികച്ച പ്രകടനവുമായാണ് നിവിൻ പോളി എത്തുന്നതെന്നാണ് സിനിമ കണ്ടിറങ്ങിയവരുടെ അഭിപ്രായം. സ്വന്തം നാട്ടിൽ ചിത്രം റിലീസിനെത്തുമ്പോൾ ചിത്രത്തെക്കുറിച്ച് മനസ്സു തുറന്ന് നിവിൻ പോളി....\nരാജ്യത്തിനു പുറത്തൊരു ഫെസ്റ്റിവലിൽ പങ്കെടുക്കുക എന്നത് ആദ്യത്തെ അനുഭവമായിരുന്നു. നമ്മുടെ നാട്ടിൽനിന്ന് ഒരു പടത്തിന് അവിടെ അംഗീകാരം കിട്ടുക, അതിന്റെയൊരു ഭാഗമാകാൻ പറ്റി എന്നതൊക്കെ ഒരുപാടു സന്തോഷം തരുന്ന കാര്യങ്ങളാണ്.\nആളുകൾക്കറിയാം ഇതൊരു പ്രത്യേകതയുള്ള സിനിമയായിരിക്കുമെന്ന്. അപ്പോൾ അവർ ആ രീതിയിലായിരിക്കും ഈ സിനിമയെ സമീപിക്കുന്നത്. പ്രത്യേക ഓഡിയൻസിനു വേണ്ടി മാത്രമായുള്ള സിനിമയല്ല. ഇതിൽ ഇമോഷൻസൊക്കെ വളരെ ഹൈ ആയിട്ടാണ് ചിത്രീകരിച്ചിരിക്കുന്നത്. സിനിമ കണ്ടിറങ്ങിയാലും മനസ്സിനെ ഇതെല്ലാം വേട്ടയാടും.\nഈ സിനിമ ചെയ്യാൻ തീരുമാനിക്കുന്നതിന് എന്റെ മുന്നിൽ യാതൊരു തടസ്സങ്ങളും ഇല്ലായിരുന്നു. മുൻപ് ഈ രീതിയിലുള്ള ഒരു സിനിമ ചെയ്യുകയോ ഇങ്ങനെയുള്ള ഒരു സ്ക്രിപ്റ്റ് കേൾക്കുകയോ ചെയ്തിട്ടില്ല. അതുകൊണ്ടു തന്നെ ഞാൻ വളരെ ഷോക്ക്ഡ് ആയിരുന്നു. കഥ കേട്ടതിനു ശേഷം ഞാൻ പറഞ്ഞത് രണ്ടു ദിവസം കഴിഞ്ഞു പറയാം എന്നായിരുന്നു. ഇതെനിക്കു ചെയ്യാന് സാധിക്കും. പക്ഷേ എങ്ങനെ ഇതിനെ സമീപിക്കണം എന്നൊരു കൺഫ്യൂഷൻ ഉണ്ടായിരുന്നു. വലിയ കാരക്ടറാണ് ഇതെന്റെ കയ്യിൽ ഒതുങ്ങുമോ, പെർഫോം ചെയ്യാൻ പറ്റുമോ എന്നൊക്കെയുള്ള തോന്നലുകൾ ഉണ്ടായിരുന്നു. പക്ഷേ ചെയ്യണമെന്ന് ഭയങ്കരമായി ആഗ്രഹിച്ചിരുന്നു.\nതുടക്കം മുതലേ ട്രെയിനിങ് ക്ലാസ്സുകൾ ഉണ്ടായിരുന്നു. എടുത്തുചാടി ഷൂട്ടിങ് തുടങ്ങാതെ എല്ലാവരും ഏകദേശം ഒരുമാസം മുൻപു തന്നെ മുംബൈയിൽ പോയി താമസിച്ച് ദിവസവും അവിടെയുള്ള സ്ട്രീറ്റിൽ നടക്കാന് പോകുമായിരുന്നു. ചില ദിവസങ്ങളിൽ കോസ്റ്റ്യൂമൊക്കെ ഇട്ട് നടത്തിച്ച് ഷൂട്ട് ചെയ്യും. ഇങ്ങനെയുള്ള കുറേ പ്രോസസൊക്കെ നടത്തിയിരുന്നു. ഇതൊക്കെ സിനിമയ്ക്ക് ഒരുപാട് ഗുണം ചെയ്തു.\nമലയാളമല്ല സിനിമയിൽ ഉപയോഗിച്ചിരിക്കുന്നത്. ലക്ഷ്വദ്വീപ് മലയാളമാണ് കഥാപാത്രങ്ങൾ പറയുന്നത്. നമ്മൾ കേട്ടിട്ടുള്ള ചില വാക്കുകൾ ഒക്കെയാണെങ്കിലും പെട്ടെന്നു മനസ്സിലാവില്ല. ലക്ഷദ്വീപ് മലയാളവും ഹിന്ദിയുമാണ് പടത്തിലുള്ളത്.\nഅഭിനേതാക്കൾ നൂറു ശതമാനം അല്ലെങ്കിൽ ഇരുന്നൂറു ശതമാനം കാരക്ടറിനെ ഫോക്കസ് ചെയ്യണം എന്നു നിർബന്ധമുള്ള ഡയറക്ടറാണ് ഗീതു. അത് നമുക്കും ഒരുപാടു ഗുണം ചെയ്യും. പക്ഷേ രാജീവേട്ടൻ അങ്ങനെ ഡിമാൻഡ് ചെയ്യുന്നയാളല്ല. രാജീവേട്ടൻ ചിന്തിക്കുന്നത് ഒരു കഥാപാത്രമായി അഭിനേതാവ് തനിയെ മാറണം എന്നാണ്. അവർക്കതു പറഞ്ഞു കൊടുക്കേണ്ട ആവശ്യമില്ല എന്നാണ് അദ്ദേഹം പറയുക.\nപക്ഷേ ഗീതു അങ്ങനെയല്ല. ഒരു തരിപോലും നമ്മുടെ ഫോക്കസ് പോകരുത് എന്നു നിർബന്ധം പിടിക്കും. സെറ്റിൽ മൊബൈൽ നോക്കിയൊന്നും ഇരിക്കരുത്, ഒരുപാടു ചിരികളികൾ പാടില്ല എന്നു പറയും. ഷൂട്ട് ചെയ്തു കുറച്ചു ദിവസങ്ങൾ കഴിയുമ്പോൾ നമ്മളറിയാതെതന്നെ ഇതു നമ്മുടെ കഥയാണെന്ന് തോന്നിപ്പോകും. ഇതുപോലെ പല ഡയറക്ടേഴ്സിന്റെയും കൂടെ വർക്കു ചെയ്യുമ്പോൾ പല പുതിയ കാര്യങ്ങളും പഠിക്കാൻ സാധിക്കും.\nവിമർശനങ്ങളിൽനിന്ന് പല നല്ല കാര്യങ്ങളും നമുക്ക് എടുക്കാനുണ്ടാകും. അതിൽനിന്ന് കറക്ട് ചെയ്യേണ്ട കാര്യങ്ങൾ മനസ്സിലാക്കി അടുത്ത പടം ചെയ്യുമ്പോൾ അതു ശരിയായി ചെയ്യാൻ ഞാൻ ശ്രമിക്കാറുണ്ട്. മറ്റുള്ളവർ പറയുമ്പോഴാണ് നമ്മൾ അതു ശ്രദ്ധിക്കുന്നത്. ആദ്യം നമുക്ക് ഇഷ്ടപ്പെടില്ലെങ്കിലും ഉള്ളിന്റെ ഉള്ളിൽ ചിന്തിക്കും, ശരിയാണ് അങ്ങനെ ചെയ്യാമായിരുന്നു എന്ന്.\nബോക്സ്ഓഫിസ് ഹിറ്റാകണം എന്നു കരുതി ചെയ്ത സിനിമയല്ല മൂത്തോൻ. അങ്ങനെയൊരു പടവുമല്ല. അത്തരമൊരു കാര്യത്തെക്കുറിച്ച് ഡയറക്ടറുൾപ്പെടെ ആരും ചിന്തിക്കുന്നതേയില്ല. ജനങ്ങൾ സിനിമ കാണുക. ഇങ്ങനെയൊരു ഫിലംമേക്കർ മലയാളം ഇൻഡസ്ട്രിയിലുണ്ട് എന്നു നമുക്ക് മനസ്സിലാക്കിത്തരുന്ന ഒരു ചിത്രമാണിത്. നമ്മുടെ ഇൻഡസ്ട്രിക്ക് വേറൊരു പ്ലാറ്റ്ഫോം നൽകുന്ന ചിത്രമാകും മൂത്തോൻ. അങ്ങനെയുള്ള സിനിമകൾ വന്നിട്ടുണ്ട്. ഇനിയും വരും. ആ ഒരു രീതിയിലാണ് ഞങ്ങൾ ഈ സിനിമയെ കാണുന്നത്. ഗീതുവിന്റെ ആദ്യ സിനിമ ആരും കണ്ടിട്ടില്ല. പക്ഷേ ഈ സിനിമ കണ്ടു കഴിഞ്ഞാൽ അടുത്ത സിനിമയ്ക്കായി എല്ലാവരും കാത്തിരിക്കും.


ഇന്ന് 40 മരണം; 10,000 പേര് കുടുങ്ങിക്കിടക്കുന്നു; വൈദ്യുതിയും ഇന്റര്‍നെറ്റും ഫോണ് സംവിധാനവും ഇല്ലാതായതോടെ പല പ്രദേശങ്ങളിലെയും ജനങ്ങളുടെ ദുരിതം പുറത്തുവരുന്നില്ല | Daily Indian Herald\nAugust 16, 2018 4:28 pm By : George Mary\nകൊച്ചി: പ്രളയദുരന്തത്തില് ഇന്ന് മാത്രം 40 മരണം. ഇന്ന് ഉച്ചയ്ക്ക്2മണി വരെയുള്ള കണക്കാണിത്. മലപ്പുറം, കോഴിക്കോട്, തൃശൂര്, പാലക്കാട്, ഇടുക്കി ജില്ലകളില് നിന്നുള്ളവരാണ് മരിച്ചവരില് ഏറെയും. ഉരുള്‍പൊട്ടിയും വീട് തകര്‍ന്നുവീണും മണ്ണിടിഞ്ഞുവീണുമാണ് മരണങ്ങളേറെയും. വെള്ളപ്പൊക്കത്തില് ഒറ്റപ്പെട്ട് വീടുകളിലും ഫ്‌ലാറ്റുകളിലും സ്ഥാപനങ്ങളിലുമായി 10,000ത്തിലേറെ പേരാണ് ഇപ്പോള് കുടുങ്ങിക്കിടക്കുന്നത്.\nതൃശൂര് കുറാഞ്ചേരിയില് മണ്ണിടിഞ്ഞ് വീണ് 14 പേര് മരിച്ചു. 21 പേര് മണ്ണിനടിയില് കുടുങ്ങിക്കിടക്കുകയാണ്.\nപല ആശുപത്രികളിലും രോഗികള് കുടുങ്ങിക്കിടക്കുകയാണ്. ഭക്ഷണവും വെള്ളവുമില്ലാതെയാണ് രോഗികള് ആശുപത്രികളില് കുടുങ്ങിക്കിടക്കുന്നത്. ദേശീയപാതകളിലും ദുരിതാശ്വാസ ക്യാമ്പുകളിലും വെള്ളം കയറിക്കഴിഞ്ഞു. ആലുവ, കുട്ടനാട്, ചെങ്ങന്നൂര്, ചാലക്കുടി, പെരുമ്പാവൂര്, മൂവാറ്റുപുഴ, ആറന്മുള, കോതമംഗലം എന്നിവിടങ്ങളിലാണ് കൂടുതല് വെള്ളപ്പൊക്കം. ചാലക്കുടി പുഴയിലെ ഒരു കിലോമീറ്റര് ചുറ്റളവിലുള്ളവരും പെരിയാറില് ഇപ്പോള് വെള്ളം കയറിയതിന്റെ അരകിലോ മീറ്റര് ചുറ്റളവിലുള്ളവരും ഒഴിഞ്ഞുപോകണമെന്നാണ് മുഖ്യമന്ത്രി തന്നെ ആവശ്യപ്പെട്ടിരിക്കുന്നത്. പെരിയാറില് ഒരു മീറ്റര് കൂടി വെള്ളം ഉയരുമെന്നും മുഖ്യമന്ത്രി അറിയിച്ചിട്ടുണ്ട്. മുല്ലപ്പെരിയാറിലെ ജലനിരപ്പ് 142 അടി കഴിഞ്ഞ സാഹചര്യത്തില് എപ്പോള് വേണമെങ്കിലും വലിയ നീരൊഴുക്ക് മുല്ലപ്പെരിയാറില് നിന്ന് ഇടുക്കി ഡാമിലേക്ക് ഉണ്ടാകാം. അങ്ങനെ വന്നാല് ഇടുക്കിയില് നിന്ന് പരമാവധി വെള്ളം പുറത്തേക്ക് ഒഴുക്കേണ്ടി വരും. മാട്ടുപ്പെട്ടി, കുണ്ടള, ഇടമലയാര് ഡാമുകള് തുറന്നതിനാല് ആ വെള്ളവും പെരിയാറിലേക്ക് ഒഴുകിയെത്തുകയാണ്. ഈ ഡാമുകള്‍ക്കെല്ലാം താഴെയുള്ള ഭൂതത്താന്‍കെട്ട് ഡാം ഷട്ടറുകള് എല്ലാം ഉയര്‍ത്തിയെങ്കിലും നിറഞ്ഞുകവിഞ്ഞ് അപകടാവസ്ഥയിലാണ്. ഇതോടെ പെരിയാറില് ഒരു മീറ്റര് മാത്രമാണോ വെള്ളം ഉയരുക എന്ന കാര്യത്തില് അവ്യക്തത ഉണ്ട്. ഇതുപോലെ തന്നെയാണ് ചാലക്കുടി പുഴയുടെയും അവസ്ഥ. പൊരിങ്ങല്‍കുത്ത് ഡാം തുറന്നതോടെ ചാലക്കുടി പുഴയിലെ ജലം ഇരട്ടിയായി. എറണാകുളം നഗരവും വെള്ളത്തിനടിയിലേക്ക് നീങ്ങുകയാണ്. ഇടപ്പള്ളി തോട് നിറഞ്ഞുകവിഞ്ഞതോടെയാണ് കൊച്ചി നഗരത്തില് വെള്ളം കയറിത്തുടങ്ങിയത്.\nസര്‍ക്കാരിന്റെ മുന്നറിയിപ്പ് അവഗണിച്ച് ഫ്‌ലാറ്റുകളിലും വീടുകളിലും താമസം തുടര്‍ന്നവരാണ് ഇപ്പോള് കുടുങ്ങിക്കിടക്കുന്നത്.\nവൈദ്യുതിയും ഇന്റര്‍നെറ്റും മൊബൈല് ഫോണ് സംവിധാനവും ഇല്ലാതായതോടെ ഇടുക്കി ഉള്‍പ്പെടെയുള്ള പ്രദേശങ്ങളിലെ ജനങ്ങളുടെ ദുരിതം പുറത്തുവരുന്നില്ല. എറണാകുളം, ആലുവ, ചാലക്കുടി തുടങ്ങിയ നഗരങ്ങളിലെ ജനങ്ങളുടെ ബുദ്ധിമുട്ടുകള് മാത്രമാണ് മാധ്യമങ്ങളില് പോലും വരുന്നത്. ഉള്‍പ്രദേശങ്ങളിലെ ജനങ്ങളെ രക്ഷിക്കുന്നതിനുള്ള നടപടി സ്വീകരിക്കണമെന്ന ആവശ്യം ശക്തമായിട്ടുണ്ട്. ദുരിതാശ്വാസ ചുമതല പൂര്‍ണമായും സൈന്യത്തിന് കൈമാറണമെന്ന് രമേശ് ചെന്നിത്തലയും വി.ഡി.സതീശനും ആവശ്യപ്പെട്ടു.\nമൂവാറ്റുപുഴയിലെ ശിവന്‍കുന്ന്, എന്‍എസ്എസ് കുന്ന് ഒഴികെ ഏതാണ്ട് എല്ലാ പ്രദേശങ്ങളും വെള്ളത്തിനടിയിലായി. പൊലീസ് സ്റ്റേഷനും ഫയര് സ്റ്റേഷനും ഒറ്റപ്പെട്ടു. വൈദ്യുതി വിതരണം നിര്‍ത്തിവെച്ചു. ഇന്റര്‍നെറ്റ് സേവനം നിലച്ചു. പ്രധാനപ്പെട്ട ആശുപത്രികളിലെല്ലാം വെള്ളം കയറി. ഇത് തന്നെയാണ് കോതമംഗലം നഗരത്തിലെ അവസ്ഥ. ആലുവ മുതല് പെരുമ്പാവൂര് വരെ പെരിയാറിന്റെ തീരം ഏതാണ്ട് മുഴുവനായും വെള്ളത്തിനടിയിലായി. എല്ലാ വീടുകളില് നിന്നും ആളുകള് ഒഴിഞ്ഞുപോയി. ആലുവ നഗരത്തില് ഒട്ടുമിക്ക ആശുപത്രികളിലും വെള്ളം കയറി. പ്രധാനപ്പെട്ട ഓഫീസുകളിലെല്ലാം വെള്ളം കയറി. തൊടുപുഴയില് സ്ഥിതി വ്യത്യസ്തമല്ല. ഇടുക്കിയിലെ ഓരോ പ്രദേശങ്ങളും ഒറ്റപ്പെട്ട തുരുത്തായി മാറി. വൈദ്യുതി, ടെലിവിഷന്, ഇന്റര്‍നെറ്റ് സൗകര്യങ്ങള് വിച്ഛേദിക്കപ്പെട്ടതോടെ എന്താണ് നടക്കുന്നത് എന്ന് അറിയാന് കഴിയാത്ത അവസ്ഥയാണ് സംജാതമായിരിക്കുന്നത്. ഇടുക്കി ജില്ലയിലുള്ളവര്‍ക്ക് ഡാമിലെ ജലനിരപ്പോ ടെലിവിഷന് വഴിയുള്ള അറിയിപ്പുകളോ ലഭ്യമാകാത്ത അവസ്ഥയാണ്. റോഡ് ഗതാഗതം തകര്‍ന്നതോടെ മൈക്കിലൂടെയുള്ള സര്‍ക്കാരിന്റെ മുന്നറിയിപ്പുകളും ജനങ്ങളിലെത്തുന്നില്ല. പല പ്രദേശങ്ങളും ഒറ്റപ്പെട്ടെങ്കിലും ഇത് മാധ്യമങ്ങളെയോ അധികാരികളെയോ അറിയിക്കാന് കഴിയാത്ത അവസ്ഥയാണ്. ആശുപത്രികളുടെ പ്രവര്‍ത്തനം നിലച്ചതോട് കൂടി ചികിത്സാ സൗകര്യം ലഭ്യമല്ല. മെഡിക്കല് സ്‌റ്റോറുകളടക്കം അടഞ്ഞുകിടക്കുന്ന അവസ്ഥയാണ്. ഭക്ഷണത്തിനും ശുദ്ധജലത്തിനും ബുദ്ധിമുട്ടനുഭവപ്പെട്ടു തുടങ്ങി. ഏതാണ്ട് എല്ലാ മാര്‍ക്കറ്റുകളും വെള്ളത്തിനടിയിലാണ്. കച്ചവട സ്ഥാപനങ്ങളും പ്രവര്‍ത്തിക്കുന്നില്ല. പച്ചക്കറി വിതരണം നിലച്ചു. പെട്രോള് പമ്പുകളുടെയും പ്രവര്‍ത്തനം നിലച്ചുതുടങ്ങി. രാത്രിയാകുന്നതോടെ സ്ഥിതി കൂടുതല് രൂക്ഷമാകാനാണ് സാധ്യത. ഇത് തന്നെയാണ് കേരളത്തിന്റെ പൊതു അവസ്ഥയായി മാറിക്കൊണ്ടിരിക്കുന്നത്.\nഎം.സി.റോഡില് കാലടി ഒക്കല് ഭാഗത്ത് വെള്ളം കയറിയതോടെ പെരുമ്പാവൂര്‍അങ്കമാലി റോഡില് ഗതാഗതം നിലച്ചു. ആലുവഎറണാകുളം നാഷണല് ഹൈവേയില് കമ്പനിപ്പടി ഭാഗത്ത് റോഡ് പുഴയായി മാറിയതോടെ റോഡ് ഗതാഗതവും തടസ്സപ്പെട്ടു.കൊച്ചി മെട്രോ യാര്‍ഡില് വെള്ളം കയറിയതോടെ മെട്രോ സര്‍വ്വീസും നിലച്ചു. ആലുവയില് ഓരോ നിമിഷവും വെള്ളം കുതിച്ചുയരുന്ന അവസ്ഥയാണ്. തോട്ടു മുഖത്ത് വെള്ളം കയറിയതോടെ ആലുവ മൂന്നാര് റോഡില് ഗതാഗതം നിലച്ചു. ആലുവമൂന്നാര് റോഡില് കോതമംഗലം നഗരത്തില് വെള്ളം കയറിയതോടെ ഹൈറേഞ്ചിലേക്കുള്ള ഗതാഗതം പൂര്‍ണ്ണമായും നിലച്ച നിലയിലാണ്. മൂന്നാര് റോഡില് വെള്ളപ്പൊക്കവും മണ്ണിടിച്ചിലും ഗതാഗതം നിലക്കാന് ഇടയാക്കി. കോട്ടയംകുമളി റോഡിലും കുമളിമൂന്നാര് റോഡിലും തൊടുപുഴകട്ടപ്പന റോഡിലും വാഗമണ്‍തൊടുപുഴ റോഡിലും ഗതാഗതം നിലച്ചു.\nമുല്ലപ്പെരിയാറില് നിന്നു വെള്ളം തുറന്നു വിട്ടതോടെ വണ്ടിപ്പെരിയാര് മുതല് ചപ്പാത്ത് വരെ പെരിയാര് കരകവിഞ്ഞൊഴുകുകയാണ്. മൂവാറ്റുപുഴ നഗരം പൂര്‍ണ്ണമായും വെള്ളത്തിനടിയിലായതോടെ കൊച്ചി ധനുഷ് കോടി ഹൈവേയിലെ ഗതാഗതവും മുടങ്ങി. റാന്നി, കോഴഞ്ചേരി ,ആറന്മുള പ്രദേശങ്ങള് പൂര്‍ണ്ണമായും ഒറ്റപ്പെട്ടു കഴിഞ്ഞു.കോഴിക്കോട്‌വയനാട് റോഡും നെല്ലിയാമ്പതി റോഡും അട്ടപ്പാടി റോഡും ഗതാഗതം നിലച്ച നിലയിലാണ്.\nഅതേസമയം, കനത്ത മഴയില് എറണാകുളം റോഡ്‌സ് ഡിവിഷനിലെ മിക്ക റോഡുകളും വെള്ളത്തിനടിയിലാണ്. അപകട സാധ്യത മുന്‍കൂട്ടി കണ്ട് ഈ റോഡുകളില് യാത്ര ഒഴിവാക്കാന് അധികൃതര് ആവശ്യപ്പെട്ടിട്ടുണ്ട്.\nതിരുവനന്തപുരം-എറണാകുളം റൂട്ടില് ആലപ്പുഴ വഴി കൂടുതല് ട്രെയിനുകള് ഓടിക്കും; കോട്ടയം വഴിയുള്ള എല്ലാ ട്രെയിനുകളും ഇന്ന് വൈകീട്ട് വരെ റദ്ദാക്കി\nശക്തമായ മഴ; കോഴിക്കോട് നഗരത്തിലെ താഴ്ന്ന ഭാഗങ്ങളില് വെള്ളം കയറി\nതൊഴില് നഷ്ടം; ഇതര സംസ്ഥാന തൊഴിലാളികള് മടങ്ങുന്നു\nകാലടിയില് നാവിക സേന ഹെലികോപ്റ്ററില് രക്ഷപ്പെടുത്തിയ യുവതി പ്രസവിച്ചു; അമ്മയും കുഞ്ഞും സുരക്ഷിതര്\nവെള്ളക്കെട്ട് താഴ്ന്നപ്പോൾ സെമിത്തേരി വോൾട്ട് തകർന്ന് മൃതദേഹാവശിഷ്ടങ്ങൾ പുറത്ത്


ഏഥര് എനര്‍ജിയെ, നിലവില് പുരോഗമിക്കുന്ന ഇന്ത്യന് സൂപ്പര് ലീഗ് ഏഴാം സീസണിലേക്കുള്ള ഔദ്യോഗിക പങ്കാളികളായി കേരള ബ്ലാസ്റ്റേഴ്‌സ് എഫ്‌സി സന്തോഷപൂര്‍വം പ്രഖ്യാപിച്ചു. മദ്രാസ് ഐഐടി പൂര്‍വവിദ്യാര്‍ഥികളായ തരുണ് മേത്ത, സ്വപ്‌നില് ജെയിന് എന്നിവര് 2013ല് സ്ഥാപിച്ച ഏഥര് എനര്‍ജി, ഇന്ത്യയിലെ ആദ്യത്തെ ഇന്റലിജന്റ് ഇലക്ട്രിക് വാഹന നിര്‍മാതാക്കളിലൊന്നാണ്. ഫ്‌ളിപ്കാര്‍ട്ട് സ്ഥാപകരായ സച്ചിന് ബന്‍സാല്, ബിന്നി ബന്‍സാല്, ഹീറോ മോട്ടോര്‍കോര്‍പ്പ്, ടൈഗര് ഗ്ലോബല് എന്നിവയുടെ പിന്തുണയും കമ്പനിക്കുണ്ട്. ഇന്ത്യയിലെ ആദ്യ ഇന്റലിജന്റ് സ്‌കൂട്ടറായ ഏഥര് 450, 2018ല് ഏഥര് എനര്‍ജി പുറത്തിറക്കിയിരുന്നു. തുടര്‍ന്ന് 2020ല്, ഏഥര് 450എക്‌സും വിപണിയിലിറക്കി.\nകേരള ബ്ലാസ്റ്റേഴ്‌സ് എഫ്‌സിയുമായി സഹകരിക്കുന്നതില് ഞങ്ങള് സന്തുഷ്ടരാണെന്ന് ഏഥര് എനര്‍ജി മാര്‍ക്കറ്റിങ് ആന്‍ഡ് ചാര്‍ജിങ് ഇന്‍ഫ്രാസ്ട്രക്ചര് ഡയറക്ടര് നിലയ് ചന്ദ്ര പറഞ്ഞു. ഐഎസ്എലിന് രാജ്യത്തുട നീളം വലിയ ആരാധകവൃന്ദവും, ഫുട്‌ബോളിനോട് മലയാളികള്‍ക്ക് ഒരു പ്രത്യേക ബന്ധവുമുണ്ട്. കെബിഎഫ്‌സിയുമായുള്ള ഈ പങ്കാളിത്തത്തിലൂടെ കേരളത്തിലും രാജ്യത്തിന്റെ മറ്റു ഭാഗങ്ങളിലും ഡ്രൈവിങ് അവബോധം സൃഷ്ടിക്കാനാവുമെന്ന് ഞങ്ങള്‍ക്ക് ആത്മവിശ്വാസമുണ്ട്-നിലയ് ചന്ദ്ര പറഞ്ഞു.\nഇന്ത്യയില് രൂപകല്‍പന ചെയ്ത് നിര്‍മിച്ച, സമഗ്ര പബ്ലിക് ചാര്‍ജിങ് ശൃംഖലയായ ഏഥര് ഗ്രിഡും ഏഥര് സ്ഥാപിച്ചിട്ടുണ്ട്. ബെംഗളൂരു, ചെന്നൈ, പൂനെ, അഹമ്മദാബാദ് എന്നിവിടങ്ങളിലെ എഴുപതിലധികം ചാര്‍ജിങ് പോയിന്റുകള്‍ക്കൊപ്പം ഇലക്ട്രിക് വാഹനങ്ങള്‍ക്കായുള്ള രാജ്യത്തെ ഏറ്റവും വലിയ ഫാസ്റ്റ് ചാര്‍ജിങ് ശൃംഖലകളിലൊന്നാണ് ഏഥര് ഗ്രിഡ്. ഉപയോക്താക്കള്‍ക്ക് സാധ്യമായ ഏറ്റവും മികച്ച ഓണര്‍ഷിപ്പ് എക്‌സ്പീരിയന്‍സ് ലഭ്യമാക്കാനാണ് ഏഥര് എനര്‍ജി ലക്ഷ്യമിടുന്നത്. ഒരു യുവ സംരംഭക, പരിസ്ഥിതി സൗഹൃദ ബ്രാന്‍ഡിന്റെ ആനുകൂല്യങ്ങള്, ഇ പങ്കാളിത്തത്തിലൂടെ, ക്ലബ്ബിന്റെ നിരവധിയായ ആരാധകരിലേക്ക് എത്തിക്കാനാവുമെന്ന് കെബിഎഫ്‌സിയും പ്രതീക്ഷിക്കുന്നു.\nഏറെ വിശിഷ്ടമായൊരു ബ്രാന്‍ഡുമായി പങ്കാളിത്തത്തില് ഏര്‍പ്പെടുന്നതില് ഞങ്ങള്‍ക്ക് സന്തോഷമുണ്ടെന്ന് കേരള ബ്ലാസ്‌റ്റേഴ്‌സ് എഫ്‌സി ഡയറക്ടര് നിഖില് ഭരദ്വാജ് പറഞ്ഞു. ഇന്ത്യയില് വികസിക്കാനുള്ള ഏഥറിന്റെ ആഗ്രഹം ശ്രദ്ധേയമാണ്, ഒപ്പം വികസിക്കാനും വളരാനുമുള്ള അവരുടെ അഭിനിവേശവും പ്രതിബദ്ധതയും ഞങ്ങള് പങ്കിടുന്നു. ഈ ലക്ഷ്യത്തിനായി ഒരുമിച്ചു മുന്നേറാനും അഭിനിവേശവും ലക്ഷ്യവും നിറഞ്ഞ ഒരു പങ്കാളിത്തം ആരംഭിക്കാനും ഞങ്ങള് ആഗ്രഹിക്കുന്നു. ഏഥറിലെ എല്ലാവരെയും ബ്ലാസ്‌റ്റേഴ്‌സ് കുടുംബത്തിലേക്ക് സ്‌നേഹപൂര്‍വം സ്വാഗതം ചെയ്യുന്നതായും നിഖില് ഭരദ്വാജ് പറഞ്ഞു.\nഭിന്നശേഷിക്കാരുടെ വിവിധപദ്ധതികള്‍ക്ക് 1.10 കോടിയുടെ ഭരണാനുമതി\nകോവിഡ് പ്രതിരോധം ; ഇന്ത്യ സമ്പൂർണ സ്വാശ്രയത്വം കൈവരിച്ചെന്ന് പ്രധാനമന്ത്രി


ഓർഹാൻ പാമുക്കിനെ മറക്കുക , യഥാർത്ഥ ഇസ്താംബുളിനെ പറ്റി പറയുന്നത് സോന്മെസ് ആണ് - Green Books India\nഓർഹാൻ പാമുക്കിനെ മറക്കുക , യഥാർത്ഥ ഇസ്താംബുളിനെ പറ്റി പറയുന്നത് സോന്മെസ് ആണ്\nഇസ്താംബുൾ ഇസ്താംബുൾ (നോവൽ ) – ബുർഹാൻ സോന്മെസ്\nമലയാള പരിഭാഷ :എം.ജി സുരേഷ്\nഇസ്താൻബുൾ ഇസ്താംബുളിലെ നാലു തടവുകാർ തങ്ങളുടെ മർദ്ദന ചരിതങ്ങൾ പറയുന്നു.\nപരാജയപ്പെട്ട ഒരു പട്ടാള അട്ടിമറിയുടെ കഥയാണ് ഈയിടെ ഇസ്താംബൂളില്‍നിന്ന് കേട്ടത്. ഇസ്താംബൂളിലെ വിമാനത്താവളത്തില്‍പോലും മനുഷ്യബോംബ് പൊട്ടിത്തെറിച്ചു. ഇസ്താംബൂളിന് എന്താണ് സംഭവിക്കുന്നത്. ഉറച്ച ഒരു ജനാധിപത്യരാജ്യം. ഇപ്പോഴും മതേതരത്വം കാത്തുസൂക്ഷിക്കുന്നു. പാരീസും ഇസ്താംബൂളും റെയില്‍മാര്‍ഗ്ഗം ബന്ധിതമാണ്. ഇസ്താംബൂളിന് പാരീസ് അകലെയല്ല. അത്രത്തോളം യൂറോപ്യന് മനസ്സുമായി ഇസ്താംബൂള് ഒട്ടിക്കിടക്കുന്നു. പക്ഷേ, ഇസ്താംബൂളിലെ ഉജ്ജ്വലമായ ആ പാരമ്പര്യങ്ങള് എവിടെയൊക്കെയോ ഇപ്പോള് നഷ്ടപ്പെട്ടുകൊണ്ടിരിക്കുന്നു. ബുറാന് സോന്മെസ് ചോദിക്കുന്നു, ”നമ്മുടെ പ്രിയപ്പെട്ട രാജ്യം ഒരു ഭീകരരാജ്യമായി മാറുകയാ\nണോ?” ഈ നോവലിന്റെ കേന്ദ്രവിഷയവും ചോദ്യവും ഇതുതന്നെയാണ്.\nഒരു കൂട്ടര് ഭൂഗര്‍ഭ തടവറയുടെ മുകളില് പടുത്തുയര്‍ത്തിയ നഗരത്തിന്റെ സ്വതന്ത്ര മനുഷ്യര്. അവര് തിന്നും കുടിച്ചും മദിച്ചും ജീവിതം ആമോദപൂര്‍വ്വം കൊണ്ടാടുന്നു. അവര്‍ക്ക് ഒന്നിനെക്കുറിച്ചും ആകാംക്ഷയില്ല. അവരുടെ വായില് അടിഞ്ഞുകൂടുന്ന ഭയപ്പാടുകളില്ല. മറ്റൊരു കൂട്ടര് ഭൂഗര്‍ഭ തടവറയിലെ ഇടുങ്ങിയ ഇരുട്ടുമുറിയിലാണ് അകപ്പെട്ടിരിക്കുന്നത്. അവര്‍ക്ക് ശബ്ദങ്ങളില്ല. അവകാശങ്ങളില്ല. ശ്വസിക്കുന്ന വായുപോലും അവരുടേതല്ല. അവര്‍ക്കുവേണ്ടി പറയാന്, വാദിക്കാന്, കരയാന് ആരുമില്ല. ഭൂഗര്‍ഭ തടവറയിലെ പത്തു ദിവസമാണ് ഇസ്താംബൂള് എന്ന നോവലിന്റെ പ്രതിപാദ്യവിഷയം. തടവറയില് അകപ്പെട്ടവര് ഭീകരമര്‍ദ്ദനങ്ങളിലൂടെ ഓരോ ദിവസവും കടന്നുപോകുമ്പോഴും അവിശ്വസനീയമായവിധം അവര് മറ്റൊരു ലോകത്തെ, തടവറയില് കഥകളിലൂടെയും ഭാവനയിലൂടെയും സൃഷ്ടിച്ചുകൊണ്ട് അസഹനീയമായ ശാരീരിക വേദനകളെ എങ്ങനെയും മറികടക്കാന് ശ്രമിക്കുന്നു. അവര് ഓരോരുത്തരും പറയുന്ന കഥകള് കേട്ടാല് ചിരിക്കുകയാണോ കരയുകയാണോ വേണ്ടതെന്നറിയാതെ വായനക്കാരനും ആ കൊച്ചുതടവറയില് അകപ്പെട്ട അനുഭവ മാണുണ്ടാവുന്നത്.\nകുര്‍ദ്ദിഷ് വംശത്തില് ജനിച്ച സോന്മെസിന് രാഷ്ട്രീയ കാരണങ്ങളാല് തടവറയിലും മര്‍ദ്ദനത്തിലും അകപ്പെട്ട അനുഭവങ്ങള് മുന്‍പ് ഉണ്ടായിട്ടുണ്ട്. പൊലീസ് മര്‍ദ്ദനത്തില് അദ്ദേഹം മരിക്കേണ്ടതായിരുന്നു. എന്നാല് അദ്ഭുതകരമായി രക്ഷപ്പെട്ടു. അഞ്ച് വര്‍ഷക്കാലം ഇംഗ്ലണ്ടില് കഴിച്ചുകൂട്ടിയശേഷം സോന്മെസ് ഇസ്താംബൂളിലേക്കു മടങ്ങിവന്നു. അദ്ദേഹം തനിക്കു പീഡനങ്ങള്‍മാത്രം നല്‍കിയ ഇസ്താംബൂളിനെ വെറുത്തില്ല. ഇസ്താംബൂളിനെ അദ്ദേഹം അപാരമായി സ്‌നേഹിച്ചു. അവിടുത്തെ പര്‍വ്വതങ്ങള്, ഫെറി സര്‍വീസുകള്, പൂന്തോട്ടങ്ങള്, കെട്ടിടങ്ങള്, പള്ളികള്, ലൈബ്രറികള് എല്ലാം തന്നെ അദ്ദേഹത്തിന്റെ നോവലിലേക്കു കടന്നുവരുന്നുണ്ട്. ‘ഇസ്താംബൂള്’ എന്ന നോവലിലൂടെ അദ്ദേഹം ലോകത്തോട് വിളിച്ചുപറയുന്നത്, ”അസാദ്ധ്യമായത് ഒന്നുമില്ല” എന്നാണ്. ഭൂഗര്‍ഭ തടവറയിലെ ഇടുങ്ങിയ ഇരുട്ടുമുറിയില് അകപ്പെട്ട തടവുപുള്ളികളാണ് ഈ നോവലിന്റെ കഥാപാത്രങ്ങള്. അവര്‍ക്കു കാണാന് ഇരുമ്പഴിക്കു വെളിയില് വല്ലപ്പോഴും തെളിയുന്ന മങ്ങിയ വെളിച്ചത്തിന്റെ നിഴലുകളല്ലാതെ, മര്‍ദ്ദകരുടെ കാലടിയൊച്ചകളല്ലാതെ, ആരുടെയൊക്കെയോ നിലവിളിയൊച്ചകളല്ലാതെ ഒന്നുമില്ല. എന്നിട്ടും ഒരു മുഴുവന് ലോകവും ഈ നോവലില് നിറയുന്നു. എഴുത്തുകാരന് പറയുന്നു, ”ഈ പ്രപഞ്ചത്തിന്റെ മുഴുവന് സത്യവും ഒരു ലോകത്തിന്റെ മുഴുവന് ഉണ്മയും ഒരു വ്യക്തിക്ക് ഏത് ഇരുട്ടറയില് അടയ്ക്കപ്പെട്ടാലും അവന്റെ ആത്മാവിലും മനസ്സിലും ആഴത്തില് പകര്‍ത്തിവെയ്ക്കാന് കഴിയും.”\nനോവലിന്റെ ആദ്യ അദ്ധ്യായങ്ങളില് ഇതൊരു രാഷ്ട്രീയ നോവലായി തന്നെ കാണാമെങ്കിലും, ഇതിലെ ഭീകരമര്‍ദ്ദനമേറ്റ രാഷ്ട്രീയ തടവുപുള്ളികള് ഒരാളും പിന്നീട് രാഷ്ട്രീയമോ പ്രത്യയശാസ്ത്രമോ ഒന്നുംതന്നെ പറയുന്നില്ല. അവര് എന്തുതന്നെ പറഞ്ഞാലും അത് ഇസ്താംബൂളിനെക്കുറിച്ചാണ് പറയുന്നത്. ഇസ്താംബൂളിനെ എങ്ങനെയൊക്കെ പുനര്‍നിര്‍മ്മിക്കണം, ഇസ്താംബൂളിനെ ആരില് നിന്നൊക്കെ രക്ഷപ്പെടുത്തണം, ഇസ്താംബൂളിനെ ഏതു വിധത്തില് ആദരിക്കുകയും സ്‌നേഹിക്കുകയും ചെയ്യണം, ഇതൊക്കെയാണ് കഥകളായും കടങ്കഥകളായും തടവറയില് കിടന്ന് അവര് പറയുന്നത്. ഇടയ്ക്ക് അതികഠിനമായ മര്‍ദ്ദനമുറകള് അവര് ഓരോരുത്തര്‍ക്കും ഓരോരോ ദിവസങ്ങളായി നേരിടേണ്ടിവരുന്നത് ഒരു സാധാരണ കാര്യം പോലെയാണ് എഴുത്തുകാരന് പറയുന്നത്.\nഒരു വെടിയുണ്ട ചീറിവന്നതുപോലെ\nകൊടുംവേദനകളിലും അവര് പറയുന്ന കഥകളില് ഒരു ഹ്യൂമര്‍സെന്‍സ് ആണുള്ളത്. വളരെ അപൂര്‍വ്വമായി മാത്രമാണ് അവര് കണ്ണീരൊഴുക്കുന്നത്. സോന്മെസ് പറയുന്നു, ”ജനാധിപത്യ വ്യവസ്ഥിതിയില് വര്‍ഗ്ഗ വംശീയ വിശകലനങ്ങള്‍ക്കപ്പുറത്ത് എല്ലാവര്‍ക്കും ഒരിടമുണ്ട്. പരസ്പരം ബന്ധിപ്പിക്കുന്ന പാലങ്ങളുണ്ട്. ഇസ്താംബൂളില് ആ പാലം തകര്‍ക്കപ്പെട്ടിരിക്കുന്നു.” എല്ലാ അര്‍ത്ഥത്തിലും ഇത് ഒരു അസാധാരണമായ നോവലാണ്. നെഞ്ചിലേക്ക് ഒരു വെടിയുണ്ട ചീറിവന്നതുപോലെ ഈ കൃതി നമ്മെ തീര്‍ത്തും പരിഭ്രാന്തമാക്കുന്നു. വായനയുടെ ഓരോ അദ്ധ്യായങ്ങളിലും ഇസ്താംബൂള് എന്ന നോവല് നമ്മളറിയാത്ത ഒരു വ്യവസ്ഥിതിയുടെ ബീഭത്സമായ അധോലോകവാഴ്ച യുടെ മര്‍ദ്ദനമുറകള് വെളിപ്പെടുത്തുന്നു. മെദിര്‍തായ്, ക്ഷുരകന് കാമോ, കുഹെയ്‌ലാന് അമ്മാവന്, ഡോക്ടര്; തടവുപുള്ളികളായ ഇവരിലൂടെ, കെട്ടുകഥയിലൂടെ, ഫാന്റസി കളിലൂടെ, ഓര്‍മ്മകളിലൂടെ ഇസ്താംബൂളിന്റെ അസാധാരണമായ ഒരു കഥയുടെ ചുരുള് നിവരുകയാണ്. ഇസ്താംബൂളിന്റെ വായനാനുഭവം നമുക്ക് മറ്റൊരു കൃതി യിലും കിട്ടുകയില്ല. അത്രയ്ക്ക് വ്യക്തിനിഷ്ഠവും വ്യതിരിക്തവുമായ രചന. മര്‍ദ്ദിതരുടെ ചോര നമ്മുടെ നെഞ്ചിലേക്കുപോലും തെറിച്ചുവീഴുന്നു. എല്ലാവരും അതിഭീകരമായി മര്‍ദ്ദിക്കപ്പെട്ട് അവശരായവര്. മനസ്സിന്റെ സമനില തെറ്റിക്കുന്ന മനുഷ്യാവസ്ഥകള്. തടവറയുടെ വേദനയില്, കൊടുംപീഡനങ്ങളില്‍നിന്ന് ചീന്തിയെടുത്ത കഥകളുടെ ഒരു ഭീകര ലോകം.\nരാത്രിയെന്നോ പകലെന്നോ എന്നറിയാത്തവിധം ഒരു ഭൂഗര്‍ഭഅറയില് അകപ്പെട്ടവര്, സമയതീരങ്ങള്‍ക്കപ്പുറം ഇരുളടഞ്ഞ ഇടുങ്ങിയ ചുമരുകളുടെയുള്ളില് അകപ്പെട്ട്,\nആ കൊടുംശൂന്യത യിലിരുന്ന് അദ്ഭുതകരമായ വിധത്തില് ഭാവനകളിലും യാഥാര്‍ത്ഥ്യ ങ്ങളിലും കൂടിക്കുഴഞ്ഞ ഒരു ലോകത്തെ (മനോരാജ്യങ്ങളില്) സൃഷ്ടിക്കുകയാണ്. നഗരത്തിന്റെ എല്ലാ വിശദാംശങ്ങളിലൂടെയും ഇസ്താംബൂളിന്റെ ഇരുളും വെളിച്ചവും അവരുടെ ബോധത്തില് തിളച്ചുമറിയുകയാണ്.\nഈ പീഡനമുറിയില് അകപ്പെട്ടതെങ്ങനെ എന്ന കഥ ഓരോരുത്തരും ഓരോരോ അദ്ധ്യായങ്ങളിലായി പറഞ്ഞുവെക്കുന്നു. അവരെല്ലാവരുംതന്നെ വ്യവസ്ഥാപിത ഭരണത്തിനെതിരെ, കൊടുംഅനീതികള്‍ക്കെതിരെ പോരാടുന്ന രഹസ്യസംഘടനയിലുള്ളവര്. പരസ്പരം അറിയുമെങ്കിലും നേരില് കാണാത്തവര്. പരസ്പരം കണ്ടുമുട്ടുന്നത് ഈ ഇരുളടഞ്ഞ ഭൂഗര്‍ഭ അറയില് വെച്ച്…\nഅത്യന്തം അദ്ഭുതകരമായ ഒരു രചനയാണിത്. ബുറാന് സോന്മെസിന്റെ പ്രതിഭ അചഞ്ചലവും ആര്‍ക്കും ചോദ്യം ചെയ്യാന് കഴിയാത്തതുമാണ്. നോവല്‍സാഹിത്യത്തിന്റെ ചരിത്രത്തില് ഈ കൃതി അവഗണിക്കാനാവാത്തവിധം ഔന്നിത്യമുള്ളതാണ്. വായനക്കാരനും ഒരുപോലെ ഇരുളടഞ്ഞ അവരുടെ തടവറയില് അകപ്പെട്ടുപോകുന്നു. ഈ പുസ്തകം വായിച്ചവസാനിപ്പിച്ചാല്‍മാത്രമേ നമ്മള് അകപ്പെട്ട ഈ പ്രതിസന്ധിയില്‍നിന്ന് പുറത്തു കടക്കാന് കഴിയുകയുള്ളൂ. അസാധാരണമായ കടങ്കഥകള്. കഥയുടെ ലോകങ്ങള് പലവിധ തട്ടുകളായി തുറന്നിട്ടിരിക്കുന്നു. കെട്ടുകഥയും ഭാവനകളും കൂടിക്കലര്‍ന്ന ഒരദ്ഭുതലോകമാണ് ഓരോ അദ്ധ്യായങ്ങളിലും വിടര്‍ന്നുവിരിയുന്നത്.\nഅദ്ഭുതകരമാണ് നോവലിന്റെ സന്ധിബന്ധങ്ങള്. യാഥാര്‍ത്ഥ്യങ്ങളെയും ഭാവനയേയും സ്വപ്നങ്ങളെയും വേര്‍തിരിച്ചറിയാനാവാത്തവിധം കൊളുത്തിചേര്‍ത്തിരിക്കുന്നു. അതിലൂടെ ആധുനികലോകത്തിന്റെ മനുഷ്യാവസ്ഥകളെക്കുറിച്ച് പറയുന്നു. ഇരുളടഞ്ഞ തടവറയുടെ നാലു മൂലയില്‍നിന്ന് ഇതിലെ കഥാപാത്രങ്ങള് ഒരിടത്തേക്കും പോകുന്നില്ല. ഈ നിശ്ചലാവസ്ഥയിലിരുന്നുകൊണ്ടാണ് ഇസ്താംബൂളിന്റെ കടലും ആകാശവും കപ്പലും പക്ഷികളുമെല്ലാം അവര് കാണുന്നത്.\nനമ്മളെല്ലാം ഇവിടെയിങ്ങനെ ഈ ഭൂഗര്‍ഭതടവറയില് നരകയാതന അനുഭവിക്കുമ്പോള് നമുക്കു മുകളിലെ നഗരത്തില് ജനം അവരുടെ സാധാരണ ജീവിതം നയിക്കുകയാണ്. അപ്പോള് പിന്നെ നമ്മളിങ്ങനെ നരകിക്കുന്നതില് എന്താണര്‍ത്ഥം? അവര്‍ക്ക് നമ്മളിതിനകത്തുണ്ടെന്നു പോലുമറിയില്ല. മനുഷ്യര് ആദ്യമായി ബാബേല് ഗോപുരം പണിയാന് തുനിഞ്ഞപ്പോള് ദൈവം അവര്‍ക്ക് പല ഭാഷകള് നല്‍കി. പരസ്പരം ആശയവിനിമയം നഷ്ടപ്പെട്ടവരുടെ കോപിഷ്ടരായ ജനം ഭൂമി മുഴുക്കെ കീഴടക്കി. ഒന്നല്ല, ആയിരക്കണക്കിന് ഗോപുരങ്ങള് പണിതു. ഗോപുരങ്ങള്‍കൊണ്ട് ആകാശങ്ങള് തുരന്നു. അവരുടെ കെട്ടിടങ്ങള്‍ക്ക് ഉയരം വര്‍ദ്ധിച്ചുതുടങ്ങിയപ്പോള് അവര് ദൈവത്തെ തോല്പിച്ചു എന്ന് കരുതിത്തുടങ്ങി. തെറ്റായ സ്ഥലങ്ങളിലാണ് നമ്മള് സത്യം തിരയുന്നത്. ഇനി ഏകമാര്‍ഗ്ഗം ജനങ്ങളില്‍നിന്ന് നമ്മള് ഓടിയകലുക മാത്രം. നോവലിന്റെ അദ്ധ്യായങ്ങളത്രയും ഉള്‍ക്കിടിലമുണ്ടാക്കുന്ന വായനാനുഭവമായിരിക്കുന്നു.\nഭീകരമായ മര്‍ദ്ദനമുറകളില് അകപ്പെട്ട മനുഷ്യാവസ്ഥയുടെ ചോര പുരണ്ട ഏടുകളാണ് ഇതിലെ മിക്ക അദ്ധ്യായങ്ങളും. നോവലിലെ ചില പീഡനഭാഗങ്ങള് നമ്മെ ഞെട്ടിപ്പിക്കുക മാത്രമല്ല, ബോധക്ഷയത്തിലേക്കു വരെ കൊണ്ടെത്തിക്കും എന്നു തോന്നും. ”രണ്ട് തൂണുകള്‍ക്കു വിലങ്ങനെ ഒരു ഇരുമ്പുകമ്പി കെട്ടിയിരിക്കുന്നു. അവളുടെ രണ്ട് കൈകളും ആ വടിയില് കെട്ടിയിരിക്കുകയാണ്. ബാക്കി ശരീരം വായുവില് തൂങ്ങിയാടുന്നു. അവള്‍ക്ക് തലയനക്കാന് പോലുമാകുന്നില്ല. അവള് നഗ്നയായിരുന്നു. അവളുടെ മുലകളില്‍നിന്നും തുടങ്ങിയ മുറിവ് വയറിലൂടെ, ഗുഹ്യഭാഗത്തിലൂടെ, കാലില് ചെന്നവസാനിക്കുന്നു. അവിടെ ഒരു ചുകന്ന വര വ്യക്തമായും കാണാം.”\n”അവര് എന്റെ സമീപമെത്തി. എന്നെ മുടിയില് പിടിച്ച് ചുമരിലേക്കു വലിച്ചിഴച്ചു. എന്റെ ചുമലും കൈകളും ഒരു മരത്തടിയില്‍വെച്ച് കെട്ടി. എന്നിട്ട് നീളമുള്ള ഒരു ആണി എടുത്തു. അത് എന്റെ ഉള്ളംകൈയില് വെച്ച് ഇരുമ്പുകൂടം കൊണ്ടടിച്ചു. അവര് ആ ഇരുമ്പുകൂടം എന്റെ തലച്ചോറിലേക്കാണടിച്ചു കയറ്റുന്നതെന്ന് എനിക്കു തോന്നി. ഞാന് ഉച്ചത്തില് മുരണ്ടു. എന്റെ തുറന്ന കണ്ണില്‍നിന്നും അടഞ്ഞ കണ്ണില്‍നിന്നും ഒരുപോലെ കണ്ണീരൊഴുകി.”\nഭീകരമര്‍ദ്ദനമുറകളില് അകപ്പെട്ട മനുഷ്യാവസ്ഥയുടെ സങ്കടഗാഥയാണീ നോവല്. നമ്മള് ഈ ഭൂമിയുടെ ഉപരിതലത്തിലാണ് ജീവിക്കുന്നത്. ഈ ഭൂമിക്കു താഴെ മറ്റൊരു ലോകമുണ്ട്. അവിടെ ആരുടെയൊക്കെയോ വിലാപങ്ങളും നിലവിളികളും ഉയരുന്നു!\nഎഴുത്ത് : വി.ബി. ജ്യോതിരാജ് https://www.facebook.com/jyothiraj.vb.9\nചിത്രം കടപ്പാട് : scroll.in\nBuy the book : https://greenbooksindia.com/Modern/Istanbul-Istanbul\nPrevious articleപരേതരുടെ തെരുക്കൂത്ത് – ഗായത്രിയുടെ മാന്ത്രിക നോവൽ\nNext articleഫെബ്രുവരി 12 – വി ടി ഭട്ടതിരിപ്പാടിന്റെ ഓർമ്മദിനം


വരുന്നൂ മത്സ്യാവശിഷ്ടത്തിൽനിന്ന് പ്ലാസ്റ്റിക് | Biodegradable Plastic From Fish Waste\nവരുന്നൂ മത്സ്യാവശിഷ്ടത്തിൽനിന്ന് പ്ലാസ്റ്റിക്\nമനോരമ ലേഖകൻ November 19, 2019 04:22 PM IST\nമത്സ്യാവശിഷ്ടവും ആൽഗയുമാണ് പ്ലാസ്റ്റിക്കിലെ പ്രധാന അസംസ്‍കൃത വസ്തുക്കൾ\nകഴിക്കാനും കഴിയുന്ന ഉൽപന്നമാണ് മറീന ടെക്സ്\nലൂസി ഹ്യൂസ് താൻ വികസിപ്പിച്ചെടുത്ത പ്ലാസ്റ്റിക്കുമായി\nനൂറ്റാണ്ടുകളോളം മണ്ണിൽക്കിടന്നാലും ദ്രവിക്കില്ലാത്ത പ്ലാസ്റ്റിക് ചില്ലറ പ്രശ്നമൊന്നുമല്ല ഇന്ന് ഭൂമിക്ക് ഉണ്ടാക്കുന്നത്. ശാസ്ത്രലോകം പ്ലാസ്റ്റിക്കിനു പകരം മറ്റെന്ത് എന്ന രീതിയിൽ ഗവേഷണം ന‌ടത്തിക്കൊണ്ടിരിക്കുന്നു. ഈ സാഹചര്യത്തിലാണ് ലൂസി ഹ്യൂസ് എന്ന ബ്രിട്ടീഷ് യുവതി വിഘടിക്കുന്ന തരത്തിലുള്ള പരിസ്ഥിതി സൗഹൃദ പ്ലാസ്റ്റിക് വികസിപ്പിച്ചെടുത്തത്. ഒരുതവണ ഉപയോഗിച്ചു വലിച്ചെറിയുന്ന പ്ലാസ്റ്റിക്കുകൾക്ക് പകരമാകാൻ ഇരുപത്തിമൂന്നുകാരിയായ ലൂസി കണ്ടെത്തിയ പ്ലാസ്റ്റിക്കിനാകും. മത്സ്യാവശിഷ്ടവും ആൽഗ(പായൽ)യുമാണ് ലൂസി വികസിപ്പിച്ച പ്ലാസ്റ്റിക്കിലെ പ്രധാന അസംസ്‍കൃത വസ്തുക്കൾ.\nമറീന ടെക്സ് എന്നാണ് ലൂസി പുതിയ ബയോഡീഗ്രേഡബിൾ പ്ലാസ്റ്റിക്കിനു നൽകിയിരിക്കുന്ന പേര്. യൂണിവേഴ്സിറ്റി ഓഫ് സൂസെക്സിലെ തന്റെ അവസാന വർഷ പ്രോജക്ടിന്റെ ഭാഗമായിട്ടാണ് ലൂസി മറീന ടെക്സ് വികസിപ്പിച്ചത്.\nഎന്നാൽ, മറീന ടെക്സിന്റെ പ്രാധാന്യം തിരിച്ചറിഞ്ഞ് ജയിംസ് ഡൈസൺ ഫൗണ്ടേഷൻ മികച്ച ഡിസൈനിനുള്ള 2019ലെ ജയിംസ് ഡൈസൺ അവാർ‍ഡിന് ലൂസിയെ ഈ മാസം 13ന് തെരഞ്ഞെ‌ടുത്തു.\nകഴിക്കാനും കഴിയുന്ന ഉൽപന്നമാണ് മറീന ടെക്സ്. അതായത്, അത് കഴിച്ചെന്നു കരുതി യാതൊരുവിധ ദോഷങ്ങളുമുണ്ടാകില്ല. എന്നാൽ, പ്ലാസ്റ്റിക് പോലെ ഉറപ്പമുണ്ട്. പ്ലാസ്റ്റിക്കിൽനിന്നു വിഭിന്നമായി ദ്രവിച്ച് ഇല്ലാതാകാനും കഴിയും. ഇതിന് പരമാവധി ആറാഴ്ച മാത്രമേ വേണ്ടൂ. അതുകൊണ്ടുതന്നെ മണ്ണ് മലിനമാകില്ല.\nസമുദ്രത്തിലെ പ്ലാസ്റ്റിക്കിന്റെ അളവ് ക്രമാതീതമായി ഉയരുന്നതിൽ ലൂസിക്ക് ഭീതിയുണ്ട്. അതാണ് ഇത്തരത്തിലൊരു ഉൽപന്നത്തിന്റെ പിറവിക്ക് കാരണം. 2050 ആകുമ്പോഴേക്കും സുദ്രത്തിൽ മത്സ്യങ്ങളേക്കാൾ കൂടുതൽ പ്ലാസ്റ്റിക് ആയിരിക്കും ഉണ്ടാവുകയെന്നും ലൂസി പറയുന്നു.\nഫിഷിങ് വ്യവസായത്തിൽനിന്ന് പുറന്തള്ളുന്ന മാലിന്യത്തിന്റെ അളവ് കുറയ്ക്കാനും തന്റെ കണ്ടുപിടിത്തം സഹായിക്കുമെന്ന് ലൂസി വിശ്വസിക്കുന്നു. യുഎന്നിന്റെ റിപ്പോട്ടനുസരിച്ച് ലോകവ്യാപകമായി അഞ്ചു കോടി ടൺ മത്സ്യാവശിഷ്ടമാണ് ഫിഷിങ് മേഖലയിൽ മാത്രമുള്ളത്.\nജയിംസ് ഡൈസൺ അവാർഡിന് അർഹയായ ലൂസിക്ക് 41,000 ഡോളർ പാരിതോഷികമായി ലഭിക്കും. ഈ സമ്മാനത്തുക ഉപയോഗിച്ച് മറീന ടെക്സ് വാണിജ്യാടിസ്ഥാനത്തിൽ നിർമിക്കാനുള്ള സംവിധാനമുണ്ടാക്കുമെന്ന് ലൂസി വാർത്താ ഏജൻസിക്കു നൽകിയ അഭിമുഖത്തിൽ പറഞ്ഞു.


ഹാദിയയെ കാണാന് ഷെഫിനെത്തി\nFriday, 08 December 2017 18:37\nചെന്നൈ: സേലത്തെ കോളേജിലെത്തി ഷെഫിന് ജഹാന് ഹാദിയയെ കണ്ടു. ഇരുവരും 45 മിനുട്ടോളം കൂടിക്കാഴ്ച നടത്തി. കോളേജ് ക്യാമ്പസിനകത്തുള്ള സിസിടിവിയോടുകൂടിയ സന്ദര്‍ശക മുറിയില്‍വച്ച് അധ്യാപകരുടെ അനുമതിയോടെയായിരുന്നു ഇരുവരും തമ്മില് കണ്ടത്. അഭിഭാഷകനോടൊപ്പമാണ് ഷെഫിന് സേലത്ത് എത്തിയത്.\nഅതേസമയം ഹാദിയയുടെ ഹൗസര്‍ജന്‍സി ഇതുവരെയും തുടങ്ങാനായിട്ടില്ല. മൊബൈല് ഫോണ് സ്വന്തമായി ഉപയോഗിക്കാന് അനുമതിയില്ലാത്തതിനാല് സുഹൃത്തിന്റെ ഫോണിലൂടെയാണ് ഹാദിയ മാതാപിതാക്കളുമായി ബന്ധപ്പെടുന്നതെന്നും കോളേജ് അധികൃതര് പറഞ്ഞു.